
Čudan li je bio taj Sallustij! Rodi se od poštenih 
roditelja pučkoga stališa u Amiternu, Sabinskom gradu, dne 
1. listopada god. 668. od postanka Rima, a 86. prije Krista, 
za konsul4 Lucija Cornelija Cinne i Gnaeja Papirija Carbona. 
Poslije domaće odhrane posla ga otac po tadanjem običaju 
u Rim na nauk. Budući slaba tiela a vrlo jaka duha ne- 
vježbaše se on poput drugih dječaka i mladića u mače- 
vanju i jahanju, što je smatrao robskim poslom, već sav 
prionu uz tadđanje nauke, osobito uz govorničtvo i poviest. 
Tako mišljaše, da će laglje postići kakvu državnu službu, 
za čim je hlepio. Ali se u onom gradu, gdje je mladež 
živjela razkošno, razbludno i razuzdano, tako pokvari, da je 
počinio više sramotnih djela. 

Tako se je još za živa otca banio baštinikom i go- 
spodarom, pak je, da uzmnogne zadovoljivati svoje po- 
hote, prodao u bezcjenje otčinsku kuću, što je poštenomu 
i dobr omu starcu zadalo smrtnu ranu. Ali se niti po nje- 
govoj smrti nedozva, već se zaortači s njekim opakim Ni- 
gidianom, ter ga sbog raznih izgreda dva puta tužiše 
sudu. Živeć razuzdano sukobi se jednom i s jednim od 
rimskih mogućnika Titom Annjjem Milonom, koji da ne- 
iznese na glas svoje sramote, a da se Sallustiju tim ljuće 
osveti, učiniv ga smiešnim, dade ga po svojih robovih do 
gola svući, pak ga živo izlema remenom, sbog česa Sal- 
lustij vanređno zamrzi na plemstvo. 

Toli razuzdani život nebijaše ipak Sallustiju u onom 
pokvarenom gradu zaprekom za državne službe, ter u dva- 
deset i sedmoj godini svoga života postade kvestorom, to 
jest : državnim pjenezničarom. Tko bi tu čast dobio, postao 
bi članom senata, toga najvišega rimskoga vieća. Tako 
stupi i Sallustij u senat. Kao kvestor neučini ništa spomena 
vriedna. Minuvši ta godina njegove službe, nenadtjecaše se 
za drugu, ili što ju je bilo težko polučiti, ili što se je po- 
svetio nauku, osobito povjesti. 

Ali da se uzmogne bolje razumjeti sav dalnji Sallu- 
stijev rad, treba zaći u starija vremena. Odkada je posta- 
jala rimska država, trajaše neprestana borba medju prostim 
pukom i plemstvom, tko da dobije veću vlast u državi i 
veći broj državnih služba. Da su se zato upotrebljavala 
sva dopuštena i nedopuštena sredstva, osobito podmićivanje 
i nasilje, stvar je posve naravska. Tako privikoše u onom 
neredu i metežu mnogi bogatiji ljudi, držati mnogobrojnu 
čeljad i silu robova, pak udaraj s oružjem u ruci jedan 
na drugoga, tako da je često krv tekla po gradskih ulicah. 
Obodreni dobrim uspjehom nasilja, pomisliše njeki moguć- 
nici, da bi se, poput stranaka, dala svladati i posvojiti ciela 
država, pak uproše težiti za neograničenom u njoj vlašću. 
To se zlo poveća, odkad se je rimski život u svakom 
smjeru onako pokvario, kako to Sallustij u knjizi o Cati- 
lininoj uroti živo i vjerno opisuje. Mladež se naime, živeći 

orazkošno i razbludno, jako zaduži, pak nevideći drugoga 
načina pomoći, nastajavaše prevrnuti postojeći-red u državi, 
da se svatko dostane vlasti i novaca. Odatle se porodi i 
Catilinina urota, o kojoj je ovdje, pošto ju je Sallustij do- 
statno opisao, potrebno samo to iztaknuti, da je Ciceron 
kao konsul, koji ju je svojom budnošću odkrio i ugušio, 
dao, da se zlo korienom izčupa, glave urotnika više prama 
nuždi, nego li po formalnom zakonu, neosudjene sudom 
zadaviti u tamnici. 

U to se vrieme otimahu za najvišu vlast u državi, 
Cajo Julij Caesar i Gnaej Pompej, onaj slavan umom i 
vještim ratovanjem u Galliji, ovaj na glasu porad pobjeda, 
stečenih u ratu proti gusarom i Mithridatu, pontskomu kralju 

u Asiji; onaj očit zagovornik puka, ovaj pristaša plemstva. 
Nemogući svaki sebi prisvojiti one najviše vlasti, sklopiše, 
pridruživši si još Crassa, savez, koji je poznat pod ime- 
nom prvoga triumvirata, da zajednički vratom krenu re- 
publici. Zato se Pompej iznevjeri plemstvu, i prestade za- 
štićivati glavnoga mu branitelja Cicerona. Videći to Sallu- 
stij, sdruži se, da laglje izvede svoje nakane, s pučkim tri-— 
bunom Publijem Clodijem, koga je potajice podupirao Caesar. 
Clodij, mrzeć i sam Cicerona, dade po puku stvoriti 
zakon: ,Tko rimskoga gradjanina neosudjena 
pogubi, neka mu se zabrani poraba vode i 
ognja,“ to jest, neka se progna. Premda inače svaki zakon 
ima moć za čine, sliedeće poslije njega, ovaj se ipak pro- 
tegnu na ono Ciceronovo djelo o pogubi urotnika. Ciceron 


bi se bio mogao oduprieti pomoću plemstva; ali da se 


porad njega neproljeva gradjanska krv, ode dragovoljno u 
progonstvo. Clodij, osokoljen tim uspjehom, pohara sav 
Ciceronov posjed, a osobito mu poruši prekrasnu kuću na 
brdu Palatinu. Nečuveno je nasilje, koje je Clodij pomoću 
razjarenoga puka izvadjao u Rimu. Uništi moć senata, 
oplieni kuću pretora Caecilija, obiediv ga, da je kriv skupoći 
kruha, i navali tako biesno u kazalište, gdje je on davao 
Apollonove igre, da je cielo gledajuće obćinstvo moralo 
odanle pobjeći. Tim se neredom nemogaše niti isti Pompej, 
komu je zapala po triumviratu vlada nad Italijom, oprieti. 
Pače jednoga se dana dogodi, da su onda, kad je Pompej 
došao u senat, konsulu Gabiniju donieli bodež, koji da je 
pao izpod odjeće njekomit Clodijevu sluzi. U senatu se po- 
misli, da je taj sluga po gospodarevoj zapoviedi došao 
onamo, da ubije Pompeja. Na to izadje Pompej uplašen iz 
senata, pak podje kući, do koje ga gonjaše njeki Damion, 
slobodnjak Clodijev. 

Sada tekar uvidi Pompej veliku pogrješku, što je bio 
Cicerona ostavio na cjedilu, pak upre svom silom raditi 
preko pučkoga tribuna Milona, da se Ciceron, koga su se 
silnici najviše bojali, natrag pozove. Milon sazva u tu svrhu 
komicije, to jest pučku skupštinu; ali Clodij navali na nju 
sa svojimi oružanici, poubije mnoge, a raztjera ostale ljude. 

U toj sječi bude ranjen i pučki tribun Sestij, Milonov pri- 
staša, tako da su Clodijevci mislili, da je poginuo. Zato htje- 
doše i oni ubiti jednoga svojega tribuna, da bi se to 
ubojstvo pripisalo Milonovoj stranci, pak umaljila proti 
njim mržnja rimskoga gradjanstva. Kad su već žrtvom bili 
opredielili Numerija, saznadoše, da Sestij živi, pak odustaše 
od nakane. Medjuto se za povratak Cicerona zauze konsul 
Lentul Spinther, i prodre, premda se je Clodij iz svih sila 
protivio, sa zakonom o povratku. Ugled Clodijev bješe u 
to vrieme tako pao kod puka, da ga je Milon smio po- 
grabiti i na sud pretoru vući, ali ga njegovi mačevnici 
oslobodiše. Ciceron se vrati u Rim uz neopisiv zanos puka, 
pak uzašav na Capitolij, sbaci sve mjedene ploče, na kojih 
su bili urezani Clodijevi zakoni, izdani za njegova tribunstva. 
Clodij ga htjede porad toga tužiti, ali nenadje podpore 
kod puka, pak obustavi za njeko vrieme svoje bjesnilo. 
Ali budući da je Pompej s jedne strane mrzio na Catona, 
koji mu je svojom neporočnošću i ugledom pobijao cienu, 
a s druge se bojao Caesara, koji je sve to miliji postajao 
Puku, pomiri se opet s Clodijem, pak mu pusti slobodne 
Tuke, nebi li njega u metežu izabrali diktatorom. Pak i 
sbilja nered preote tako mah, da su tekar sedmoga mje- 
seca u godini 53. pr. Kr. mogli izabrati konsule i ostale 
oblastnike. Premda je Clodij bio po zakonu vlastan iskati 
te godine pretorstvo, odgodi to ipak na sliedeću godinu, 
javno govoreći, da mu to njekoliko mjeseci nebi bilo do- 
voljno, da izvede sve svoje nakane: 

Sada pomisli Sallustij, o kom treba s pohvalom spo- 
menuti, da se nije miešao u Catilininu bunu, da mu je 
nadošlo vrieme, kako bi se porad uvreda osvetio i Mi- 
lonu i Ciceronu i cielomu plemstvu, pak &. 52: pr. Kr. 
zaiska i dobi čast pučkoga tribuna. 

Iste godine tražaše Clodij pretorstvo, a Milon kon- 
sulstvo, pak to dade povoda groznim sukobom medju gra- 
djani, nepodnoseći nijedan od rečene dvojice nadtjecatelja, 
da mu ljuti neprijatelj zadobije traženu čast. Sallustij se 
naravski sdruži s Clodijem, pak radi iz svih sila, da se 
izborna skupština što duže otegne, samo da Milon neuz- 

mogne postati konsulom. U to ime razglašivahu Sallustij 
i drug mu Rufo po gradu, da se vide neka znamenja, 
koja da navieštaju zlu kob izbornoj skupštini. Milon pako, 
upotriebiv priliku, kad se prepiralo, imaju 1i tribuni ili 
pretor pravo, davati puku njeke javne igre, priredi ih sam 
tako sjajno, da je na nje potrošio glavnice od svoje tri 
znamenite baštine; samo da omili puku. Tomu doda joši 
silu, u čem ga nasliedovaše i Clodijevci, pak tuci se dnevice 
po Rimu, kao da je gradjanski rat: buknuo. U jednom 
ograšju bude konsul Calvin tako ranjen, da je drug mu 
Messala očitovao, da nikako neće da drži izborne skupštine. 
Tako prodje veći dio mjeseca siečnja god. 52. pr. Kr., a 
da u Rimu nije bilo nikakva pravoga poglavarstva. 

Tu nesreću poveća još slučaj, koji se dogodi 20, siečnja 
na večer. Milon podje toga dana u svoj zavičajni grad 
Lanuvij, da kao glavar imenuje sutradan svećenika. 
Vozio se u kočiji, zamotan u široku kabanicu, sa ženom 
Faustom i prijateljem Fusijem, a pratilo ga do tri sto sluga. 
Ne daleko od Rima blizu gradića Bovilla sretnu pokraj 
hrama božice Bone, Clodija, koji se jašući vraćao iz Ari- 
cije, kamo je bio jutrom pošao iz Rima, da ogleda svoje 
radnike, u pratnji od njekoliko gospođe i trideset oru- 
žanih robova. Mirno prodjoše jedan mimo drugoga; al kad 
tamo, dva otražnja Milonova mačevnika zametnuše kavgu 
s Clodijevimi pratioci. Na halabuku okrenu se Clodij, i 
stade se groziti; ali ga Byrria, probodavši mu mačem 
rame, skide s konja. Sad se zametnu živo kreševo medju 


pratioci, na koje Milon priskoči i začu, da su Clodija ra- 


njena odnieli u bližnju krčmu. 

Uvidiv namalh Milon, da će imati više neprilika, ako 
se Clodij ranjen vrati, nego li ako mrtav ostane na mjestu, 
dade ga, da se jednom rieši toga pogibeljnoga neprijatelja, 
iz krčme silom iznieti i na cesti zatući. Milon nastavi mirno 
svoj put u Lanuvij, obavi svoju dužnost, pak pokloni slo- 
bodu svojim robovom, pod izlikom, što su ga obranili, a 
u istinu, da nebudu morali na sud ići. Clodijevo truplo 
dađe senator Tedij, koji je osa prolazio, u svojoj nosiljci 
odnieti u Rim. 

Na viest o tom umorstvu poveća se u gradu gun- 
gula. Nemirnjaci ju uzeše za povod novim nemirom, a 
mirni se ljudi sgražahu s tolike silovitosti. Puk se i sila 
robova skupiše oko Clodijeva trupla, koje su bili položili 
u triem njegove kuće na Palatinu. Žena mu Fulvija pod- 
ticaše puk na osvetu, plačući i pokazujući pokojnikove 
rane. Sallustij pako zaredi po svih ulicah, podpaljujući puk, 
da osveti muža, koji se toliko za nj zauzimao. Puk se cielu 
noć skupljaše na Foru, a u jutro se u tolikoj naglosti tisnu 
prama pokojnikovoj kući, da su mnogi ljudi bili sgnječeni, 
a medju njimi i senator Vibien. Ondje položiše golo Clo- 
dijevo truplo na odar, a Sallustij i Rufo progovoriše tako 
žestoko proti Milonu, da je puk pod vodstvom Sexta, po- 
kojnikova tajnika, u biesnilu digao mrtvaca, prenio ga u 
svetčanom sprovodu na For i položio nasred Hostilijeve 
kurije, u kojoj je običavao senat držati svoje sjednice; pak 
je od polupanih klupa i stolova i od državnih spisa na- 
činio lomaču, i na njoj spalio truplo. Vatra se tako brzo 
razprostre naokolo, da je ta velika i sjajna sgrada posve 
izgorjela; isto tako i Porcijeva basilika, koja je tik nje sta- 
jala. Da se to nije učinilo slučajno, već promišljeno, vidi 
se odatle, što si je puk dao na trg donieti hrane i čekao, 
dok su sgrade do temelja izgorjele. Onda poleti, da zapali 
Milonovu kuću, ali ga suzbiše robovi domaćine strielami. 
Odanle se vrati na For, pak iztrgnuv iz lomače plamtećih 
glavnjica, pohiti prama Pompejevu vrtu, uzvikujući ga sad 
konsulom, sad diktatorom. j 
: Milon se pako, premda je gradjanstvo još više bilo 
ogorčeno s pogora onako sjajnih i svetih sgrada, nego li 
sbog sama umorstva, ne samo bez straha vrati u Rim, nego 
se i usuđi, videć i svoje neprijatelje krivce svakojakih pre- 
stupaka, Javno koriti puk, što je tako svetčanim sprovodom 
počastio zasjednika, Ištuć još s većom odvažnošću, nego li 
prije, konsulstvo, htjede za sebe predobiti i mogućnoga 
Pompeja, pak posla k njemu njekoga Ciceronova prijatelja, 
a njegova rodjaka, Lucilija, s porukom, da će prestati 
iskati konsulstvo, ako bude to njemu po volji. Pompej mu 
hladno odgovori, da se nemieša u te poslove, a i neće da 

pretiče odluke rimskoga puka. Čuvši to Milonovi neprija- 


“telji, pomisliše, da bi tu dvojicu mogli lahko zavaditi, pak 


razglasiše, da Milon kani dati ubiti Pompeja. Sallustij sam 
podje po njega, pak ga pred pukom zapita, neka kaže, ima 
li za to kakovih znakova. Pompej odgovori, da mu je njeki 
Licinij prijavio, da njeki Milonovi robovi na nj vrebaju ; 
barem nije, kad je od Milona tražio, da kazni te zlotvore, 
mogao dobiti nikakve zadovoljštine, pošto mu je Milon 
očitovao, da je njekim svojim robovom podielio slobodu, 
a drugi da se njega ni malo netiču. Na to zamrzi Pompej 
na Milona, ter ga nehtjede više ni vidjeti. Ali se Milon, da 
postigne svoj cilj, lati drugoga, onda običnoga načina, pak 
podieli medju puk svakomu po hiljadu asa; isto tako 
podkupi i dva pučka tribuna, Caelija i Manilija. Ovi sku- 
piše po dogovoru na Foru sve Milonove pristaše, pak po- 
grabiše i samoga Milona, neka se namah na sudu opravda. 
Milon viknu pred pukom, da se je umorstvo slučajno do- 
godilo, kad se je on sa ženom u kočiji vozio; tako da se ne- 
navaljuje na oružana protivnika, koji je tako drzovit, da 
je i mrtav izgorio svetu sgradu. Ta bi hinba bila i uspjela, 
da nije Sallustij s oružanimi ljudi priskočio i svjetinu raz- 
tjerao. Isti se Milon samo tim spasi, što se je na brzu ruku 
obukao u odjelo njekoga roba. U toj gunguli zaglavi mnogo 
ljudi, a svjetina tražeći tobože Milonove prijatelje, oplieni 
silu kuća. To žalostno stanje potraja više dana, za kojih 
se nitko bez oružja neusudi izaći na ulicu. 

Sad se skupi senat u žalostnoj odori, pak poslije 
mnogih predloga stvori napokon odluku, koju je i sam 
Caton zagovarao, kojom bude Pompej sam imenovan kon- 
sulom s neograničenom vlašću. Sto je taj tašti mogućnik, 
postignuvši svoju kletu nakanu, učinio, da se red uvede i 
Milon što sigurnije osudi, to nam Ciceron u svom go- 
voru za Milona bilježi; ovdje je dosta to napomenuti, 
da je Milon bio 11. travnja osudjen na izgon. 

Pošto je Milon otišao u progonstvo, tako se ublaži 
mržnja puka proti njemu i plemstvu, da se je senat usudio 
kazniti njeke izgrednike. Sallustij se dođuše lukavo ukloni 
svakoj iztrazi, ali ga censori Lucij Calpurnij Pison i 

Appij Claudij Pulcher tim kazniše, što ga, za izliku porad 
razbludna života, al u istinu, što je puk podjarivao proti 
plemstvu, god. 50. pr. Kr. baciše iz senata. 

Sad se Sallustij hoćeš nećeš umiri, pak uze pisati sgode 
Catilinine urote, kojim je bio vidok. Nemogući se u javnoj 
službi osvetiti svojim neprijateljem, opisa u toj povjestnoj 
crtici, doduše prama istini, obćenito stanje države, ali tako, 
da je plemstvo vrlo zlo prošlo. Odatle u njoj onolika sila 
opazaka o ćudorednosti, proti kojoj je sam najviše griešio. 

Nego i taj mir potraja samo dvie godine, poslije 
kojih se znatno promieni cielo političko stanje države. 
Caesar, proslaviv se desetgodišnjim uspješnim ratovanjem 
u Galliji, i skupiv pod svoje zastave sve ljude, koji su bili 
ikako nezadovoljni u Italiji, poče zavidjeti Pompejevoj ve- 
ličini; pak da se s njim barem uzporedi, zaiska od senata 
više na to smjerajućih naredaba. Pošto mu je senat zaba- 
cio sve predloge, dodje Caesar sa svojimi legijami u Italiju, 
pak prešav preko rieke Rubicona, za dva mjeseca osvoji svu 
zemlju i unidje slavodobitno u Rim, gdje muse sve pokori. 

Sad se Sallustiju opet probuđi Prirodjeno slavohleplje, 
Pak pisa Caesaru, komu je bio vazda vjeran, prvi razgovor 
ob upravi države, u kojem mu se, uza svu uzvišenost i 
temeljitost ostalih misli, jako laska, nagovarajući ga, neka 
dosljedno goni za svojim ciljem. Caesar, koji je obilno 
nagradjivao svoje Privrženike, pomognu mu, da su ga opet 
godine 49. PI. Kr. imenovali kvestorom, a tim i primili 
u senat. Sto je u toj službi učinio, nezna se, ali ga £. 47. 
Pr. Kr., kad se je Caesar, potukav kod Pharsala Pompeja 
i pokoriv Aegypat, urešen po senatu svimi mogućimi 
častmi, vratio u Rim, izabraše pretorom, to jest, vrhovnim 
sudcem. U to se po prilici vrieme oženi Sallustij u svojoj 
četrdesetoj godini s Terencijom, veoma duhovitom al i 
oholom gospodjom, koju je muž joj Ciceron zato odpustio, 
što mu je zanemarivala domaće gospodarstvo. 

Ali se vatra gradjanskoga rata nebješe jošte utrnula. 
Privrženici Pompejevi Caton i Scipion bjehu u Africi sa- 
stavili ostanke razpršene Pompejeve vojske, a mauretanski 
ih kralj Juba pomagaše hranom, ter se sva trojica s voj- 

skom utaboriše kod Utike i Adrumeta. Caesar, da slomi 
taj zadnji odpor, posla Sallustija po desetu legiju, u čiju 
se je vjernost najviše uzdavao, da ju preko Capue povede 
u Afriku. Legija dodje do morske obale, niti neznajući, 
kamo ju Sallustij vodi; ali kad opaze, da se treba ukrcati 
u Afriku, uzkrate poslušnost, jer da su poslije tolikih 
napora i pogibelji zaslužili, da njeko vrieme u miru pro- 
Žive. Veterani zaiskaše očito odpust, a ćstali vojnici, da 
im se dade, što im se obećalo kod Pharsala. Uzalud ih 
Sallustij tiša, da vojna nije još izvojevana, i da će im se 
poslije pobjede dati sve, što je bilo obećano: vojnici se 
nedadu nagovoriti. Kad je na to Sallustij hotio upotriebiti 
silu, pobune se proti njemu, pak ga natjeraju u bieg, ubi- 
jajući u biesu sve, što bi im na put došlo. Čuvši Caesar 
za urotu, htjede s početka poslati proti buntovnikom 
pretorijske kohorte, ali bojeći se, da nebi i ove uz nje pri- 
stale, odluči im sam poći u susret, Stignuv ih na Martovu 
polju u Rimu, zapita ih, zašto su se vratili. S početka se 
zablenuše nazočnošću glasovitoga vodje, ali razabravši se 
i izrekavši mu svoje tegobe, zaiskaše odpust. ,To je pra- 
vedno, gradjani“ odvrati Caesar. Na samu se tu rieč: 
gradjani, zapanjiše vojnici, pak uzeše prosvjedovati, da nisu 
gradjani, nego njegovi vojnici, ter su pripravni ići bez ika- 
kve nagrade za njim, kamo im god rekne. 

Ali radi toga nagloga odlazka u Afriku, neimaše 
Caesar vremena, da spremi dosta hrane. Zato posla, došav 
u Afriku, poslije njekoliko dana Sallustija s dielom- bro- 
dovlja, neka na neprijateljskom ostrvu Cercini, osvoji ham- 
bare i doveze žita. ,Nepitam, reče mu Caesar na odlazku, 
možeš liili nemožeš to izvesti: podji, pak iz- 
vedi. Sadašnje okolnosti nedopuštaju niti iz- 
Prika, niti otezanja“ Po tom se vidi, da je Sallustij 
bio vrlo sposoban čovjek, kad mu je Caesar smio tako 
težak i važan posao na taj način povjeriti. Sallustij podje, 
osvoji hambare i poveze silu žita u Afriku. 

Za te velike zasluge imenova ga Caesar g. 46. pr. K., 
svladav neprijatelja, upravljateljem novo ustrojene rimske 
Pokrajine Numidije pod imenom prokonsula. Da je ondje 

strašno oglobio narod, jamačno je po tom, što se u Rim 
povratio sa silnim novcem, pak je, prije siromašan, u Ti- 
buru kupio ljetnik, a u Rimu na brdu Quirinalu sagradio 
palaču i načinio prekrasan perivoj, prozvan po njegovu 
imenu. Vriedno je tu spomenuti, da se je Sallustij tim 
jako osramotio i omrazio, što je uprav onda najviše pisao 
proti onim, koji globe pokrajine, kad su ga Numidjani 
tužili, da ih je oglobio. Ali do osude nije došlo, ili što 
je Caesar, podmićen, kako kažu, od Sallustija, sklonio 
Numidjane, neka odustanu od tužbe, ili što su sudci Cae- 
saru za ljubav proglasili Sallustija nevinim. 

Ali da budemo pravedni, treba reći, da je Sallustij 
učinio u Africi i nješto vrlo slavna. Imajuć pod sobom Numi- 
diju, zamisli opisati rat Jugurthe, zadnjega numidskoga 
kralja, proti Rimljanom, pak uči na vrat na nos tamošnji 
jezik, prekapaj pismohrane, proučavaj život i običaje na- 
roda, razgledavaj mjesta, gdje se što dogodilo, kako bi 
što bolje izpunio dužnost valjana povjestnika. U toj knjizi 
opisuje, uz ostala ratna djela, pravi značaj Rimljana, uz- 
visuje krieposti predja, riše pokvarenost svoga vieka, oso- 
bito glava države, kako su globili narode podloženih po- 
krajina. 

Kad su republikanci £. 44. Pr. Kr. zato umorili Cae- 
sara. što je težio za kraljevanjem, povuče se Sallustij, lišen 


- zaštitnika, u svoju palaču, gdje proboravi osam godina, 


živeć razkošno, al uza to pišuć Rimsku poviest, kojom 
se Catilinina urota spaja s Jugurthinim ratom, od koje nam 
je preostalo samo njekoliko ulomaka, i izgladjujuć opis 
rata s .Jugurthom. 

Što je bio vrlo uman i radin, drugovahu s njim i 
njeki glasoviti ljudi, kano Caesar, Cornelij Nepos, Messala, 


. Horacij i donjekle Ciceron, premda sviet u obće nanj mr- 


žaše, što je sam razkalašen budući, druge strogo sudio i 
korio. Umre g. 35. pr. Kr. u 51. godini života, ostaviv 
Terenciju udovicom bez djece. 

Sallustij, premda je sam drzovito počinio mnogo zlih 
djela, ostavio nam je ipak poviest, punu kriepostnih na- 
čela, kao da je hotio izpokoriti svoja nedjela. 

Ali ostavimo čovjeka, pak mu nješto potanje raza- 
berimo poviest, koju su Rimljani uzvisivali nad sva svoja 
i grčka povjestna djela. 

Petero se ište od valjana povjestnika: znanje, nepri- 
stranost, vjernost, pragmatičnost i izvrstnost sloga, pak to 
ćeš sve u najvećoj mjeri naći u Sallustija. Catilininoj je 
uroti bio vidokom, ter je uza svoju marljivost točno pro- 
učio sve, što je opisao tako, da mu nijedan suvremenik, 
medju kojimi je imao i ljutih neprijatelja, nije nikad ništa 
glede znanja prigovorio. A kako je okolo Jugurthina rata 
neumorno radio, to smo malko prije spomenuli, i tim mu 
podpuno povjestno znanje iztaknuli. 

U nepristranosti je nadkrilio sam sebe, ter premda 
mu je bilo opisati i svoju po izgredih braću i mnoge 
još živuće mogućnike, nije ipak niti izvinjavao onih, niti 
neistinito crnio ovih, pače najljućega si je protivnika Ci- 
cerona nazvao vrlo razboritim i zaslužnim konsulom. Čega 
nije za izviestno znao, o tom nije ništa ni naslućivao ili 
izmišljao, već je sve takove neizvjestnosti Ika sudu 
čitatelja, Zato ga Sveti Augustin (de civ. Dei k. 1. gl. 5) 


i zove povjestnikom velike istinitosti. 


Sallustij je nadalje tako vjerno narisao okolice i mjesta, 
da ih kano pred očima vidiš, a svakoga je čovjeka označio 
prama njegovoj naravi i stanju; riečju njegova ti se poviest 
čini karakternim romanom. Catilina tu govori kano uvrie- 
djeni i razkošni velikaš, Caesar kano svjetovladni mogućnik 
al i tajni prijatelj urotnik4, Marij kano tvrđi i neugladjeni 
vojnik, Jugurtha kano pravi licemjerac i varalica. Sulla 
i Caesar jednako teže za gospodovanjem, ali se svaki služi 
svojim načinom, svojim govorom. Catilina su i Antonij 
jednako drzoviti, ali svaki na svoj način. Riečju u vjer- 
uosti nije Sallustija nijedan povjestnik nadkrilio. 

Pragmatičan je u najvećoj mjeri. Nijednoga čina ne- 
navadja, da mu nebi dostatno razvio uzroka i posljedica, 
čim mu poviest postaje vrlo poučnom, osobito što ju je 
još nakitio silom praktičkih načela. 

. U slogu je Sallustij umjetnik prve veličine. Premda 
se je proti opomeni svoga učitelja Atteja Praetextata, neka 

piše poznatim jezikom, a izbjegava smjele prenose, mnogo 
služio zastarjelimi oblici i izrazi, da njeko dostojanstvo poda 
svojoj poviesti, to mu je ipak slog inače uzoran. Jednim 
pogledom pregleda cielu tkaninu dogadjaja, pak ju izriče, 
nestajuć nigdje, sve do kraja, nerekav niti rieči ni više ni 
manje od potrebe. Čega treba, da se stvar razumije, to 
navadja, drugo ostavlja, da čitatelji svojim umom dodadu. 
Sto bi inače trebalo izreći cielom izrekom, to kaže pade- 
žem ili predlogom. Tim je načinom postigao onu kratkoću 
izraza, koju svi vještaci, od rimskih pak do naših vre- 
mena, zovu nedostizivom, neumrlom. I ja sam nastojao, 
da u prevodu, koliko to podnosi prozirnost hrvatske iz- 
reke, iztaknem to svojstvo, koje upravo čini Sallustija Sal- 
lustijem. Premda svoje poduže Periode začinja izmjenom 
oblika i izreka, umorio bi ipak čitatelja, da se nije, rišuć 
okolice i mjesta, poslužio i kratkimi izrekami, čim se sta- 


.roklasički slog ugodno veže s današnjim. novelističkim. 


Pa kakva mu je povrh toga visina misli, dubljina ćuvstva, 
krepčina u izrazu, gibkost u prelazih, ugladjenost i uzvi- 
šenost svega sloga! Dosta budi rečeno, da se je istomu 
Ciceronu, tomu tvorcu i otcu latinskoga sloga, dopadao 
Sallustij. Zato se njegova poviest i prevadja na sve jezike, 
Pak evo i na hrvatski, ter_mi je izreći radost, da je hrvatski 
jezik, na koliko mu nesmeta moja nevještina, kadar nad- 
vladati i veće težkoće preumjetnoga latinskoga sloga, 
Citatelji će naši ćutiti pravu slast, ako budu Sallu- 
stija pozorno više puta čitali. 

CATILININOJ UROTI. 


1. Svi ljudi, koji gledaju nadrisiti ostale životinje, 
treba da iz svih sila nastoje, da svoga vieka neprožive u 
tihoj bezposlici poput blaga, koje je narav stvorila pognuto 
i trbuhu poslušno. Ta sve naše biće jest u duhu i tielu: 
duhom vladamo, tielom više službujemo. Jedno imamo za- 
jedno s bogovi, drugo s niemom životinjom. Zato se meni 
shodnije čini, više moću duha, nego li snagom tiela tražiti 
slavu, pak budući život, koji uživamo, kratak, učiniti, da nas 
se što duže sjećaju. Jer slava s bogatstva i krasote prelazna 
je i nestalna, duševna vrstnoća drži se dičnom i vječnom. Ali 
dugo se je medju ljudi vodila prepirka, da i se više snagom 
tiela, nego li moću duha unapredjuje vojničtvo. Jerbo i 
prije nego li počneš, treba ti razmišljati, i kad si razmislio, 
brzo uraditi. Tako ni jedno nedotiče samo sobom, već jedno 
valja da pomaže drugo. ' i u 

2. Zato su s početka kraljevi, jer to je bilo prvo ime 


vlade po svih zemljah, različitim pravcem jedni duh vježbali, 


drugi tielo; onda su još ljudi živjeli bez lakomosti; pak 
svakomu je svoje dostajalo. Kasnije pako, pošto su u Asiji 
Cyro, u Grčkoj Lacedaemonjani i Athenjani počeli pod- 
jarmljivati gradove i narode, . pohlepu za vladom uzimati 
kano povod ratu i najveću slavu tražiti u najvećoj vlasti: 
onda se je tekar pogibelju i izkustvom pronašlo, da u ratu 
najviše duh može. Kad bi duševna moć kraljeva i vladara 
tako vladala u miru, kako u ratu, jednačije bi i stalnije 
Sallustij, 1 


bilo . starije ljudi; + ter čovjek nčbi vidio, . da; se ov 
a .drugostamo baca, i-$ve,izmeđju, sebe. mienjai m 
vlast“ se lahko istim načinom održava, kojim: se: je“ &“fo- 
četka stekla. Ali kad mjesto radinosti navali lienost, mjesto 
umjerenosti i jednakosti razkoš i oholost, onda se ujedno 
s ponašanjem i sreća promieni. Ovako se vlast od manje 
valjana prenosi iivfek ma najvrlijega. Sto ljudi izoru, izbrode i 
sagrade, sve' je duševnoj vrstnoći podvrženo. Ali mnogi ljudi, 
koji bi samo jeli i spayali, provode kano putnici život, 
neuki i neugladjeni: njim služi, svakako proti naravi, tielo 
za razkoš, duh na teret, Njihov ja, život i.smrt jednako cienim, 
jer se ob obojem šuti; nasuprot pako držim, da samo onaj 
živi i duševni život uživa, koji oko kojega posla nastoji, 
ter slavnim kojim djelom, ili plemenitom umjetnošću slavu 
traži. Ali u velikom «obilju 'stvari narav pokazuje jednomu 
ovaj put, drugomu drugi. KENA u? IME. 
3. Ličpo je, dobro.tvoriti državi; a-i dobro sboriti, 
nije neslavno; slavnim. možeš postati i u miru i u-.ratur 


sviet hvali ranoge ljude, koji;.su budi učinili kakvo djelo, 


budi opisali tudja, djela. Premda nezapada jednaka slava.i, 
pisca i tvorca, meni se ipak osobito težko. čini, poviest 
pisati: prvo, jer s djeli treba rječi izjednačiti; zatim, jer 
mnogi misle, da si zlobno i zavidno rekao, ako si pogrješke 
ukorio; — ako li spomeneš velike zasluge i slavu vrlih 
muževa, onda to svatko, misleć, da bi to bilo i za njega 
lahko učiniti, hladno prima, a ostalo, kano da je izmišljeno, 
neistinitim drži. Ja sam mladićem s početka, poput mnogih 
drugih, težio za državnom službom, pa tu mi se je mnogo 
protivna dogodilo. Jer mjesto čednosti, nesebičnosti i poštenja 
vladaše onda smjelost, podmitljivost, lakomost. Premda mi 
je to duh, nevičan nepoštenim sredstvom, prezirao, tolike me 
ipak zlobinje izkvariše u nestalnoj mladosti, ter postadoh 
slavohlepnim ; pak premda nisam pristajao uza zle, običaje 
drugih ljudi, mučaše me ipak ista pohlepa časti i ista želja 
slave i zavist, koja i ostale. ' a 

4. Zato, čim mi se je duša poslije mnogih nevolja 
i pogibelji umirila, ter sam odlučio ostali život provoditi 
daleko od državnih služba, nisam kanio u nemaru i bez- 


3 
poslici zlatno vrieme trošiti, niti polje težeć ili lov loveć 
— robskimi to poslovi — život boraviti; već sam odlučio, 


“da ću opet prionuti za duševnu radnju, od koje me bješe 


slavohleplje odvelo, ter opisati glavna djela puka rimskoga, 
kako mi se je što činilo spomena vriedno; i to tim više, 
što mi je duh bio prost od nade, straha i državnoga stran- 
čarenja. Zato ću, što budem istinitije mogao, u kratko izpripo- 
vjediti urotu Catiline. Jer ja taj zločin držim osobito vriednim 
spomena sbog novosti opačine i pogibelji. Ali narav toga 
čovjeka treba u kratko predočiti, prije nego počnem Pri- 
poviedati. 

5. Lucij Catilina, rodjen od plemenita roda, bijaše 
veoma jaka i duha i tiela, ali ćudi zle i opake. Od mladih 
mu nogu omilješe domaći ratovi, ubojstva, grabež, gra- 
djanski razdor; pak u tom se izvježba u mladosti svojoj. 
Tielo mu podnošaše glad, bdienje, studen, više nego bi itko 
mogao vjerovati. Naravi bijaše smione, pletkarske, 'pro- 
mjenljive, u svem licumjerne i pretvorne, pohlepne za 
tudjim, razsipne sa svojim, vatrene u strastih; dosta rječi- 
tosti, mudrosti malo. Nezasitno mu srdce uviek težaše za 
neumjerenim, nevjerojatnim, previsokim. Poslije Sullina go- 
spodovanja obuze ga žestoka pohlepa osvojiti državnu vlast, 
ter nimalo nedržaše za grieh, kojim da to načinom postigne, 
samo da si kraljevstvo stvori. Uznemirivaše mu se svaki 
dan sve to većma uporno srdce, što mu je oskudievalo 
imetka, i što mu je sviet znao za opačine; to je oboje bio 
umnožio onimi zloćami, koje sam gore spomenuo. Podticaše 
ga osim toga razvratnost države, koju su razdirala dva naj- 
gora i medju sobom protivna zla: razkoš i lakomost. Ali 
budući da nas je sgoda sjetila na ćudoredno stanje države, 
zato me, rekao bih, sama stvar opominje, da se povratim u 
starije vrieme, ter u kratko razpravim ustanove naših predja 
u miru i u ratu, kako su državom upravljali, koliku su ju 
ostavili, pa kako se je pomalo preinačila, ter od izvrstne 
pokvarenom i opakom postala. 

6. Grad su Rim, kano što sam ja saznao, s početka 
sagradili i napučili Trojanci, koji su se kano bjegunci pod: 
Aenejom bez stalnih selišta amo tamo potucali; uz njih 

bijahu prasjedioci, neugladjena vrst ljudi, bez zakona, bez 
ylade, slobodni i razpušteni. Kad su se nasred istih zidova 
sastali, nesrodna roda i različita jezika, svaki na svoju ži- 
veći, težko je vjerovati, kako su se lahko stopili. Ali kad 
im se je obćina, stekavši više gradjana, ustanova i ze- 
malja, činila dosta srećna i dosta moguća, onda se, kano 
što kod ljudi obično biva, od obilja porodi zavist. Zato 
počeše kraljevi i susjedni narodi na nje napadati oružjem, a 
malo jim koji prijatelj pomognu; jer se drugi, strahom 
svladani, uklanjahu pogibeljim. Ali Rimljani bijahu i u 
miru i u ratu budni, pak hiti, spremaj; nagovaraj jedan 
drugoga; neprijatelja susretaj; slobodu, domovinu i rodi- 
telje oružjem brani. Poslije, kad su pogibelji odbili hra- 
brošću, davahu pomoć saveznikom i prijateljem, ter skla- 
pahu prijateljstva, više čineći nego li primajući dobročinstva. 

Vladu imadjahu zakonitu, a ime vlade: kraljevstvo. 
Izabirani muževi, kojim je tielo bilo godinami oslabljeno, 
ali um mudrošću moćan, viećahu o obćinskih stvarih. Ovi 
se budi po starosti, budi po sličnoj brizi, zvahu otci. Poslije, 
kad se je kraljevska vlast, koja je s početka služila za 
obranu slobode i širenje države, izvrgla u obiestno go- 
spodstvo, promienivši način vladanja, ustrojiše godišnju 
vladu, izabirajući si po dva vladara. Takovim načinom mi- 
šljahu, da će se najmanje moći po samosilju uzobiestiti 
ljudsko srdce. 

7. U to vrieme poče svatko više težiti, i svoje spo- 
sobnosti sve to većma upotrebljavati. Jer kraljevom su sum- 
njiviji dobri, nego li opaki, ter ih uviek tudja vrlina plaši. 
U ostalom, nevjerojatno je kazati, kako se je država, ste- 
kavši slobodu, brzo povećala: tolika težnja za slavom bješe 
zavladala. Najprije, čim je mladež privikla podnositi ratne 
terete, izkustvom se učaše u taboru naporno vojničtvu, ter se 
više na sladjivaše svietlim oružjem i bojnimi konji, nego blu- 
dnicami i gostbami. Zato nebijaše takovim ljudem nikakov rad 
neobičan, nikakovo mjesto neprohodno ili strmo, nikakov 
oružan neprijatelj strašan: hrabrost bješe sve nadjačala. Ali 
za slavu se najviše nadtjecahu medju sobom; tako svatko 
nastojaše neprijatelja ranjavati, na zid se penjati, i vidjen 

biti, dok bi izvadjao takovo slavno djelo: to. držahu bo- 
gatstvom, to dobrim glasom i velikom slavom; za 
hvalom bijahu pohlepni, u novcu podatljivi; slavu že- 
ljahu golemu, bogatstvo pošteno, Mogao bih napomenuti, 
gdje je puk rimski šakom ljudi razbio goleme čete ne- 
prijatelja, i koje je od naravi utvrdjene gradove oteo na 
juriš, kad me nebi to predaleko odvelo od nakane. 

8. Ali doista sreća gospoduje u svakoj stvari: ona 
razsvjetljuje i potamnjuje svekoliko, više kako se njoj svidi, 
nego li kako je istinito. Athenjana su djela, kako ih ja 
sudim, bila dosta važna i veličajna, al ipak nješto manje, 
nego što im glas ide. Nu budući da su se ondje iztakli 
jako umni pisci, zato se djela Athenjana za najveća slave 
širom svieta. S toga se vrlina onih, koji su ih počinili, 


tolikom drži, koliko su ih riečmi mogli uzvisiti slavni 


umovi. Ali rimski puk nije nikad bio tako sretan, jer što 
je tko bio umniji, tim je više poslovao: nitko nije vježbao 
uma bez tiela. Svaki je poštenjak volio tvoriti, nego li go- > 
voriti, ter za svoje zasluge od drugih hvalu čuti, nego li 
sam tudje pripoviedati. ' 

9. Zato se je ćudorednost i u miru i u ratu gojila. 
Sloga je bila jako velika, a lakomost neznatna; pravo se 
je i dobro kod njih više utvrdjivalo samo sokom, nego li 
zakonom. Svadje, razdore i neprijateljstva podržavahu s ne- 
Prijatelji, gradjani se S gradjani za zasluge nadtjecahu. U 
službi bogova ljubljahu veličajnost, kod kuće bijahu šted- 
ljivi, prijateljem vjerni. Dvostrukom ovom vrlinom, smje- 
lošću u ratu i pravednošću, kad bi nastao mir, bri- 
njahu se i za sebe i za obće dobro. Za ovo imam dva 
prejasna dokaza: što bi se u ratu češće kaznili oni, koji 
bi proti zapoviedi zametnuli bitku s neprijatelji i koji bi, 
odazvani, prekasno ostavili bitku, nego li oni, koji bi se usu- 
dili, ili zastavi se iznevjeriti, ili potjerani mjesto ostaviti; 
a u miru, što bi više dobro tvoreći, nego li plašeći vladali, 
a uvriedjeni radje opraštali, nego li se osvećivali. 

10. Ali, pošto je država od napora i pravičnosti na- 
rasla, veliki se kraljevi ratom savladali, divlji se narodii 
znameniti puci silom pokorili; pošto je Carthagina, tak mica 

rimske države, iz koriena propala, a sva se mora: i zemlje 
otvorile: onda poče sreća bješnjeti i sve zapletati. Ljudem, 
što su lahko podnosili muke, pogibelji, nestalnost i težkoće, 
služaše mir i bogatstvo, drugim povoljno, za teret i po- 
gubu. Zato najprije naraste pohlepa za novcem, zatim za 
vladanjem ; to bijaše kano njetilo: svih zala. Jer lakomost 
obori vjeru, poštenje i druga dobra svojstva, a mjesto toga 
nauči ljude oholo i okrutno postupati, bogove zanemarivati 
i sve prodavati. Slavičnost prisili mnoge ljude, da postanu 
hinbeni; drugo da imadu u srdcu zatvoreno, a drugo u 
ustiju pripravno; prijateljstva i neprijateljstva da neciene 
po naravi same stvari, već po koristi; da su dobri više 
iz vana, nego li iznutra. To je s početka polagano raslo, 
kadšto se i kažnjivalo; ali kad se je kasnije priljepljivost 
poput kuge razširila, preobrazi se država, a vlada postade 
od najpravičnije i najbolje okrutna i nesnosna. 

11. Ali s početka je više slavičnost, nego li lakomost mu- 
čila srdca ljudem: mana, koja je ipak još bliže krieposti bila. 
Jer slavu, čast, vlast želi si jednako i valjan i nevaljan ; 
ali onaj ide za njom pravim putem, ovaj pako, što mu 
manjka dobrinja, goni za njom prevarami i pletkami. 
Lakomost goji u sebi želju za novci, kojih nije nijedan 
mudrac požudio: kano ljuta otrova puna oslabi i tielo i 
dušu mužu; uviek je bezkrajna, nezasitna, ter se neuma- 
njuje niti obiljem niti nestašicom. 

Ali pošto je Lucij Sulla osvojio opet državu oružjem, 
nu poslije dobra početka zlo svršio, poče svatko otimati 
i grabiti: tko si poželi kuću, tko zemlje, pobjednici ne- 
poznavahu ni mjere ni načina, već postupahu sramotno i 
okrutno s gradjani. K tomu se pridruži, da je Lucij Sulla 
vojskom, koju je vodao u Asiji, da mu postane vjerna, 
proti običaju djedova, razkošno i predarežljivo upravljao. 
U dražestnih, razkošnih pokrajinah lahko se za mira raz- 
puznuše tvrda srdca vojnika. Ondje prvi put priviče vojska 
puka rimskoga bluditi i pijančevati; kipovom se, slikam 
i cizelovanomu posudju diviti; za sebe ih i za državu oti- 
mati, hramove plieniti, sve sveto i nesveto oskvrnjivati: 
Tako nisu ovi vojnici, stekavši pobjedu, ničesa ostavljali 


pobiedjenikom, Ta :sreća: slabi. i mudraca, srdce, kamo: li 
ća: se oni pokvareni ljudi. umjeriti u pobjedi. e 
i 12. Pošto :je bogatstvo počelo. pribavljati, čast,, te ga 
je pratila .slava, vlast: i moć, poče izumirati krjepost, a, Si, 
nomaštvo se. poče smatrati.:sramotom , poštenje : zloćud- 


mnošću: Zato po bogatstvu: "osvoji. mladež razkošje i dla- 


komost s -obiešću: otimaj, troši, svoje slabo cieni, za tudjim 
pogibaj; za poštenje, za stid, za sve božansko i.čovječansko 
malo haji; ništa necieni, sve pretjeruj. Vriedi truda, pošto 
si: proučio .kuće i ljetnike- sazidane :poput. gradova, zavi- 
riti. u: hramove bogova, koje: su naši predji,.ti veoma 
pabožni. ljudi, sagradili. Oni su dašto, hramove bogova re- 
sili: pobožnošću ; - kuće; svoje: slavom , pobiedjenikom pako 
nisu ničega: otimali, osim mogućnosti, da bi im škodili. 
Nasuprot su ove plašivice uz najveću krivicu otimali sa- 
veznikom:" sve ono, što su njim kano neprijateljem ostavili 
hrabri pobjednici, kano da krivicu činiti, vladati znači. 
'> >> 13. Jer što da spominjem ono, čega nemože nitko 
vjerovati, osim onih, koji su to vidjeli, da su naime mnogi 
sukromnjaci brdine razbacili, mora umjetno stvorili. Ovi su, 
čini mi se, od svoga bogatstva gradili ruglo, jer su se žurili, 
da se onim sa sramotom zlo služe, što bi s poštenjem smjeli 
posjedovati. Ali ne manje zavlada pohlepa za razbludnošću, 
poždrljivošću i drugim razkošjem: mužkarci služe za ženske, 
ženske prodavaju čistoću svoju; za žderanje se iztražuje 
sve na kopnu i u moru; spava se, prije; nego se komu 
spava, nečeka se niti glad ili žedja, niti studen, niti umor, 
već se sve to unapried pobudjuje razkošnimi dražili. To je 
mladež, kad je nestalo obiteljskoga imetka, podpaljivalo na 
opačine. Srdce, otrovano pogubnimi požudami, nije moglo 
lahko biti bez pohotnosti : tim je neumjerenije svakim načinom 
težilo za dobitkom i troškom. 

14. U tolikoj i tako pokvarenoj državi bijaše se Ca- 
tilina, što je bilo veoma lahko učiniti, okružio četami ne- 
poštenjaka i zločinaca, kano tjelesnom stražom. Jer tko je 
god kano bludnik, preljubnik, žderonja igrom, žderanjem, 
razbludom razsuo otčinski imetak, i tko se je god jako za- 
dužio, da se tako izkupi od sramote ili zločina; zatim sa 

svih strana svi ubojice, skvrnitelji svetinja, osudjenici, ili 
se za zločine suda bojeći; k tomu svi, koje je ruka i jezik 
po krivoj prisezi ili gradjanskoj krvi hranio; riečju svi, 
koje je zločin, potreba i griešna saviest mučila; svi bi- 
jahu Catilinini najbliži i najuzdaniji prijatelji. Ako bi koji 
nekrivac zapao u njegovo prijateljstvo, svakdanjim bi 
obćenjem i zavadjanjem lahko postajao drugim jednak 
i sličan. Ali najviše je težio za prijateljstvom mladića: 
srdce njihovo, voljko i po mladosti nestalno, lahko se je 
davalo prevarami zavoditi. Jer kako je tko prama dobi 
svojoj za čim plamtio, jednim bi pribavljao bludnica, 
drugim kupovao pasa i konja, riečju nebi štedio ni troška 
ni svoga stida, samo da ih tim učini ovisne i sebi vjerne. 
Znadem, da je bilo ljudi, koji su mislili, da mladež, koja 
je polazila Catilininu kuću, nije dosta pošteno čuvala či- 
stoće svoje; ali taj je glas poticao više iz drugih okolno- 
sti, nego što bi itko to za sigurno znao. 

15. Već za mladih nogu bješe Catilina počinio mnogo 
sramotnih i nečistih djela“ s njekom plemenitom djevojkom, 
njekom svećenicom  Vestalkom, i drugih sličnih stvari, 
proti ljudskim i božanskim zakonom. Napokon se zaljubi 
u Aureliju Orestillu, kojoj osim ljepote nije nikad ničega 
pohvalio nijedan pošten čovjek. Ali što ona, bojeći se nje- 
gova odrasloga pastorka, nije htjela za nj poći, uzima se 
za stalno, da je ubivši toga svoga sina, za tu kletu udaju 
stvorio mjesta u kući svojoj; pa to, čini mi se, dađe prvi 
povod, da se požuri sa svojim opakim djelom. Jer se ne- 
čista mu duša, na ljuđe i bogove kivna, nije mogla umiriti ni 
na javi ni u snu: tako mu je griešna saviest trzala razdra- 
ženim srdcem. Odatle bliedo mu lice, ukočeno oko, hod sad 
brz sad lagan ; rječju lice mu i kretanje izražavaše mahnitost. 

16. Nu mladež, koju je, kano što smo rekli, k sebi 
dovabio, učio bi on na mnogo načina _ mnoge opačine. Iz- 


medju njih bi si uzimao krivih svjedoka, krivotvoraca - 


dokaznica; njim bi preporučivao, da vjeru, imetak i po- 
gibelji malo ciene; pa kad bi im zatim upropastio dobar 
glas i stidnost, nalagao bi im drugih težih stvari. Ako 
i nije u onaj čas bilo dosta povoda opačinam, nastojao bi 

ipak, da krive i nekrive u svoje mreže zaplete i zakolje, 
naravski zato, da u bezposlici neoslabi srdce ili ruka: i 
bez dobitka je volio biti zločest i okrutan. Uzdajući se u 
ove prijatelje i ortake, pa što je po svih zemljah bilo sve 
silno zaduženo, i što je većina Sullinih vojnika bila svoje 
razsula, te su, sjećajući se svoga otimanja i svoje prijašnje 
pobjede, pogibali za gradjanskim ratom: odluči Catilina 
osvojiti državu. U Italiji nikakve vojske; Cn. Pompej vo- 
djaše rat u najzabitnijih krajevih; sam imadjaše mnogo 
nade, da steče konsulstvo ; senat bijaše posve bezbrižan, sve 
sigurno i mirno ; ali uprav to bijaše veoma sgodno za Catilinu. ' 

17. Zato se po prilici oko 1. lipnja, za konsulovanja 
L. Caesara i C. Figula, obrati najprije na pojedince: jedne 
podtičuć, kušajuć druge; dokazujuć im svoju moć, nepri- 
pravnost države i velik dobitak od bune. Pošto je sve, što 
je htio, dobro proučio, sazva sve one, koji su bili u najvećoj 
stisci i najdrzovitiji. Na taj sastanak dodjoše od senatorskoga 
reda P. Lentul Sura, P. Autronij, L. Cassij Longin, C. Cetheg, 
P. i Servij Sulla, sinovi Servijevi; L. Varguntej, Q. Annij, 
M. Porcij Laeca, L. Bestija, Q. Curij; povrh toga od vitež- 
koga reda: M. Fulvij Nobilior, L. Statilij, P. Gabinij Ca- 
piton, C. Cornelij; zatim mnogi iz naseoba i slobodnih 
gradova: plemići svoga zavičaja. Povrh toga bijaše mnogo 
plemića, nješto tajnijih dionika te osnove, koje je na to 
podticala više nada samovoljna vladanja, nego li siromaštvo 
ili druga potreba. U ostalom pomagaše većina mladića, 
ponajviše plemići, Catilininu osnovu. Ovi, premda su 
mogli u miru budi sjajno, budi razkošno živjeti, voljahu 
nestalno, nego li stalno, rat, nego li mir. Bijaše takodjer 
u ono doba ljudi, koji su mislili, da je M. Licinij Crasso 
znao za ovu nakanu; budući da je mrzki mu Cn. Pompej: 
stajao na čelu jake vojske, želio je, da čijagod moć na- 
raste proti njegovoj sili, uzdajuć se ujedno, ako uspije 
urota, da će im se on lahko za vodju nametnuti. 

18. U ostalom bješe se jur prije njekolicina urotila 
proti državi, a medju njimi bijaše i Catilina. O tom hoću 
da, što budem vjerodostnije mogao, izviestim. Za konsulovanja 
L. Tulla i M. Lepida bjehu P. Autronij i P. Sulla, odredjeni 

za buduće konsule, tuženi sbog podmićivanja i kažnjeni: 


Malo zatim tuže i Catilinu sbog globljenja, te mu zabrane 


konsulstvo tražiti, jer da se nije u zakonitom roku mogao 
javiti. U isto je doba živio, Cn. Pison, mladić plemenita roda; 
neobične drzovitosti, oskudan', pletkarske ćudi,. koga :je 
siromaštvo i opaki život podticao, da ruši mir u državi: 
S. njim su se Catilina i Autronij, priobćivši mu, po prilici 


5. prosinca, svoju nakanu, pripravljali, da 1. siečnja na: 


Capitoliju ubiju konsule L. Cottu i L. Torquata, sami pako 
da osvoje znakove konsulske časti i pošalju Pisona s voj- 
skom, da posjedne obje Hispanije. Ali saznavši se to, odgo- 
diše izvesti osnovu ubojstva opet na 5. veljače. Već su 
onda snovali propast ne samo konsulom, nego :i većini 
senatora. Pa da nije Catilina prerano dao pred kurijom: 
znak urotnikom, onoga bi se dana bila dogodila naj- 
groznija opačina, odkada Rim stoji. Ali. budući da se nije 
bilo skupilo dosta gnažanika, to preprieči, da se nije iz- 
velo djelo. , 

19. Kasnije poslaše Pisona u ovostranu Hispaniju 
kano kvestora s preltorskom vlašću, uz revnu pomoć Crassa; 
jer je u njem bio spoznao ljuta neprijatelja Cn. Pompeju. 
Al i senat mu rado povjeri pokrajinu; on je naime hotio, 
da taj gađni čovjek bude daleko od siela državne uprave; 
ujedno pako, što su mnogi plemići u njem vidjeli pod- 
poru, jer je već onda premoć Pompejeva bila strašna. Ali 
ovoga Pisona ubiše u pokrajini na putu hispanski konja- 
nici, koje je u svojoj vojsci sobom vodao. Ima ljudi, 
koji to tvrde, da barbari nisu mogli podnositi krivičnoga, 
obiestnoga i okrutnoga načina njegove uprave; drugi pako 
kažu, da su se oni konjanici, stari i vjerni štićenici Cn. 
Pompeja, po njegovoj želji na Pisona oborili; nikad jošte 
da nisu Ilispanci izveli takova zločina, već. da su radje 
trpljivo podnosili mnoge okrutnosti državnih častnika. Mi 
ostavljamo to neriešeno. Toliko dosta o prijašnjoj uroti. 

20. Premda se je Catilina jur prije često i mnogo do- 
govarao s pojedinimi od onih, koje sam malo prije spo- 
menuo, videć ih ipak sada sve oko sebe sakupljene, učini 
mu se shodno, cieli skup nagovoriti i obodriti; zato se s 


ll 


njimi povuče u zabitan dio svoje kuće, pak im ondje, od- — 
praviv sve slušatelje, ovakov govor :reče: 

,Da nisam prokušao hrabrosti i vjernosti vaše, uzalud bi 
se bila udesila sgoda; velika nada, pače ista vlada bila bi 
uzalud u naših ruku; pa i ja se nebi pomoćju plašivica ili 
zanesenjaka hvatao za nestalno mjesto stalnoga. Nu buduć da 
sam vas u mnogih težkih sgodah spoznao kano hrabre i meni 


. odaneljude, zato mi se je srdce odvažilo, započeti veliko i liepo 


djelo; ujedno, što. sam opazio, da i vasi mene zapada ista 
sreća i nesreća; jer isto htjeti i isto nehtjeti, to je istom 
tvrdo prijateljstvo. Što sam pako u srdcu gojio, to ste svi 
jur prije, jedan ovdje, drugi ondje čuli. U ostalom meni 
se srdce svaki dan sve to više razplamćuje, kad razmišljam, 
kakav će nam udes biti u životu, ako se sami neoslobo- 
dimo. Jer pošto je država zapala u pravni posjed njekoli- 
cini mogućnika, uviek su njim kraljevi i tetrarke danak 
plaćali, puci i narodi porez davali; mi svi ostali, valjani 
i čestiti ljudi, plemići i neplemići, bili smo prostota bez 
moći, bez ugleda, viseći o ljudi, kojim bismo, da je 
zdrava država, strah zadavali. Zato je sva moć, sila, čast, 
bogatstvo u njihovih ili štićenika im ruku; nam su osta- 
vili pogibelji, propadanje kod izbora, sudačke progone, siro- 
maštvo. Dokle ćete do biesa to podnositi vi toli hrabri muževi ? 
Nije li bolje junački poginuti, nego sramotno žrtvovati ne-. 
voljni i bezčastni život, u kojem si bio igračkom tudje obiesti 
Pače tako mi bogova i ljudi, pobjeda je u naših ruku; čila 
je doba, jak duh. Njim je nasuprot od godina i bogatstva 
sve ostarjelo. Samo početi treba; ostalo će samo doći. Jer 
tko će ikad, koji ima junačko srdce, podnositi, da oni obi- 
luju bogatstvom, koje da razsipavaju pregradjujući mora 
i izjednačujući brdine, a mi da nemamo imetka niti za 
potrebne stvari; oni da dvie i više kuća uzporedo građe, 
a mi da nemamo nigdje nikakva stana. Premda kupuju 
slike, kipove i cizelovano posudje, ruše nove, a grade druge 
sgrade, riečju na svaki način razasiplju i zlorabe novce, 


: nemogu ipak uz najveću razkošnost potrošiti svoga bogatstva. 


Mi pako osjećamo doma potrebu, vani dugove; težko nam 
je sada, a u buduće će i gore biti; riečju, što nam preostaje, 

do biedna života? Zašto se dakle neprenete? Eno vam one, 
one, koju ste često željeli, slobode; povrh toga pred očima 
vam je bogatstvo, čast, slava; sreća je sve ovo namienila 
za nagradu pobjednikom. Okolnosti, vrieme, pogibelji, po- 
treba, sjajan plien ratni; sve ovo neka vas jače podtakne, 
nego moj govor. Užmite me budi za vodju, budi za Voj- 
nika, niti dušom, niti tielom neću se od vas udaljiti. Ovo 
ću isto, nađam se, kano konsul s vami izvesti, ako me 
možda srdce nevara, i ako vi niste pripravniji robovati, 
nego li vladati.“ 

21. Čuvši to ljudi, koji su sva zla u izobilju trpjeli, 
a nisu niti sada nikakove sreće imali, niti joj se u buđuće 
nadali, pričinjaše im se već to jako koristno, mir rušiti; 
ali mnogi zahtievahu, da im izjavi, kakvi su uvjeti 
ratu, kakove će oni nagrade steći oružjem, koja i gdje 
su jim pomagala ili nada. Sada obeća Catilina nove dužne 
knjige, progon bogataša, državne službe, svećeničke časti, 
Plin i sve ostalo, što donosi rat i požuda pobjednika. 
Osim toga u ovostranoj Hispaniji da je Pison, u Maure- 
taniji da s vojskom stoji P. Sittij Nucerski, oba da znađu za 
nakanu njegovu; konsulstvo da traži C. Antonij, za koga se 
nada, da će mu biti drugom, muž, koji mu je prijatelj i 
skučen svakojakimi nevoljami, s njim da će kao konsul 
započeti djelo. Uza to navali grditi sve plemiće, a svoje 
poimence hvaliti; jednoga sjeti na siromaštvo, drugoga 
na strasti njegove, više njih na pogibelji i sramotu, mnoge 
na pobjedu pod Sullom, koja jim je pliena doniela. Pošto 
je vidio, da je svakomu srdce razigrano, pozva ih, da se 
brinu za njegov izbor, i razpusti sastanak. : 

22. Bijaše u ono vrieme ljudi, koji su pripoviedali, 
da je Catilina, dovršiv govor i sileć ortake svoje opačine 
na prisegu, nosio okolo u zdjelicah čovječje krvi, vinom 
pomiešane; pa kad su se je zatim po izrečenoj kletvi svi 
okusili, kano što se je običavalo pri svetčanom žrtvovanju 
činiti, da je očitovao svoju osnovu; pa to je, kažu oni, zato 
učinio, da budu medjusobno tim vjerniji, kad jedan znađe 
za toliku opačinu drugoga. Njeki su scienili, da sui toi 
mnogo još drugo izmislili oni, koji su držali, da se može 

mržnja na Cicerona, koja je kasnije nastala, ublažiti gro- ; 
zovitošću opačine onih, koji su bili kažnjeni. Za nas je ta 
stvar prama važnosti slabo dokazana. 

23. Ali u onoj je uroti bio i Q. Curij, čovjek ne 
neznatna roda, nu posut sramotami i zločini, koga su censori 
sbog sramotna života bili iz senata iztisnuli. U ovom je 
čovjeku bilo ne manje lahkoumnosti, nego li drzovitosti 3 
niti bi zašutio, što bi čuo, niti sakrivao vlastitih svojih 
opačina, riečju, nebi razmišljao niti što govori, niti što 
radi. S Fulvijom, plemenitom gospodjom, od davna je 
živio u bludu; kad joj nije bio više osobito mio, što joj je 
od siromaštva manje mogao davati, poče joj na jedan put 
hvastavo obećavati brda i doline, kadšto joj se zagrozi 
mačem, ako mu se nepoda; u obće postupaše s njom 
oštrije, nego što je običavao. Ali Fulvija, saznavši za uzrok 
njegova preuzetnoga postupanja, nezataji takove za državu 
pogibelji, već uze mnogim, nekazujući izvora, pripoviedati 
o Catilininoj uroti, sve što i kako je o njoj čula. To oso- 
bito podtakne revnost ljudi, da konsulstvo podiele M. Tul- 
liju Ciceronu. Jer prije je u većem dielu plemića kipio 
jal, dočim su mislili, da se tim kano oskvrnjuje konsulstvo, 
ako ga dobije novajlija, ma kako inače znamenit. Ali kad 
je pogibelj nađošla, popusti zavist i ponos. 

24. Zato, pošto se sastala izborna skupština, za 
konsule se izabraše M. Tullij i-C. Antonij. Ovaj čin zadade 
Prvi udarac, urotnikom. Ali zato se neutiša Catilinina bje- 
snoća, već radi svaki dan sve to više, spremaj po Italiji 
oružje u sgodnih mjestih; zapoviedaj, da se novci, posudjeni 
u njegovo ili prijatelja mu ime, prenesu u Faesule k nje- 
komu Manliju, koji je kasnije prvi zametnuo rat. U isto 
vrieme, kažu, da je sebi pridružio veoma mnogo ljudi 
svakojake ruke, pače i njekoliko ženskih, koje su s početka 
od bluda izplaćivale goleme troškove, ali se zatim, kad je doba 
obustavila samo dobitak, ne pako razsipnost, jako zadužile, 
Preko njih mišljaše Catilina da će moći gradske robove pobu- 
niti, grad zapaliti, a muževe im budi sebi pridružiti, budi ubiti. 

25. Medju ovimi bijaše Sempronija, koja je bila često 
muževnom odvažnošću počinila mnogo zločina. Žena je 

ova bila dosta sretna po rodu i krasoti, osim toga po mužu 
i djeci, vješta grčkoj i latinskoj knjizi; pjevala je i plesala 
umjetnije, nego što je potrebno poštenoj ženi, i razumie- 
vala je mnogo drugo, što je orudje razkošja. Njoj bijaše 
.uviek sve draže, nego poštenje i čistoća; je li manje štedila 
novac, ili pošten glas, nećeš lahko odlučiti, a razbluđom 
tako plamćaše, da je više puta tražila mužkarce, nego li 
tražena bila. Nu ona je često i prije toga vjerom prevr- 
nula, dugove pod prisegom zatajila, za ubojstva znala, te 
se u razkoš i siromaštvo strmoglavila. Ali zato nebijaše bez 
mnogo duha: umijaše stihove graditi, šale sbijati, razgovore 
budi čedne, budi nježne, budi razuzdane voditi; riečju, mnogo 
bijaše u nje dosjetljivosti i mnogo dražesti. 

26. Premda je ovo pripravio, stupi ipak Catilina i 
buduće godine kao kandidat za konsulstvo, nadajuć se, ako 
ga izaberu, da će Antonijem lahko po volji vladati. Me- 
djuto nije bio miran, već je svakim načinom zasiedao Ci- 
ceronu. Ali niti ovomu nije manjkalo, da se čuva, niti 
vještine, niti lukavosti; jer je već na početku svoga komn- 
sulovanja bio uz velika obećavanja po Fulviji učinio, da 
mu je Q. Curij, koga sam malo prije spomenuo, izdao 
“osnove Catilinine. K tomu bješe druga svoga Antonija, po- 
godiv se s njim za pokrajine, natjerao, da ništa nesnuje 
proti državi. Oko sebe imaše u potaji straže prijatelja 
i štićenika. Kad je nadošao dan izbora, a Catilini nije za 
rukom pošlo niti nadtjecanje niti zasjede, što jih je bio na 
biralištu učinio konsulu: odredi rat voditi, i najskrajnija 
sredstva pokušati, pošto mu je ono, što je tajno kovao, 
toli ljuto i sramotno izašlo. 

27. Zato posla C. Manlija u Faesule i u onaj dio 
Etrurije, njekoga Septimija Camerta u zemlju Piccensku, 
C. Julija u Apuliju; osim toga jednoga amo, drugoga tamo, 
kako je gdje koga za sebe prikladnim držao. Medjuto je u 
Rimu mnogo kovao: okolo konsula razapne svoje mreže, 
učini priprave, da podmetne vatru i posjedne sgodna mjesta 
oružanici; sam idjaše oboružan, naloži to i drugim, pozva 
ih, da budu uviek budni i pripravni; dan i noć žurno 
radi, pazi, niti ga utrudi bdienje, niti napori. Ali kad nije 

napokon .uza sve:velike napore : ništa uspievalo, pozva opet 
ki:M. Porciju 'Laeci'.u gluho doba noći glave :urote; pa 
iztuživ se ondje: jako na tromost njihovu, priobći im, da 
je: Manlija napried poslao k onoj momčadi, koju je za 
pobunu spremio, a druge na: «druga sgodna mjesta, da za- 
počnu rat; sam pako da želi poći k vojsci, ako prije oz 
Cicerona: .on' da. mu jako: prieči osnove. 

i. 28. Dok: šu drugi, “uplašeni, oklievali, ponudi C. Ce 
nelij, vitez rimski, svoju pomoć, pa s njim :L. Varguntej 
senator odluči, da.će iste noći. malo kasnije s oružanimi 
ljudi unići k Ciceronu, da ga tobože pozdrave, ter da će ga 
iznenada u kući njegovoj nepripravna probosti. Kad je Curij 
uvidio, kolika pogibelj prieti, konsulu, žurno prokaza Cice- 
ronu preko: Fulvije zasjede, koje mu se spremaju. Tako su 
ohi,: od vrata odpravljeni, uzalud pokušali toliku opačinu. 
Medjuto stađe Manlij buniti u Etruriji prosti puk, koji je 
od siromaštva i ljutine sbog krivica težio za prevratom, 
jer je pod Sullinim silničtvom bio izgubio polja i sva dobra; 
osim njih razbojnike svake. ruke, kojih je mnogo bilo u 
onoj pokrajini; njekoje od Sullinih naseljenika, kojim nije 
razkošna razsipnost od mnogoga grabeža ničesa ostavila. 

29. Kad se “je to dojavljivalo Ciceronu, podtaknut 
dvostrukom :nevoljom, što nije svojimi naredbami mogao 
duže braniti grada od zasjeda, niti nije .dosta izvjestno 
znao, koliko. ima Manlij vojske i što s njom kani: predloži 
stvar senatu, 0 kojoj se je već prije..mnogo medju pukom 
pogovaralo. Na to učini senat običnu u tako groznih pogi- 
beljih odluku: neka konsuli paze, da se što zla nedogodi 
državi. Tim daje senat, po rimskom običaju, poglavaru što 
veću moć, da vojsku sprema, rat vodi, svakim načinom 
saveznike i gradjane obuzdava, kod kuće i na bojnom polju 
neograničeno zapovjedničtvo i sudstvo izvršuje: inače neima 
u tom konzul, bez dozvole puka, nikakva prava. 

30. Poslije malo dana pročita senator L. Saenij u 
senatu list, koji da mu je iz Faesula donesen; u njem 
se je pisalo, da je C. Manlij 27. listopada s velikom četom 
pograbio oružje. Ujedno. su njeki, kao što to kod takove 
stvari obično biva, pripovieđali o znamenjih i čudesih ; drugi, 


16 


da se sastanci drže, oružje snaša, u Capui i u Apuliji da 
se o robskom ratu radi. Zato se odlukom senata pošalju 
Q. Marcij Rex u Faesule, Q. Metell Kretski u Apuliju i 
obližnja okružja: — ova su obojica bili kao vojvode blizu 
grada, jer im je slavlje zapriečilo ogovaranje njekolicine, 
kojim je bio običaj prodavati poštenje i sramotu — ; od pre- 
tor4 se Q. Pompej Rufo pošalje u Capuu, Q. Meteli Celer 
u zemlju Picensku, ter im se dozvoli, da prama okol- 
nostim vremena i prama pogibelji vojsku skupe. Povrh 
toga odlučiše, da će, ako tko što prokaže o uroti, koja je 
proti državi osnovana, dobiti nagradu, rob slobodu i 
100.000 sestercija, slobodnjak oprost kazne i 200.000 se- 
stercija; nadalje odlučiše, da se mačevnički učenici po- 
razmjeste u Capuu i u druge slobodne gradove, prama 
broju njihovih stanovnika; u Rimu da se po svem gradu 
drže straže, kojimi bi upravljali manji činovnici. 

31. To uzbuni gradjane i preobrazi grad: poslije naj- 
većega veselja i prokšenosti, koju je dugotrajni mir porodio, 
osvoji iznenada svakoga žalost: trči amo tamo žurno i 
tjeskobno, neuzdavaj se pravo ni u mjesto ni u čovjeka 
kojega, niti rata vođi, niti mira goji, svatko prama svojemu 
strahu pogibelj mjeri. K tomu počeše ženske, koje je bio 
obuzeo njeki prama veličini države neobični strah od rata, 
u prsa se tući, ruke moleći prama nebu dizati, drobnu 
dječicu sažaljivati, svakoga izpitkivati, svačesa se strašiti, 
oholost i razkoš zabacivati, ter o sebi i domovini sdvajati. 
Ali krvoločno Catilinino srdce nastavi gojiti iste osnove, 
premda su se činile obranbene naredbe i premda je Ca- 
tilinu tužio L. Paul po Plautovu zakonu. Napokon, da 
sakrije svoje osnove, ili da se opravda, kano da su ga za- 
vadom na to podboli, dodje u senat. Onda je M. Tullij, 
konsul, budi bojeć se njegove nazočnosti, budi uzrujan 
gnjevom, držao sjajan i državi koristan govor, koji je kasnije 
napisao i izdao. Nu pošto je on sio, uze Catilina, kako je 
bio pripravan na svakojako pretvaranje, oborenih očiju i 
molećim glasom zahtievati, ,da nebi što otci bez iztrage o 
njem vjerovali; da on potiče od takove obitelji i da je od 
mladih nogu tako živio, da se svakomu dobru nada; neka 

pemisle, da je njemu patriciju, koji je i sam, a i predji 
mu, mnogo dobročinstva izkazao puku rimskomu, stalo za 
propast države, dočim joj se spasiteljem gradi M. Tullij, 
inorodni gradjanin grada Rima.“ Dodajuć on k tomu još 
drugih grdnja, digoše svi viku, zovući ga neprijateljem i 
izdajicom. Na to odgovori u biesnilu: ,Dobro, kad me ne- 
prijatelji okružuju i u propast strmoglavljuju, , hoću prie- 


“ teći mi požar podrtinami prigušiti.“ 


32. Zatim se iz kurije skide kući. Razmišljavajuć ondje 
mnogo sam sobom, što mu nisu uspievale zasjede činjene 
konsulu, i što je opazio, da straže brane grad od požara, 
najshodnije mu se učini, da vojsku umnoži i prije, nego se 
dignu legije, pripravi, što je za rat potrebno, pak u gluho 
doba noći podje s njekolicinom u Manlijev tabor. Nu Ce- 
thegu, Lentulu i ostalim, kojih je spremnu drzovitost spoznao, 
naloži, da na svaki način moć stranke ojače, na konsula 
što brže navale, za ubojstvo se, požar i druge ratne stra- 
hote spreme; on da će se skoro sam s vojskom približiti 
gradu. Dok se je tou Rimu sbivalo, pošalje C. Manlij iz- 
medju svojih poklisare Marciju Regu s ovimi nalozi: 

33. »Bogove i ljude pozivamo za svjedoke, vojvodo, 
da nismo oružja pograbili niti proti domovini, niti da koga 
drugoga dovedemo u pogibelj, nego da osobe svoje osigu- 
ramo od zlostavljanja; biedni i potrebni, većina je nas 
silom i okrutnošću lihvari lišena domovine, a svi poštena 
glasa i dobara; a nije se nikomu nas dopustilo, niti da se 
po običaju djedova pozivamo na zakon, niti da po iz- 
gubljenom. otčinstvu zadržimo osobnu slobodu: toliko je 
bilo nemilosrdje lihvar4 i pretora. Često su predji vaši, smi- 
lovavši se puku rimskomu, svojimi odlukami u pomoć pri- 
ticali njegovu siromaštvu, pak i u najnovije se je doba; 
koliko se mi sjećamo, porad velikih dugova, uz odobra- 
vanje svih plemić4, srebro bakrom  izplatilo.. Često se je 
puk, potaknut ili željom vladanja ili silničtvom oblast« 
nik4, oružan oddielio od otaca. Nu mi netražimo niti 
vladanja, niti bogatstva, radi čega se svi ratovi i svadje 
medju ljudi zameću, već slobodu, koje se nijedan poštenjak 
neodriče, nego samo sa životom. Tebe i senat zaklinjemo, 

Sallustij. 2 ' 

zauzmite se za nevoljne sugradjane, povratite zaštitu zakona, 
koju je otela krivičnost pretora, ter nas nesilite na to, da 
mislimo, kakovim ćemo načinom, prodavši što skuplje krv 
svoju, poginuti.“ 

34. Na to odgovori Q. Marcij, — ako hoće da što 
senat mole, neka oružje polože i skrušeni u Rim podju, 
toliko da je blagosti i milosrdja uviek imao puk <rimski, 
da nije nikad nitko u njega uzalud molio pomoći. Nu Ca- 
tilina pisa s puta mnogim konsularom. osim toga najodlič- 
nijim plemićem, — pošto je pritisnut netemeljitimi obje- 
dami, te nemože odoljeti neprijateljskoj stranci, da popušća 
udesu, ter ide u Massiliju u progonstvo, ne kao da se 
osjeća krivcem tolike opačine, nego da država bude mirna, 
i da se od njegova odpora neporodi buna. Od ovoga posve 
različito pismo pročita u senatu Q. Catul, koje da mu je 
uručeno u Catilinino ime. Prepis mu sliedi ovdje dolje. 

35. »L. Catilina pozdravlja Q. Catula. Osobita vjer- 
nost tvoja, dokazana činom i meni u težkih mojih pogi- 
beljih mila, daje pouzdanje preporuci mojoj. S toga nisam 
nakanio izradjivati obrane novoj svojoj osnovi; već sam, uz- 
dajuć se u neđužnost svoju, odlučio predložiti opravdanje, 
koje, tako mi boga, možeš istinitim držati. Razdražen kri- 
vicami i grdnjami, što, lišen ploda truda i radnje svoje, 
nisam mogao držati časti svoga reda, uzeh po svojem obi- 
čaju proti državi braniti nevoljnike; i to ne s toga, kao 
da nebih mogao od svojih dobara platiti duga na moje 
ime učinjena, dočim je Orestilla iz svojih i kćerinih do- 
bara darežljivo izplatila i tudje dugove; već što sam vidio, 
da su se nevricdni ljudi odlikovali častmi, a za sebe sam 
osjetio da me sbog netemeljite sumnje uklanjaju. U to sam 
ime gojio nadu, koja prilično dolikuje đanašnjemu momu 
stanju, da ću spasiti ostanke poštenja. Hoteć još više pi- 
sati, javiše mi, da se sila na me sprema. Sada preporu- 
čam Orestillu i izručam ju tvojoj zaštiti. Brani ju od 
uvrieda, tako ti djece tvoje. Zdravstvuj!“ 

36. Sam se pako za njekoliko dana nastani kod C. 
Flaminija u području Arrecijskom, obskrbi u to vrieme 
jur prije pobunjeno 'susjedstvo oružjem, i pohiti s liktor+ 

skimi sjekirami i drugimi znakovi vojvodstva u tabor k 
Manliju. Kad se je to saznalo u Rimu, proglasi senat Ca- 
tilinu i Manlija za neprijatelje domovine; ostalomu množtvu 
ustanovi rok, prije koga bi mogli bez štete položiti oružje, , 
osim onih, koji su jur na smrt osudjeni. K tomu odluči, 

da konsuli kupe vojsku, Antonij da pohiti s vojskom goniti 

Catilinu, Ciceron da grad brani. U ono je vrieme, po 
mojem mnienju, vlast puka rimskoga bila osobito jako ku-' 
kavna. Premda joj je sve od iztoka do zapada sunca oružjem 

pokoreno i poslušno, a kod kuće mira i bogatstva u obilju 

bilo, što ljudi za najveće blago drže: bijaše ipak gradjana, 

koji su tvrdokorna srdca nastojali upropastiti sebe i domo- 

vinu. Jer na dvie senatske odluke nije se nijedan od tolike 

množine niti nagradom dao skloniti, da ili odkrije urotu,, 
ili se makne iz Catilinina tabora. Tolika je bolest i kao 

kuga osvojila bila srdca većini gradjana. 

f 37. Ali nisu samo oni bili neprijatelji domovine, koji; 

su bili dionici urote, već je i sav savcat prosti puk, težeći 

za promjenami, odobravao osnove .Catilinine. To je pače 

on radio, kako se čini, prama svomu običaju; jer uviek 

zavide u državi oni, koji ničega nemaju, mogućnikom, uzvi-. 
suju rovare; mrze staro, žude novo; mrzeći na svoj udes, , 
nastoje da se sve promieni;. nemirom. se i bunami bez 

brige hrane, jer siromaštvo nemože ničega izgubiti. Nu prosti: 
puk u gradovih, taj je iz mnogo uzroka posve hrlio u 

propast. Najprije se bjehu.svi, koji su se najviše izticali 

sramotom i razuzdanošću, zatim drugi, koji su sramotnimi 

djeli izgubili otčinstvo, napokon svi, koje je lopovstvo ili 

zločin iztjerao iz domovine, svi se ovi bjehu sletili u: 
Rim, kao u jarak. Zatim se mnogi, sjećajući se Sullinih; 
pobjeda, te videći, kako su njeki od prostih vojnika po- 

štali senatori, a drugi tako obogatjeli, da su s kraljevskim 

razkošjem i sjajnošću sprovodđili dane, nadahu, da će svatko, 

ako stupi pod oružje, pobjedom takova što steći. Osim toga 

Cienjaše mladež, koja je na .selu uz. ručno djelo podno-. 

sila siromaštvo, podtaknuta darovi pojedinaca i države, više, 

gradsku bezposlicu od nezahvalnoga posla.,Svi ovi i drugi 

življahu na trošak javne nesreće, Tim :se je manje čuditi, 

da su se siromašni ljudi, opaka duha i puni velikih nada; 
jednako zlo starali za sebe i za obće dobro. Osim toga su. 
“oni, kojim su uslied Sulline pobjede bili roditelji izagnani, 
.dobra oteta, a pravo slobodna života umaljeno, doista s 
posve jednakim srdcem očekivali uspjeh rata. K tomu su 
svi, koji su pripadali drugoj stranci, nego li senatskoj, vo- 
ljeli, da se država buni, nego li da se njihov ugled umali. 
Tako se je to zlo poslije mnogo godina povratilo u državu. 

38. Jer pošto se je za konsulovanja Cn. Pompeja i M. 
Crassa uzpostavila tribunska čast, počeše mladi ljudi, ste- 
kayvši najvišu tu oblast i budući prama dobi svojoj drzo+ 
vita duha, biedeći senat buniti puk, i podpaljivati ga sve 
to više darivanjem, obećavanjem, te tako sami postajati 
slavni i mogućni. Njim se iz svih sila opiraše veći dio 
plemstva, na izliku za korist senata, a u istinu za svoju 
veličinu. Jer, da u kratko istinu kažem, svi su oni,: koji 
su poslije onoga vremena bunili državu, radili pod izlikom 
poštenja; njeki, kao da brane prava naroda, dio njih, da 
se što više digne važnost senata; svatko se je pod izlikom 
javnoga blagostanja za svoju moć borio. Ni mjere ni na- 
čina neimahu ti ljudi u borbah, obje se stranke okrutno 
služahu pobjedom. 

39. Nu pošto se je Cn. Pompej poslao u rat s gu- 
sari i Mithridatom, onda oslabi moć puka, a naraste 
sila njekolicinc. Ovi su časti, pokrajine i sve ostalo držali 
u ruku; sami su netaknuti prekrasno bez straha sprovo- 
dili život; ostale su plašili sudđbenimi osudami, da tim 
mirnije vode puk za svoga službovanja. Ali čim se je uz 
opasne okolnosti dala nada novotarenju, uzruja stara razpra 
srdca njihova. Da je u prvoj bitci Catilina ili nadvladao, 
ili se barem uz jednaku silu održao, državu bi bio doista 
velik poraz i nevolja pritisnula; ali se nebi ni oni, koji bi 
bili stekli pobjedu, mogli duže njom služiti, a da nebi utru- 
djenim i iztrošenim jači koji iztrgnuo iz ruku vlast i slo- 
bodu. Bijaše ipak mnogo ljudi, koji su, premda nisu bili 
pristali uz bunu, ipak s početka išli za Catilinom. Medju 
oovimi je bio A. Fulvij, sin njekoga senatora, koga je otac 
dao na putu uhvatiti i ubiti. U isto je vrieme nastojao u 


21 


Rimu Leutul, da po Catilininu nalogu što s4m što preko 
drugih pobuni sve one; za koje je držao da su po ži- 
wotu ili stanju svojem prikladni za prevrat, i to ne samo 
gradjane, nego i svakovrstne ljude, samo da su za rat 
sposobni. \ 

= 40. Zato naloži njekomu P. Umbrenu, da potraži po- 
slanike Allobrožana, te ih, ako može, skloni na sudjelovanje 
u ratu, misleći, da će se oni obterećeni državnimi i privat- 
nimi svojimi dugovi, i povrh toga, što je narod gallski po 
naravi ratoboran, lahko dati nagovoriti na takvu odluku. 
Budući da je Umbren na veliko trgovao u Galliji, zato su 
ga mnogi glavari ondješnjih državica poznavali, pak i on 
je njih poznavao. S toga, čim smotri poslanike na foru, s 
mjesta ih zapita nješto o stanju njihove države, pak ih, kao 
da žali njezinu biedu, poče izpitivati, kako se nadaju da 
će doskočiti tolikoj nevolji? Pošto je opazio, da se tuže na 
lakomost oblastnik4, da krive senat, jer da u njega nema 
nikakve pomoći, i da očekuju samo smrt kao liek svojim 
biedam, odgovori im: ,Ali ja ću vam, ako samo hoćete 


- biti ljudi, pokazati način, kako da se uklonite tim tolikim 
- gevoljam svojim.“ Čim to izreče, probudi najveću nadu u 
. Allobrožanih, koji ga stadoše moliti, da im se smiluje, da 


nije ništa tako mučno, niti tako težko, čega nebi veoma 


rado učinili, samo da to državu rieši dugova. On ih po- 


vede u kuću D., Bruta, koja je bila blizu fora, a sbog Sem- 
pronije je znala za urotu; jer onda nije Bruta-u Rimu bilo. 
Osim toga dozva Gabinija, da bude više vjere u njegovih 
ziečih.. Pred njim odkrije urotu, imenuje urotnike, zatim 
mnogo neupletenih lica svake ruke, da bude srčanost po- 
slanika veća, pa pošto su mu oni obećali svoju pomoć, 
odpusti ih kući. 

41. Nu Allobrožani bijahu dugo neodlučni, što da 
rade. Na jednoj strani bijahu dugovi, želja za ratom, velik 
dobitak u nađi na pobjedu; a na drugoj strani veća sred- 
stva, sigurne naredbe, mjesto neizviestne nade izviestne na- 
grade. Dok su to razmišljali, nadvlada napokon sreća države. 
Zato prokažu oni sve, kako su saznali, Q. Fabiju Sangi, 
koji je:kao zagovornik bio najviše koristio njihovoj državi. 

Ciceron, saznav od Sange za njihovu: nakanu, zapovjedi 
poslanikom, da se prividno jako zauzimaju za urotu, da 
druge pohadjaju, mnogo im obećavaju, i nastoje, da bi se 
krivnja onih što jasnije dokazala. : . 

42. Skoro u isto vrieme bilo je bune u Galliji s ove 
i s one strane, zatim u kotaru Picenskom, u Bruttiju i u 
Apuliji. Jer oni, koje bješe Catilina prije razposlao, počeše 
bez razbora i kao u ludosti sve u jedan mah raditi; 
noćnim sastajanjem, donašanjem oružja za obranu i navalu, 
i svestranim žurnim radom zađaše više straha nego li 
pogibelji. Od njih bješe mnoge dao pretor Q. Metell Celer 
po senatskoj odluci poslije iztrage baciti u tamnicu; isto 
učini u onostranoj Galliji C. Murena, koji je onom pokra- 
jinom kao legat upravljao. h. 18 

43. Ali u Rimu bješe Lentul s ostalimi poglavicami 
urote skupio, kako se činjaše, mnogo vojske i odredio, kad 
Catilina dodje u Faesulsko područje s vojskom, neka C. 
Bestija, tribun pučki, sazvav skupštinu, tuži Cicerona sbog 
naređaba, i neka mržnju stog preopasncga rata baci na 
vrloga konsula; na taj znak neka slieđeće noći ostala mno- 
žina urotnika svaki svoj posao izvrši. Poslovi su bili, kako 
se je govorilo, ovako porazdieljeni : Statilij i Gabinij neka 
s jakcm četom u isti čas zapale građ na dvanaest sgodnih 
mjesta, da se u smetnji tim laglje prokrči put k Ciceronu 
i ostalim, kojim se je rađilo o glavi; Cetheg neka zaokupi 
Ciceronova vrata, i na njega silom navali, i tako ovaj na 


ovoga, onaj na onoga; a sinovi obitelji, od kojih je bilo naj | 


više plemića, neka poubijaju svoje otce, pa dok bude s uboj»- 


stva i požara sve smeteno, neka svi u isti čas provale Ca- , 


tilini. Sred tih priprava i odluka tužio se je uviek Cetheg na 
tromost urotnika, da neodlučnošću i odgadjanjem od danas 
na sutra propušćaju najljepše prilike; čina a ne viećanja 
da treba u takovoj pogibelji; on da će sam, ako mu samo 
njekolicina pomogne, dok drugi čekaju, navaliti na kuriju. 
Po naravi biesan, žestok, spreman na boj, najboljemu se je 
uspjehu od brzine nađao. 

44. Nu Allobrožani se po Ciceronovu naputku preko 
Gabinija sastanu s ostalimi; od Lentula, Cethega, Statilija 


' 


*- 

i Cassija potraže prisegom i pečatom potvrdjeno obećanje, 
da ga odnesu svojim sugradjanom, jer drugčije da se oni 
neće lahko dati skloniti na toliki. posao. Drugi, ništa ne- 
sumnjajući, dadu to obećanje; Cassij obeća, da će skoro 
onamo doći, ter izadje malo prije poslanika iz grada. Lentul 
pošalje s ovimi njekoga T. Volturcija Krotonjanina, da 
Allobrožani, prije nego li se zapute kući, zadavši si medju« 


'sobno vjeru, s Catilinom utvrde savez. Sam dade Voltur- 


ciju list na Catilinu, kojega prepis ovdje sljedi: , Tko sam, 
saznat ćeš od onoga, koga sam k tebi poslao. Ded pomisli, u 
kolikoj si nevolji, i pamti, da budeš junak; uvaži, što traži 
tvoj položaj, za pomoć prosi sve, pak i najniže.“ K tomu 
mu dade ustmeni nalog: Kad ga je senat proglasio ne- 
prijateljem domovine, iz koga razloga zabacuje robove? 
U gradu da je pripravljeno, što je zapovjedio; neka se 
sam umah primakne. 

45. Poslije ovih dogadjaja dade Ciceron, komu su 
bili poslanici sve prokazali, u noći odredjenoj za njihovo 
putovanje, zapovied pretorom L. Valeriju Flaccu i C. Pom- 
ptinu, da na Mulvijevu mostu iz zasjede uhvate pratnju 
Allobrožana; on im odkrije podpuni razlog, iz koga se 
šalju, i dade vlast, da ostalo prama potrebi urede. Kao 
vješti vojnici postave, kako je bilo zapoviedjeno, bez buke 
straže, i posjednu tiho most. Pošto su na ono mjesto došli 
poslanici s Volturcijem, a s obje se strane u isti čas digla 
vika, predadu se Galli, razpoznavši brzo osnovu, bez ote- 
zanja pretoru. :Volturcij se s početka, potaknuv ostale, stane 
mačem braniti od množtva; ali ostavljen od poslanika, 
uzme najprije jako zaklinjati Pomptina, jer se je s njim 
poznavao, da mu život spasi, napokon se predađe, sav u 
strahu i nenadajući se životu, pretorom kao neprijateljem. 

46. Pošto se je to učinilo, dojavi se po glasnicih 
sve konsulu. Ali njega osvoji ujedno i golema briga i radost. 
Radovaše se, videći, da je odkriććm urote država oteta po- 
gibeljim, ali s druge mu strane bijaše tjeskobno, neznajući, 
što da radi s tolikimi gradjani, u tolikom, zločinu zateče- 
nimi; ako ih kazni, mišljaše, da će njega koriti, ako li im 
oprosti, da će se država upropastiti. Zato obodriv se, dade 

preda se pozvati Lentula, Cethega; Statilija; Gabinija, zatim: 


njekoga.Q. Caeparija Tatračinjanina, koji se je spremao na 


put u Apuliju, da pobuni robove. Drugi dodju bez ote- 


zanja: Caeparij, izašav malo prije iz kuće, bješe, uvidiv, 
da su izdani; pobjegao iz grada. Konsul povede Lentula, 
što je bio pretor, sam za ruku u hram Coricordije, ostale 
dade pod stražom onamo odvesti. Onamo sazove senat i 
uvede Volturcija s poslanici u mnogobrojnu skupštinu toga 
rčda: Pretoru Flaccu reče, da onamo donese kutiju s listom, 
koji bješe od poslanika dobio. 

“ 44. Volturcij, upitan za put, za list, zatim, što je i 
i zašto bio nakanio, uze najprije svašto izmišljati, zatim se 
glede urote nevještim učini; ali kad. su ga, obećavši mu 
pomilovanje, pozvali, da prizna, očitova sve, kako se je 
sbilo i kaza, da su ga prije malo dana Gabinij i Caeparij 
primili u družtvo, pa da nezna više nego poslanici; samo 
da je od Gabinija često čuo, da je u onoj uroti P. Antonij, 
Servij Sulla, L. Varguntej, i mnogo drugih. Isto izpoviede 
i Galli, ter dokažu Lentulu, koji je tajio, krivnju i listom 
i onim, što je često govorio: da se po Sibyllskih knjigah 
trojici Cornelija namjenjuje vlada nad Rimom; pred njim 
da su bili Cinna i Sulla, a on da je treći, kojemu je su- 


.djeno zavladati gradom; osim toga da je to dvadeseta 


godina, odkad je Capitolij zapaljen, za koji su često gataoci 
po znamenjih iztakli, da će od gradjanskoga rata krvav 
biti. Pošto su dakle pročitani listovi, a svi su prije priznali 
svoje pečate, odluči senat, da se Lentul, položivši svoju 
čast, isto tako i ostali metnu u privatni zatvor. Zato se 
Lentul izruči P. Lentulu Spintheru, koji je onda bio edil, 
Cetheg Q. Cornificiju, Statilij C. Caesaru, Gabinij M. Crassu, 
Caeparij (jer njega su bili na biegu uhvatili) senatoru Cn. 
Terenciju. 

48. Medjuto je puk, koji je s početka težeći za pre- 
vratom odviše prianjao uz rat, kad je urota bila odkrivena, 


promienio svoje misli: prokle Catilinine nakane, i stade 


Cicerona u zviezde kovati; što je otet robstvu, dađe se na 
tadost i veselje. Jer od drugih se ratnih grozota nađaše 
više plienu, nego li šteti; ali požar držaše okrutnim, bez 

mjere, i sebi najpogubnijim, jer sve njegovo bogatstvo bijaše 
u svakdanjoj hrani i siromašnom odielu. Dan kasnije do- 
vedoše pred senat njekoga L. Tarquinija, za koga su pri- 
poviedali, da su.ga na putu Catilini uhvatili. Rekav on, 
da:će odkriti urotu, ako mu vlada obeća pomilovanje, 
pozva ga konsul, neka kaže .što znade, a on obaviesti senat 
e istih stvarih, koje je bio Volturcij pripovjedio : o pripra- 
vah za požar, ob ubojstvu plemićć, o:kretanju neprijatelja 
k tomu doda, da je njega poslao M. :Crasso, neka javi 
Catilini, da se neuplaši s toga, što su Lentul, Cetheg i 
ostali od urotnika uhvaćeni, već da tim više pohiti pribli- 
žiti se građu, da sei drugih srca obodre, i da se oni laglje 
iz pogibelji: iztrgnu. Ali..kad je Tarquinij imenovao Crassa, 
plemića jako bogata i veoma ugledna, držahu to njeki za 
nevjerojatno, njeki pako za istinito, al im se u tako težkih 
okolnostih. shodnije činjaše, da se tako mogućan čovjek 
radje ublaži, nego li razdraži; pak i većina njih bijaše 
radi privatnih odnošaja. ovisna o Crassu; s toga, poviknuše, 
da onaj, koji je to kazao, laže, i zaiskaše, da se o tom 
izviesti. S toga zaključi mnogobrojni senat na pitanje Cice- 
ronovo, da se: Tarquinijeva: prijava čini neistinitom, neka 
se on drži u okovih, a neka mu se nedopusti dalje javljati, 
dok neimenuje onoga, po čijem je savjetu toliku laž izre- 
kao. Bilo je u ono vrieme ljudi, koji su mislili, da je onu 
prijavu izhitrio P. Autronij, da Crasso, ako se njegovo ime 
spomene, u istoj pogibelji budući, tim laglje svojim ugledom 
zakloni ostale; drugi su kazivali, da je Ciceron na to na- 
putio Tarqiinija, da nebi Crasso, uzev po običaju svojem 
na sebe obranu zlotvor4, uzbunio državu; ja sam kasnije 
sam čuo: Crassa pripoviedati, da je onu o... klevetu 
Ciceron na nj. bacio. ; 

49. Ali u isto vrieme nemogahu Q. Catul i i. Pison 
niti mitom, niti ugledom navesti Cicerona, da ili po Allo: 
brožanih ili po kojem drugom tužitelju dade krivo ime- 
novati C. Caesara. Obadva življahu s ovim u velikom ne-- 
prijateljstvu: Pison, jer ga je on, kad je bio na sudu sbog 
globljenja, obiedio, da je dao krivo pogubiti njekoga Trans- 
padanca; Catul, plamteći mržnjom  sbog nadtjecanja za 

pontifikat, što ga je pod kraj života, pošto je obnašao naj- 
više časti, mlađjahni Caesar nadvladao. Okolnosti se pak 
onda činjahu upravo sgodne, što se je Caesar kao privatan 
čovjek sjajnom darežljivošću, a kao javni činovnik velikimi 
troškovi bio jako zadužio. Ali kad nisu mogli konsula na- 
tjerati na toliku opačinu, počeše pojedince obilaziti i lagati, 
što da su čuli od Volturcija ili Allobrožana, pa tako po- 
digoše na nj tako veliku mržnju, da su njeki rimski vitezovi, 
koji su_okolo hrama Concordije sbog sigurnosti bili pod 
oružjem, matjerani ili veličinom pogibelji, ih nestalnošću, 
Caesaru na izlazku iz senata prietili mačem, da bude tim 
jasnija njihova ljubav k domovini. 

50. Dok se je ovo u senatu sbivalo, i dok su se 
poslanikom Allobrožana i Titu Volturciju, što se je dokazala 
istina njihove prijave, odredjivale nagrade, nastojahu slo- 
bodnjaci i njekoliko Lentulovih štićenika raznim pravcem 
pobuniti zanatlije i robove po ulicah, da ga oslobode; njeki 
tražahu za to .vodje svjetine, koji su običavali za novce 
uznemirivati državu. Cetheg pako moljaše po glasnicih 
svoju čeljad i slobodnjake, izabrane i uvježbane za drzovita 
djela. da se skupe i s oružjem k njemu prodru. Čuvši 
konsul, da se to sprema, razpostavi straže, kako su zahtie- 
vale okolnosti i vrieme, sazove senat i upita, što hoće da 
se učini s onimi, koji su bačeni u zatvor. Ali malo prije 
bješe ih mnogobrojni senat proglasio za izdajice države. Onda 
D. Junij Silan, koga su zato prvoga pitali za mnienje, što je 
bio izabran za konsula sliedeće godine, predloži, da se oni, 
koji su bili u zatvoru, povrh toga, L. Cassij, P. Furij, 
Pp Umbren, Q. Annij, ako se uhvate, smrću kazne. Ali 
kasnije, sklonjen govorom C. Caesara, očitova, da će stupiti 
uz mnienje Tiberija Nerona, koji bješe predložio, da se 
straže pomnože, pak onda stvar opet razpravlja. Kad je 
pak došao red na Caesara, koga je konsul upitao za mnienje, 
onda on ovakov govor reče: 

51. ,Sakupljeni otci! Svim ljudem, koji ob opasnih 
stvarih viećaju, dolikuje da budu prosti od mržnje, prija- 
teljstva, gnjeva i milosrdja. Težko odkriva duh istinu, kad 
ona čuvstva prieče; a nijedan se čovjek nije ujedno pokorio 

i strasti i koristi svojoj. Kad napneš đuh, valja; ako strast 
zavlada, onda ona gospoduje, a duh nemože ništa. Mogao 
bih, sakupljeni otci, navesti mnogo primjera, kako su kra- 
ljevi i narodi, podticani gnjevom ili milosrdjem, zlo uradili; 
ali volim ono navesti, što su naši predji, proti želji srca 
svoga, dobro i u redu učinili. Za macedonskoga rata, koji 
smo vodili s kraljem Persejem, postade nam velika i važna 
Rhodska država, koja je bila pomoću puka rimskoga ojačala, 
nevjernom i protivnom; no pošto se je poslije rata sjelo 
o Rhodjanih viećati, predji ih naši pustiše bez kazne, da 
nebi tko rekao, da se je rat zametnuo više sbog bogatstva, 
nego li sbog uvrede njihove. Zatim za svih punskih ratova, 
kada su Carthažani i za mira i za primirja često počinili 
mnogo sramotnih djela, neučiniše oni niti u dobrih sgodah 
ništa ovakova, pitajući više, što je za njih dostojno, nego 
što bi se proti onim pravično moglo uraditi. Tako isto 
treba i vam nastojati, sakupljeni otci, da vam bude važnije 
dostojanstvo vaše, nego opačina P. Lentula i ostalih. i da 
se nedate toliko voditi gnjevom, koliko dobrim glasom 
svojim. Jer ako ima primjerene kazne za opačine njihove, 
onda odobravam neobični predlog ; ali ako veličina opačine 
nadilazi svačije misli, onda predlažem, da se ono učini, što 
zakoni donose. Najviše njih, koji su prije mene izrekli 
mnienje, umjetno su i kićeno požalili udes države ; izbrojili 
su, što bjesnoća rata za sobom đenosi, što bi se svlađanikem 
dogodilo: tu bi se djevojke i dječaci grabili, djeca iz na- 
ručaja roditelja irgala; matere obitelji morale bi podnositi, 
što bi se pobjednikom mililo; hramovi bi se i kuće 
plienile; ubijalo bi se i palilo; napokon sve bi se napunilo 
oružjem, mrtvaci, krvlju i plačem. Ali, tako mi bezsmrtnih 
bogova, kamo su smjerali oni govori? Zar da vas razjare 
proti uroti? Dakako, koga nije tako velika.i tako grozna, 

stvar uzdrmala, njega će govori razpaliti! Nije tako; ni- “ 
jednomu se čovjeku krivica, što je njemu učinjena, nečini 
neznatna; mnogi su ju teže primili, nego što je pravo. Ali 
njekomu je ovo, drugomu drugo slobodno, sakupljeni otci. 
Tko u tami nizka stališa život boravi, o njem malo ljudi 
saznade, ako što od ljutosti pogrieši: glas mu je prama 

imetku; tko pako s velikom vlašću u visokih častih živi, 
njegove čine svi ljudi znadu. Tako ima u najvećoj časti 
najmanje slobode; tu nedolikuje niti ljubiti, niti mrziti, a 
najmanje srditi se; što se kod drugih zove srditost, to se 
kod onih, koji su na vladi, zove oholost i okrutnost. Što 
se mene tiče, ja mislim, sakupljeni otci, da su sve muke 
manje nego li njihove opačine; ali najviše se ljudi sjeća 
onoga, što se je najkasnije dogodilo, a kod zločinaca, za- 
boravivši na opačinu njihovu, o kazni govore, ako je nješto 
stroža bila. O D. Silanu, hrabrom i odvažnom .mužu, za 
izviestno znadem, što je govorio, da je iz ljubavi k domo- 
vini govorio, ter da se u tako važnoj stvari neobazire niti 
na ljubav, niti na neprijateljstvo: tako poznam narav, tako 
razboritost muža toga. Ali mnienje mi se njegovo čini ne 
okrutno (jer što bi se proti takovim ljuđem moglo okrutno 
učiniti ?), nego. protivno našim državnim ustanovam. Jer 
doista, ili te je strah, Silane, izabrani konsule, ili zločin 
natjerao, da predložiš neobični način kazne. O strahu je 
suvišno govoriti, dok je osobito nastojanjem našega slavnoga 
konsula toliko momčadi pod oružjem. Ali o kazni možemo 
ono reći, što stvar donosi: smrt je u tuzi i nevolji samo 
počinak od težkoća, a ne muka, ona dokida sva zla ljudska, 
preko nje nema niti brige niti radosti. Ali tako ti bez- 
smrtnih bogova, čemu nisi svojemu mnienju dodao, da se 
prije šibami kazne? Zar zato, što to Porcijev zakon zabra- 
njuje? Al i drugi zakoni nalažu, da se osudjenim gradja- 
nom neuzima život, nego progonstvo dozvoli. Ili zar 
što je šibanje.teže od smrti? Ali što je preoštro ili pre- 
težko proti ljudem, kojim je dokazan tolik zločin? Što 
Pak, ako zato nisi onoga predložio, što je blaže? Kako se 
slaže, u manje važnom poslu: žapati se zakona, dočim. si 
ga u važnijem zabacio? Ali pače, tko će ukoriti, što se 
proti izdajicatn domovine odluči? Zaista vrieme, okolnosti, 
sreća i koje čija samovolja vlada nad narodi. Njim će se 
s pravom dogoditi, što se god sluči. Ali vi, sakupljeni otci, 
promotrite, što proti drugim odlučite. Svi su primjeri ne: 
shodnih kazna potekli od pravičnih kazna; .ali ako vlast 
zapadne neznalicam ili manje poštenim ljudem, onda se 

primjer tako neobične kazne prenosi od ljuđi, koji su ju 
zaslužili i zavriedili, na ljude, koji je nisu zaslužili: niti 
zavriedili. Lacedaemonci, svladavši Athenjane, postaviše 
trideset ljudi, da upravljaju njihovom državom. Ovi su 
najprije počeli najgore i svim mrzke ljude bez iztrage 
ubijati; tomu se je puk veselio i govorio, da se s pravom 
čini. Ali kasnije, pošto je polagano ojačala samovolja, ubi- 
jahu bez razlike dobre i zle po volji, i plašahu druge 
strahom. Tako se država, robstvom pritisnuta, jako kazni 
sbog ludoga veselja. Kad je za naših dana pobjednik Sulla 
dao zaklati Damasippa i druge slične ljuđe, koji su po 
nevolji države postali veliki, tko nije hvalio njegova djela? 
Govorahu, da su oni opaki buntovnici, koji su urotami 
izmučili državu, punim pravom ubijeni. Ali ono bijaše po- 
četak težkoga prolievanja krvi; jer čim je tko poželio ili 
čiju kuću, ili ljetovnik, pače napokon ili posudu ili odjeću, 
nastojaše, da onaj dodje u imenik prognanika. Tako su oni, 
koji su se veselili Damasippovoj smrti, bili kasnije sami 
na smrt vučeni, te nije bilo prije konca klanju, dok nije 
Sulla sve svoje privrženike natrpao blagom. Toga se ja 
nebojim kod M. Tullija, niti u današnje vrieme; ali u ve- 


likoj državi ima mnogo i raznih ćudi. Može se u drugo 


vrieme, pod drugim konsulom, koji ujedno ima u ruku 
vojsku, nješto kriva za istinu držati: ako prama ovomu 
primjeru konsul po zaključku senata trgne mač, tko će ga 
ograničiti, tko li uzpregnuti? Predjem našim, sakupljeni otci, 
nije nikad nedostajalo niti razbora, niti odvažnosti, a niti ih 
oholost nije priečila, da nasljeđuju tudje ustanove, ako su 
samo valjane bile. Tako su najviše oružja za obranu i na- 
valu uzeli od Samnićana, a znakova državnih oblastnika od 
Tuska; riečju, sve što se je gdje kod saveznika ili nepri- 
jatelja činilo shodno, to su s najvećom revnošću kod kuće 
upotrebljavali: volili su dobro nasljedovati, nego li zavi- 
djeti dobru. Ali u ono su se isto vrieme povodili za grčkim 
običajem, ter su šibamu karali gradjane, a osudjenike su 
smrću kažnjivali. Pošto je ojačala mlada država, ter se po 
množtvu gradjana razvijalo stranačtvo, počeše nedužne u 
mreže hvatati i drugo slično činiti. Onda se je priredio 

Porcijev i drugi zakoni, po kojih se je osudjenikom pro- 
gnanstvo dozvoljavalo. Ovaj ja uzrok, sakupljeni otci, držim. 
osobito važnim, da nečinimo nikakvih novih naredaba. Oni. 
su doista bili i djelotvorniji i mudriji, koji. su od malih 
početaka toliku državu stvorili, nego li smo mi, koji jedva 
uzdržavamo ono, što su oni dobro stekli. Zar bih ja dakle 
bio toga mienja, da se oni puste, pa tim vojska Catilinina 
umnoži? Nipošto; pače to predlažem, da im imetak posvoji 
država, a oni da se drže u tamnici po onih slobodnih gra- 
dovih, koji imaju najviše odporne snage; pa da o njih 
nitko napredlaže kasnije ničesa u senatu, niti nerazpravlja 
s pukom; ako tko drugčije učini, njega neka senat drži za 
neprijatelja domovine i obćega blagostanja.“ 

52. Pošto je Caesar dovršio govor, ostali pristajahu 
s kratkimi riečmi, jedan uz ovoga, drugi uz drugoga na razan 
način. Ali M. Porcij Caton, upitan za mnienje, reče ovakov 
govor: ,Ja sam posve drugoga mnienja. sakupljeni otci; 
kad razgledam naše stanje i naše pogibelji, i kad njekojih 
mnienja sam sobom razmišljavam. Oni su, čini mi se, raz- 
pravljali o kazni onih, koji su spremili rat domovini, ro- 
diteljem, žrtveniku i ognjištu; okolnosti pako zahtievaju, 
da ih se radje čuvamo, nego li se dogovaramo, što ćemo 
proti njim odlučiti. Jer ostale ćeš zločine onda kazniti, kad 
se učine; ako pako ovoga neosujetiš, uzalud ćeš zazivati 
pomoć sudova, kad se dogodi: kad se osvoji grad, onda 
ništa nepreostaje svladanikom. Ali tako mi bezsmrtnih bogova, 
vam ja govorim, koji ste uviek više cienili kuće, ljetovnike, 
kipe 1 slike svoje, nego li državu; ako to, bilo kakovo 
mu drago, što toliko cienite, hoćete da zadržite i svoje 
razkošje mirno uživate, prenite se već jednom i za- 
uzmite se za državu. Neradi se ovdje o. pronevjerenju 
prihoda, niti o nepravdah saveznikom nanesenih: sloboda 
je i život naš na kocki. Više sam puta,. sakupljeni otci, 
mnogo govorio pred vami, često sam se tužio na razkošnost 
i lakomost naših gradjana, pak upravo zato i imam mnogo 
protivnika. Ja, koji nisam ni sebi ni svojoj želji nikad 
nikakvim prestupkom ugodio, nisam lahko ni tudjoj strasti 
nikakvih zločina oprašćao. Ali premda ste vi to slaba 

cienili, bila je ipak država jaka; njezina je snaga prkosila 
vašoj nemarnosti. Sad se pako neradi o tom, živimo li 
čestito ili opako, niti kako je velika i kako sjajna vlast 
puka rimskoga, nego hoće li ovo, bilo kakvo mu drago, 
biti naše, ili naše pak ujedno neprijatelja naših. Pa tu mi. 
njetko još spominje blagost i milosrdje! Davno smo mi 
doista izgubili prava imena stvari; pokloniti tudje dobro. 
zovemo darežljivošću, drzovitost u opačinah hrabrošću, tim 
je država na kraj propasti dovedena. Neka slobodno budu, 
kad je već takov duh vremena, darežljivi s imstkom sa- 
veznika, neka budu milosrdni prama tatom državne blagajne, 
samo neka nepoklanjaju krvi naše, i neupropašćuju svih po- 
štenjaka, dočim oprašćaju njekolicini zločinaca. Dobro je i: 
umjetno malo prije pred vami progovorio C. Caesar o životu 
i smrti, držeći, čini mi se, bajkami ono, što se o podzemlju. 
pripovieda, da drugim putem dolaze zli, nego li dobri, 
stanovat u tamna, pusta, gadna i grozna mjesta. S toga je 
predložio, da se njihov imetak zaplieni, a oni sami da se 
po slobodnih gradovih u zatvoru drže, bojeći se očevidno,. 
ako budu u Rimu, da ih ili urotnici, ili najmljena četa 
silom neoslobodi. Kao da samo u gradu, a ne i P9 svoj 
Italiji ima zlih i opakih ljudi, ili kao da ondje nemože 
više drzovitost, gdje ima manje sila za obranu. Zato mu 
je predlog doista uzaludan, ako se pogibelji od njih boji; 
ako: se pako pored tolikoga obćenitoga straha sam ne- 
boji, tim više treba da se ja za sebe i za vas bojim. Zato 
kad budete odlučivali o P. Lentulu i ostalih, budite sigurni, 
da ujedno odlučujete i o vojsci Catilininoj i o svih urot- 
nicih. Cim odlučnije buđete o tom radili, tim će im više 
slabiti srčanost. Ako vas samo malo mlitavije opaze, svi 
će biesno navaliti. Nemojte misliti, da su oružjem predji 
naši državu od male velikom načinili. Da je to tako, mi 
bi ju mnogo. ljepše uredjenu imali, jer imamo veće obilje 
saveznika i gradjana, povrh toga oružja i konja, nego li 
oni. Ali drugo je bilo, što je njih učinilo velikimi, čega 
nam posve nestaje: doma radinost, vani pravična vlada, 
duh slobodan u viećanju, koji nije bio u vlasti ni. griešnoj 
savjesti, ni strasti. Mjesto ovoga u.nas je: razkošnost i 

lakomost; država je oskudna, pojedinac bogat; hvalimo 
bogatstvo, služimo lienosti; medju dobrimi i zlimi nikakve 
razlike; sve je:nagrade za vrlinu slavohlepnost posvojila, 
Ali nije čudo, gdje svaki vas posebice za svoju korist 
stvara odluke; gdje doma služite razkošju, ovdje novcu ili 
ugledu; tim biva, da se na zapuštenu državu čini navala, 
Ali pustimo to na stranu. Srotiše se najodličniji gradjani, 
da zapale. domovinu; Gallski narod, zakletoga neprijatelja 
rimskomu imenu, zovu na rat; vodja nam je neprijatelja. 
s vojskom na vratu: a vi joši sada oklievate, što da uči- 
nite s neprijatelji uhvaćenimi nasred zidova? A, treba da 
ih pomilujete; pogriešiše mladi ljudi od slavičnosti, pače. 
i s oružjem ih pustite. Ali će vam blagost i milosrdje, 
ako pograbe oružje, nevoljom uroditi. Naše je dođuše stanje 
težko, ali vi ga se nebojite. Pače, veoma je jako ; ali od tro- 
mosti i slaboće duha, čekajući jedan na drugoga, oklievate, 
uzdajući se dakako u bezsmrtne bogove, koji su ovu državu 
često sačuvali i u najvećih pogibeljih. Niti zavjeti, niti bab- 
jimi molitvami nestiče se pomoć bogova: opreznosti , 


radinosti, mudru razmatranju ide sve srećno za rukom B 
ako se podaš nemarnosti i lienosti, uzalud ćeš zazivati, 


bogove: srditi su i protivni. Kod naših je predja T. Manlij 
Torquat za gallskoga rata dao ubiti svoga sina, što je proti 
zapoviedi udario na neprijatelja; pa ako je onaj vrli mla- 
dić bio smrću kažnjen poradi prevelike hrabrosti, vi 
još razmišljate, što da uradite s najokrutnijimi izdajicami 
domovine! Tobože, sav njihov prošli život protivi se toj opa- 
čini. Ta štedite čast Lentula, ako je on stid, ako je glas 
svoj, ako je ikoje bogove ili ljude ikad štedio ; oprostite 
mladosti Cethegovoj, ako nije po drugi put digao rat na 
domovinu. Jer što da govorim o Gabiniju, Statiliju, Cae- 
pariju, koji da su ikad išto cienili, nebi bili gojili one na- 
kane proti domovini. Napokon, sakupljeni otci, da ima, tako 
mi Herkula, još vremena za pogrješku, lahko bih podnio, 
da vas izkustvo bolje uputi, kad već rieči prezirete; ali 
odasvud smo obkoljeni. Catilina nam je S vojskom već na 
vratu, drugi su neprijatelji na sred zidina, u istom krilu 
građa ; ništa se nemože niti pripravljati, niti dogovarati tajno ; 

tim više treba htjeti. Zato ja ovo predlažem: budući đa 
je država opakom nakanom zlotvornih gradjana doveđena 
u najveću pogibelj, a ovi su, osvjedočeni izjavom T. Vol- 
turcija i allobrožkih poslanika, priznali, da su ubojstva, 
požare i druge gadne i okrutne opačine namienili gradja- 
nom i domovini, neka se po običaju predja, i oni koji su 


“ priznali, i oni koji su očevidni krivci najvećih zločina, 


smrću kazne.“ 

Sjedavši Caton, pohvale svi bivši konsuli i velik dio 
senata njegov predlog: odvažnost mu do neba dižu, jedan 
drugoga kori i plašivicom zove, Caton je slavan i velik ; 
odluka se senatska stvori, kako je on predložio. Ali čitajuć 
ja mnogo, i mnogo slušajuć, što je puk rimski i kod kuće 
i na bojištu, morem i kopnom slavna učinio, prohtjede mi 


«se slučajno razmišljati, na čem se osobito temeljili toli 


važni dogadjaji. Znao sam, da se često mala šaka ljudi 
borila s velikimi četami neprijatelja; saznao sam, da su 
se s malimi četami vodili ratovi proti mogućim kraljevom ; 
k tomu da se je podniela često velika sila udesa; da su 
Grci rječitošću, Galli bojnom slavom nadkriljivali Rim- 
ljane. Razmišljavajuć tako mnogo, osvjedočih se, da je sve 
to učinila osobita vrlina njekolicine gradjana, ter se 
je dogodilo, da je siromaštvo održalo pobjedu nad bo- 
atstvom, njekolicina nad množinom. Ali pošto su se gra- 
djani izkvarili razkošjem i neradom, opet je država veli- 
činom svojom podnosila pogrješke vojvoda i oblastnika, pa 
kano da se je iztrošila država, nije u Rimu za dugo vrieme 
bilo nijednoga vrlinom velika muža. Ali u moje su vrieme 
bila dva muža veoma velike vrline, ali razna značaja, M. 
Caton i C. Caesar; ove mukom mimoići, nije mi bila na- 
kana, kad me je već namjera na njih namjerila; pače obo- 
jice ću narav i značaj, koliko sam duhom tomu dorasao, 
nacrtati. 

54. Ova su dakle dva muža bila skoro jednaka rodom, 
dobom i rječitošću; plemenitošću srdca bili su jednaki, isto 
tako i slavom, ali ova je potekla iz raznih uzroka. Caesara 
držahu velikim radi dobrotvornosti i darežljivosti, a Catona. 
radi neporočna života. Onaj se je proslavio blagošću i 

milosrdjem, ovomu je strogost dodala znamenitost. Caesar 
je stekao slavu davajuć, pomažuć, opraštajuć, Caton nikomu 
u ničem nepopuštajuć. U jednoga je bilo utočište nesrećni- 
kom, u drugoga propast zlotvorom; u onoga su hvalili 
uljudnost, u ovoga stalnost. Napokon si Caesar uze za 
načelo: raditi, bditi; birinuć se za dobro prijatelja, svoje 
bi zanemarivao; ničesa nebi uzkraćivao, što je bilo vrieđno 
dara; sebi je želio veliku vlast, vojsku, osobit rat, gdje 
bi se mogla osvjetlati hrabrost njegova. Nasuprot je Caton 
težio za samozatajom, pristojnošću, a osobito strogošću; s 
bogatim se nije nadtjecao bogatstvom, niti sa strančari stran- 
čarstvom; već s odvažnim junačtvom, sa skromnim po- 
štenošću, s neporočnim nesebičnošću; volio je biti, nego li 
se činiti dobar, tako da čim je manju slavu tražio, tim ga 
je više ona sliedila. 

55. Pošto je senat, kako sam rekao, pristao uz Ca- 
tonov predlog; držaše konsul za najshodnije, preteći sliedeću 
noć, da se u to vrieme nedogodi nikakov novi nemir, pa 
zapovjedi triumvirom, da priprave, što treba za smaknuće ; 
sam pako, namjestiv straže, odvede Lentula u tamnicu; 
isto se učini s drugimi po pretorih. Ima mjesto u tamnici, 
koje se Tullian zove, po prilici dvanaest stopa duboko pod 
zemljom, kada se malko lievo uzpneš. Odasvud ga obuhva- 
ćaju stiene, a nad njim je svod, vezan kamenitimi luci; 
nu lice mu je nečistoćom, tamom, smradom gadno i strašno, 
Kad su onamo spustili Lentula, zadaviše ga uzicom oni 
ovršitelji smrtne osude, kojim je to bilo naloženo. Tako 
je on kao patricij, rodjen od preslavne porodice Cornelija, 
koji je u Rimu već obnašao konsulsku čast, zaglavio prama 
životu i djelom svojim. Cetheg, Statilij, Gabinij, Caeparij 
smaknuti su istim načinom. 

56. Dok se to u Rimu sbiva, ustroji Catilina od ciele 
vojske, što je dielom sam sa sobom doveo dielom Manlij imao, 
dvie legije, kohorte popuni prama broju vojnika. Kad je zatim 
tko od dobrovoljaca ili saveznika došao u tabor, porazdieli ih 
razmjerno, ter u kratko vrieme popuni legije vojaci, dočim 
nije u početku imao više od dvie tisuće. Ali od sve je te 
množine bio po prilici četvrti dio oružan ratnim oružjem, 


35 


ostali su nosili, kako se je tko slučajno naoružao, sulice ili 
koplja, a drugi zaoštrene kolce. Ali kad se je Antonij pri- 
bližavao s vojskom, zaputi se Catilina preko brda, i povede 
vojsku sad prama gradu, sad.u Galliju, nedajuć neprija- 
telju prilike za bitku: nadao se je, da će poslije njekoliko 
dana imati mnogo vojske , ako u Rimu urotnici izvedu 
nakanu, Medjutim je odbijao robove, od kojih su s početka 
jake čete k njemu dolazile, uzdajuć se u jakost urotnika, 
a držeć ujedno za protivno svojim nakanam, ako se pri- 
čini, da je pobjegle robove upleo u posao gradjana. 

57. No kad je u tabor prispjela viest, da je u Rimu 
odkrivena urota, i da su smaknuti Lentul, Cetheg i ostali, 
koje sam gore spomenuo, razidje se najviše njih, koje je na 
rat bila privabila nada pliena ili želja za prevratom ; druge 
odvede Catilina po strmih gorah s podvostručenim korakom. 
ui Pistorijsku zemlju s tom nakanom, da stranputicami tajno 
umakne u transalpinsku Galliju. Ali Q. Metell Celer bijaše 
s tri legije posio Picensku zemlju, sudeć, da Catilina radi 
težkoga mu položaja namjerava ono isto, što smo gore 


* spomenuli. Zato čim od prebjega saznade njegovo kretanje, 


odputi se, te stane na dnu gora, kuda je on morao sići, 
hiteći u Galliju. Ali ni Antonij nebijaše daleko, on ga bez 
prtljage s jakom vojskom gonjaše u bjegu preko ravnijih 
mjesta. Ali opaziv Catilina, da je zatvoren od gora i ne- 
Prijateljskih četa, u građu da je sve zlo uspjelo, te da 
nema nikakove nade ni za bieg, ni za obranu, najshodnije 
mu se pričini, da u tih okolnostih pokuša ratnu sreću, zato 
odluči srazit se što prije s Antonijem. Pak sazvav vojsku 
ovakov joj govor reče: : 

. 58. ,Iz izkustva znadem, vojnici, da rieči nedodavaju, 
hrabrosti, ter da govor vojvode nečini niti od liene vojske 
radinu, niti od plašljive hrabru. Koliko ima tko po naravi 
ili navici smjelosti u srdcu, toliko se je običaje očitovati 
u ratu; koga nepodtiče niti slava, niti pogibelji, toga ćeš 
uzalud sloboditi: strah srdca zatvara mu uši. Ja sam vas 
pako sazvao, da vam nješio spomenem, a ujedno da vam 
odkrijem uzrok svoje odluke. Ta vi znate, vojnici, kakov 
je Lentul tromošću i plašljivošću svojom i sebi i nam zadao 


* 


36 


udarac, i kako nisam mogao, čekajuć iz građa pomoć, preći 
u Galliju. A sada u kakovu su stanju naše stvari, to svi 
. jednako s menom vidite. Dvie neprijateljske vojske, jedna 
od grada, a druga od Gallije, stoje nam na putu; da duže 
u tom položaju ostanemo, brani nam, ma kako jako to 
željeli, nestašica i žita i drugih potreba. Kamo god hoćete 
da krenete, mačem treba da si put prokrčite. Zato vas 
opominjem, da budete hrabri i odvažna srdca, pa kad za- 
metnete bitku, sjetite se, da bogatstvo, čast, slavu, k tomu 
slobodu domovine u desnicah svojih nosite. Ako nadvla- 
damo, sve će nam biti sigurno, dovoz u obilju, slobodni 
gradovi i naseobe biti će nam otvorene; ako li od straha 
uzmaknemo, to će nam biti protivno: nikoje mjesto, nikoji 
prijatelj neće zaštitit onoga, koga nezaštiti oružje. Povrh 
toga, vojnici, netišti nas i njih jednaka potreba: mi se bo- 
rimo za domovinu, za slobodu, za život; njim nije sila, 
boriti se za moć njekolicine; tim smjelije navalite, sjećajući 
se stare hrabrosti. Prosto vam je bilo, s najvećom sra- 
motom živjeti u progonstvu, mogli ste njeki od vas, iz- 


gubivši dobra, u Rimu čekati tudju podporu; ali što vam 


se je ono činilo sramotno i za junake nesnosno, zato ste 
odlučili ovim putem udariti. Ako hoćete da ga opet osta- 
vite, treba smjelosti: nitko osim pobjeditelja rat nezamje- 
njuje mirom. Jer u biegu se spasu nadati, kad si oružje, 
kojim se tielo štiti, okrenuo od neprijatelja, to je prava 
ludost. U bitci su uviek oni u najvećoj pogibelji, koji se 
najviše boje: smjelost služi za zid. Kad vas gledam, voj- 
nici, i kad vaša djela razmišljam, velika me nada na po- 
bjedu osvaja. Bodrost, doba, junačtvo vaše sokole me, po- 
vrh toga nevolja, koja i plašivice čini junaci. Jer da nas 
množina neprijatelja neuzmogne obkoliti, brane klanci. Ali 
ako sreća nebude prijala hrabrosti vašoj, pazite, da ne- 
osvećeni neizgubite života; ili, da vas, kao zarobljenike 
POput marve nesasieku, nego boreći se kao junaci osta- 
Vite neprijatelju krvavu i žalostnu pobjedu.“ | 

59. Kad je to izrekao, postavši malko, zapovjedi, da 
se dade znak trubljom, te povede uredjenu vojsku na 
ravnicu; zatim, pošto su bili uklonjeni svi konji, da se iz- 


37 


jednačenjem pogibelji obodri hrabrost vojnik4, uredi sam 
pješice vojsku, prama mjestu i broju vojnika. Jer buduć 
da je ona ravnica bila zatvorena s lieva gorami, a s 
desna strmimi pećinami, zato postavi osam kohorta na čelo, 
ostale čete namjesti gušće kao pričuvu. Od ovih povede 
stotnike, sve po izbor momke i stare vojnike, k tomu od 
prostih vojnika najhrabrije i valjano oružane u prvu vrstu, 
C. Manliju povjeri zapovjedničtvo na desnom, njekomu 
Faesulancu na lievom krilu; sam se pak glavom namjesti 
sa slobodnjaci i naseljenici do orla, koji je, kažu, Marij za 
Cimbarskoga rata imao u vojsci. S druge strane prepusti 
C. Antonij, koji sbog bolestnih nogu nije mogao biti u 
bitci, vojsku legatu M. Petreju. Ovaj postavi kohorte ve- 
terana, koje je bio sbog nemira skupio, na čelo; za njimi 
ostalu vojsku u pričuvu. Sam jašuć okolo, zove svakoga 
po imenu, bodri, moli, neka se sjete, da se proti neoru- 
žanim razbojnikom bore za dom, za djecu, za žrtvenike 
i ognjišta svoja. Budući da je taj izvježbani vojnik, što 
kao prefekt, što kao legat, što kao pretor više od tri- 
deset godina s velikom slavom služio u vojsci, poznavaše 
većinu njih osobno, a i hrabra im djela; to spominjuć raz- 
plamćivaše srdce vojmikom. 

60. Pošto je Petrej o svem skupio viesti, dade znak 
trubljom i zapovjedi kohortam, da se polagano pomiču ; 
isto učini i neprijateljska vojska. Kad su došli onamo, 
odakle su strielci mogli zametnuti bitku, obore se s urne- 
besnom vikom, okrenuvši zastavu proti zastavi, jedni na 
druge; koplja bace, mačevi navale. Veterani, sjećajući se - 
stare hrabrosti, navaljuju žestoko iz bliza, oni se hrabro 
opiru: bore se s golemom silom. Medjutim Catilina s lahko 
oružanimi vojnici u prvoj vrsti radi: pomaže pritisnute, 
dovadja neranjene na mjesto ranjenih, svakamo dopire. 
okom, mnogo se sam bori, često posieče koga neprijatelja, 
riečju izpunjuje dužnosti hrabra vojnika i valjana vojvode. 
Petrej, videć, da Catilina preko njegove: nade s velikom 
silom navaljuje, povede pretorsku kohortu sred neprija- 
telja, pa poremetivši_.ih, posieče sve, što mu se je amo tamo 
Opiralo; zatim navali na ostale s obje strane. Manlij i 

Faesulanac padnu boreći se u prvoj vrsti. Pošto je Catilina 
opazio, da mu je raztepena vojska, a sam da je tek s nje- 
kolicinom preostao, sjećajuć se roda i stare časti svoje, srne 
sred najgušćih neprijatelja, gdje ga u borbi probodu. 

61. Tek po dovršenoj bitci mogao si sasvim vidjeti, 
koliko je bilo smjelosti, koliko li duševne snage u Catili- 
ninoj vojsci. Jer je skoro svaki, izgubivši život, svojim 
truplom pokrivao ono mjesto, na kojem je živ, boreć se, 
stajao. Samo je malo njih, koje je pretorska kohorta bila 
sredinom: raztepla, palo nješto više raztreseno, ali ipak 
svi od rana na prsiju. Catilinu pako nadjoše daleko od 
njegovih, posried neprijateljskih trupala; nješto još duhata, 
ali je imao na licu biljeg prkosa, koji je živ gojio. Na- 
pokon se od ciele množine niti u bitci niti na biegu ne- 
zarobi nijedan od slobodnih gradjana: tako su jednako svi 
štedili i vlastiti i neprijateljski život. Ali niti vojska puka 
rimskoga .nesteče vesele ili nekrvave pobjede, jer su uprav 
najhrabriji ili u bitci poginuli, ili smrtno ranjeni iz nje 


. otišli. Mnogi pako, koji su od znaličnosti ili želje za plienom . 


nadošli iz tabora, nalažahu, okrećući neprijateljska trupla, 
njeki koga prijatelja, drugi koga milogosta ili rodjaka; 
bijaše i takovih, koji su razpoznavali svoje neprijatelje. 
Tako vladaše cielom vojskom izmjenice: radost, žalost, 
plač i veselje. - 

1. Krivo se tuži ljudski rod na narav svoju, da je 
slaba i kratkotrajna, ter da se više upravlja slučajem, nego 
li vrlinom. Jer ćeš razmišljajuć protivno opaziti, da nema 
ništa većega niti izvrstnijega, ter da naravi više nedostaje 
nastojanja čovječjega, nego li snage, ili vremena. Ali, dašto, 
vodja i ravnatelj života čovječjega jest duh. Ovaj je, 
ako putem vrline stupa k slavi, obilno moćan, silan i sla- 
van, a netreba sreće, jer ova nemože nikomu ni dati, ni 
oteti valjanosti, djelatnosti i drugih dobrih svojstva — ; ako 
li su ga osvojile griešne požude, ter se je izvrgao na 
lienost i putene slasti: onda se, — ako se je ponješto naužio 
pogubnih naslada, ter: se je u tuposti razišla snaga, vrieme 
i pamet, — tužba diže na slaboću naravi, pa svatko svoju 
krivnju na poslove prenosi. Da se ljudi toliko brinu za 
dobro, s kolikom revnovšću iztražuju tudje i mekoristne, 
pače i opasne i pogubne stvari: nebi njih dogadjaji, već 
bi oni ravnali dogodjaje, ter: bi se popeli do one veličine, 
gdje bi po slavi od smrtnih postali bezsmrtni. 

2. Jer kao što ljudski rod sastoji od duše i tiela, 
tako i sve stvari, i sve naše težnje idu jedne tragom tiela, 
druge tragom duše. Zato se uzorita vanjština, veliko bogat- 
stvo, k tomu snaga tjelesna i sve druge slične stvari, brzo 
razvrgnu ; ali slavna su djela duha poput duše bezsmrtna. 
U obće sva dobra tiela i sreće kako se počinju, tako se i 
dočinju, i sve, što je postalo, propada, što je doraslo, stari: 

duh, neoštetljiv, vječan, ravnatelj ljudskoga roda ravna i 
ifia sve pod sokom, a sam nije nikomu u vlasti. Tim se 
je više čuditi izopačenosti ljudi, koji, budući robovi tje- 
lesnih naslada, razkošno i lieno život borave, a duh, od 
kojega nema ništa boljega, ništa važnijega u čovječjoj na- 
ravi, puštaju, da u sirovosti i bezposlici čami, osobito kad 
ima toliko različitih duševnih posala, kojimi se stiče što 
veća slava. 

3. Ali od svih ovih čini mi se da u ovo vrieme 
najmanje valja željeti više državne službe, riečju svako 
nastojanje oko državnih posala; jer niti se po zaslugah 
daju službe, niti su oni, koji su se varkami u nje uvukli, 
sigurni, ili zato više štovani. Jer silom vladati domovinu 
ili njezine podložnike, to je, ako i možeš, i izpravljaš mane, 
ipak pogibeljno, osobito što svaki državni prevrat navješćuje 
ubijanje, izgone i druga neprijateljstva ; a uzalud se napi- 
njati, ter uza sav trud ničega nesteći, osim mržnje: to-je 
skrajna: ludost; osim ako je koga osvojila neplemenita i 
pogubna pohlepa, da moći njekolicine žrtvuje svoju čast 
i slobodu. 

4. U ostalom medju drugimi poslovi, koji se duhom 
obavljaju, osobito velik dobitak daje pisanje poviesti. Ali 
budući da su o njezinoj vrjednosti mnogi govorili, mislim, 
da ja mogu to mimoići, ujedno i zato, da tko nepomisli, 
da svoj obljubljeni posao . hvalom preuzetno uzvisujem. Ja 
doduše vjerujem, da će biti ljudi, koji će zato, što sam ja 
odlučio živjeti bez državne službe, ovaj moj tako važni i 
tako koristni posao prozvati bezposlicom ; jamačno oni, 
kojim se najvažnijom radnjom čini: puk goa enih i 
gostbami. njegovu ljubav tražiti. Kad bi ovi razmislili, 

u kakova sam ja vremena sticao časti, i kakovi ih muževi 
nisu mogli zadobiti, a kakova se je vrst ljudi u senat 
uvukla: onda bi se doista uputili, da sam više punim 
pravom, nego li od lienosti promienio svoje mnienje, i da 
će više koristi crriti država iz moje dokolice, nego li iz 
rada drugih. Jer često sam ja čuo, da su Q. Maxim, P. 
Scipion, a i mnogi drugi glasoviti muževi države naše go- 
vorili, kad motre slike pradjedova, da im se tako najžešće 

razplamćuje duša za vrlinu. Dakako, da ni onaj vosak, ni 
ona prilika nema tolike sile u sebi, već da se uspomenom 
djela razpiruje u prsiju vrlim muževom ona vatra, koja 
se neutišava prije, dok se njihova vrlina nije izjednačlai 
s glasom i slavom djedova. Nasuprot gdje je uz ovaj duh 
vremena, samo jedan čovjek, koji se nebi s predji svojimi 
radje nadtjecao u bogatstvu i trošku, nego li u poštenju i 
radinosti? I novajlije, koji su prije vrlinom nadkriljivali 
stare plemiće, sada radje po tatbini i razbojstvu, nego li 
poštenimi djeli teže za vojvodstvom i gradjanskimi častmi ; 
kano da je tobože pretorovanje i konsulovanje i:sve ostalo 
takove vrsti samo sobom sjajno i veličajno, ne pako da 
su te časti tolike vriednosti, kolika je vrlina onih, koji ih 
obnašaju, Ali ja sam se preslobodno i previsoko zamahnuo; 
dočim me duh u našoj državi srdi i mrzi. Sad se vraćam 
k svomu poslu. 

5. Rat hoću da opišem, koji je rimski puk vođio 
s Jugurthom, numidskim kraljem; prvo, jer je bio važan i 
krvav i promjenljiv u pobjedah; zatim, jer se je tek onda 
stalo na put obiesti plemstva: borba, koja je uzdrmala sve 
božanske i ljudske odnošaje, i dotjerala do tolike mahni- 
tosti, da je gradjanske razmirice tekar rat i haranje Italije 
prekinulo. Ali prije nego li ovakovomu dogadjaju početak 
razvijem, vraćam se natrag u poviest, da za obaviest bude 
sve jasnije i otvorenije. Za drugoga punskoga rata, odkad 
je tako veliko postalo rimsko ime, bješe najviše karthažki 
vojvoda Hannibal skršio moć Italije. Onda je bio Masi- 
nissa, numidski kralj, kojega je P. Scipion, koji je kasnije 
sbog zasluga stekao ime Afrikanski, primio u prijateljski 
savez, počinio mnogo slavnih vojničkih djela. Zato mu jei 
Timski puk, svladav Karthažane i zarobiv Syphaxa, koji je 
u Africi imao jaku i prostranu državu, poklonio sve gra- 
dove i zemlje, koje je bio oružjem osvojio. Tako nam je 
Masinissa ostao pošten i častan prijatelj; ali njegovo se. 
je vladanje sa životom ujedno dovršilo. Zatim zadobi vlađu 
sam sin mu Micipsa, pošto mu je braću Mastanabala i 
Gulussu bolest ugrabila. On rodi Adherbala i Hiempsala; 
i dade Jugurthu, sina svoga brata Mastanabala, koga je 


42 


kano od priložnice rodjena ostavio bez prava na prestolje, 
odhranjivati na dvoru, kako svoju djecu. 

6. Cim je ovaj postao mladićem, budući snažna tiela, 
liepa lica, i osobito jaka duha, nije dao da ga pokvari 
razkoš i lienost, već je uzeo po običaju onoga puka, ja- 
hati, koplja se bacati i s vršnjaci se utrkivati; pa premda 
je sve nadkriljivao slavom, svim je ipak bio drag i mio. 
K tomu je najviše vremena lovom probavljao, lave i druge 
zvieri prvi ili medju prvimi ubijao; mnogo je radio, veoma 
malo o sebi govorio. S tih stvari premda se je s početka 
veselio Micipsa, misleć, da će Jugurthine vrline na slavu 
biti njegovomu kraljevstvu; opaziv ipak, da taj mladić sve to 
znamenitiji biva, dočim se on sam kraju života približava, 
a djeca su mu još nejaka, veoma se s toga uznemiri, te 
stade mnogo o tom razmišljati. Plašilo ga je ljudsko srdce, 
pohlepno za. vladom i silovito u nadovoljivanju strasti; 
povrh toga sgodnost, koju je davala njegova i djece mu 
doba, koja i obične ljude nadom  pliena zavodi na stran- 
putice; k tomu i srdca Numidjana, razplamćena za Ju- 
gurthu; to mu je zadavalo brigu, da se neporodi buna ili 
rat, ako toli slavna čovjeka iz prevare ubije. 

7. Usred tih težkoća videć, da nemože niti silom 
niti prevarom oboriti čovjeka puku toli mila, i znajuć, da 
je Jugurtha hrabar i pohlepan za bojnom slavom: odluči 
postavljati ga na opasna mjesta, da tako sreću kuša. Za 
rata dakle numantskoga, poslav Micipsa Rimljanom u 
pomoć konjaničke i pješačke vojske, i nadajuć se, da će 
on ili hrabrost svoju iztičuć, ili od neprijateljske ljutine 
lahko poginuti, postavi ga na čelo Numidjanom, koje je u 
Hispaniju slao. Nu to se posve drugčije svrši, nego što 
je on mislio. Jer Jugurtha, kako je bio neumorna i bistro- 
umna duha, proučiv ćud P. Scipiona, tadašnjega vodje rim- 
skoga, i način vojevanja neprijatelja, tako se u kratko pro- 
slavi velikim naporom i velikom poslužnošću, a povrh 
toga smjernom  pokornošću i čestim srtanjem u pogibelji, 
da je našim veoma omilio, a Numidjanom strah i trepet 
zadavao. Pa doista, bijaše on, što je osobito veoma težko, 
i odvažan u boju i razborit u savjetu;.a od tih svojstva 

ovo čini čovjeka obično s brižljivosti plašljiva, ono pako sa 
smjelosti drzovita. Zato je vodja skoro sve težke poslove po- 
moću Jugurthe obavljao, s: njim prijateljevao i svaki ga 
dan sve to više ljubio, osobito što nije nijedan njegov 
savjet i nijedan podhvat zlo za rukom pošao. Ovomu se 
pridruži darežljivost srdca i okretnost duha,.pa tim steče 
pouzdano prijateljstvo mnogih ondašnjih Rimljana. 

8. U ono je doba bilo u našoj vojsci vrlo mnogo 
novajlija i plemića, koji su, cieneći više bogatstvo, nego 
kriepost i poštenje, bili kod kuće strančari, u saveznika 
mogućni, više glasoviti nego štovani. Ovi su Jugurthino i 
onako slavoljubno srdce razplamćivali opetovanim obeća- 
njem: ako kralj Micipsa pogine, da će sam zavladati Nu- 
midijom, u njem da je sila vrlina, a u Rimu sve pod- 
mitljivo. Nu kad je Scipion po razoru Numancije odlučio, 
pomoćnu vojsku kući poslati i sam se kući povratiti, tad 
Jugurthu pred vojskom bogato nadari i sjajno pohvali, 


.pak u svoj čador uvede i ondje na samo opomenu, neka 


si radje vjernošću prama državi, nego li prama pojedinim 
osobam stiče prijateljstvo puka rimskoga, i neka se ne- 
privadi podkupljivati njekolicinu ljudi; jer da je pogibeljno 
kupiti od njekolicine, što ima mnogo gospodara. Ako se 
bude tako dobro vladao, kako do sada, da će ga slava i 
kraljevstvo samo sobom zapasti; ako li se prenagli, da 
će se sam svojimi novci strmoglaviti. 

9. Opomenuv ga tako, pusti ga kući s listom, koji 
da Micipsi izruči. U listu mu je pisao: ,Tvoj se je Jugurtha 
za numantskoga rata vrlo hrabro vladao, što znam da 
će ti jamačno drago biti. Meni je porad svojih zasluga 
drag, da bude isto tako i senatu i puku rimskomu, nasto- 
jat ću iz petnih sila. Tebi u ime našega prijateljstva če- 
stitam. Eto imaš čovjeka vriedna tebe i djeda mu Masi- 
nisse.“ Zato saznav kralj iz vodjina pisma, da je ono, što 
je bio dočuo, istinito, ganut i hrabrošću i umiljem toga 
čovjeka, ublaži se i uze Jugurthu dobročinstvi za sebe pre- 
dobivati, te ga umah posini i u oporuci jednako sa svo- 
jimi sinovi baštinikom odredi. No kad je sam poslije malo 
godina, satrt bolešću i starošću, ćutio, da mu se zadnji sat 

približava, kaže se, da je Jugurthi pred prijatelji i rodjaci, 
zatim pred sinovi Adherbalom i Hiempsalom ovako pro- 
govorio: | ' 

10. ,Jugurtha, ja sam tebe po smrti tvoga otca kao 
diete bez nade i bogatstva primio u svoju kraljevsku po- 
rodicu, misleć, da ti sbog dobročinstva neću biti manje 
drag, nego da sam ti rodjen otac; pa se u tom nisam 
prevario. Jer da zašutim druge tvoje velike i izvrstne vr- 
line, u najnovije si doba, vrativ se iz Numancije, proslavio 


.i mene i prestolje moje, a hrabrošću ši nam svojom Rim- 


ljane od neprijatelja učinio najveće prijatelje; u Hispa- 
niji se je ponovio glas naše obitelji; napokon što je kod 
ljudi najteže, slavom si mržnju svladao. Sada, kad mi narav 
primiče konac životu, opominjem te i zaklinjem, tako ti 
ove moje desnice, tako ti tvoje vjernosti prama kraljevstvu, 
da ove, koji su ti po plemenu rodjaci, a po mojoj milosti 
braća, ljubiš, i mjesto da tudjince k sebi privlačiš, da voliš 
gojiti savez s rodjaci. Niti vojske, niti blago nisu stupovi 
prestolja, nego prijatelji, kojih nemožeš niti oružjem prisi- 
liti, niti zlatom steći: uslugami se i vjerom stiču. Tko 
pako može biti veći prijatelj, nego brat bratu 2 ili koga ćeš 
tudjinca naći vjerna, ako budeš svojim neprijatelj. Evo, ja 
vam predajem prestolje jako, ako budete dobri, slabo, ako 
budete opaki; jer slogom rastu male stvari, a nesloga sve 
pokvari. U ostalom tebi se, Jugurtha, koji si godinami i 
mudrošću stariji, više od ove dvojice pristoji nastojati, da 
se što inače nedogodi. Jer u svakoj se borbi čini, da onaj, 
koji je jači, upravo zato, što više može, čini krivicu, ako 
ju i trpi. — Vi pako, Adherbale i Hiempsale, štujte i pazite 
ovoga takovoga čovjega, nasljeđujte njegove krieposti i na- 
pnite sile, kako se nebi pričinilo, da sam bolju djecu posinio, 
nego li rodio.“ La 

11. Na sve je ovo Jugurtha, premda je uvidjao, da 
kralj drugo misli a drugo govori, i premda je i sam u 
sebi nješto posve drugo kovao, obaziruć se na okolnosti, 
povoljno odgovorio. Poslije njekoliko dana Micipsa umre. 
Učinivši mu po kraljevski sjajan sprovod, sastanu se kra- 
ljevići, da se medjusobno o svih poslovih dogovore. No 

najmladji od njih, Hiempsal, od naravi drzovit, i prezirući 
jur odprije nizki rod «Jugarthe, komu mati nije bila kra- 
ljevske krvi, posadi se Adherbalu na desnu stranu, da ne- 
bude Jugurtha medju trojicom u sredini, što se u Numi- 
djana za častno drži. Ali umoljen zatim od brata, da ustupi 
starosti, s težkom mukom predje na drugu stranu. Kad su 
se tu o vladanju mnogo razgovarali, Jugurtha baci medju 
ostalimi rieč: da treba dokinuti sve naredbe od posljednjih 
pet godina; jer da starošću razslabljeni Micipsa nije cielo 
to vrieme bio dosta jak duhom. Na to odgovori isti Hiempsal, 
da pristaje, jer da je zadnje tri godine Jugurtha posinjen 
bio i do vlade došao. Ta se izreka Jugurthi dublje usječe 


u srdce, nego što je itko pomislio. Žato od to doba stade 


Jugurtha, uzrujan ljutinom i strahom snovati i kovati, i 
na to samo misliti, kako da Hiempsala u zamku ulovi. 
Ali budući da se je to ponješto otezalo, a biesno se srdce 
nije ublažiti moglo, odluči ma kako izvršiti nakanu. 

12. U prvom sastanku, koji su, kako sam gore spo- 
menuo, kraljići držali, pristadoše porad nesloge na to, da 
se blago razdieli i svakomu svoje područje odredi. Rok 
se za oboje ureče, no prije, da se novci porazdiele. Me- 
djutim se razidju kraljići, svaki u ono mjesto, gdje mu 
je riznica blizu bila. No Hiempsal je u gradu Thirmidi 
slučajno stanovao u kući njekoga čovjeka, koji je Jugurthi 
kao najbliži liktor uviek bio drag i mio. Tomu čovjeku, 
na koga se je kao na orudje bio namjerio, stade obeća- 
vati zlatne kule, te ga nagna, da kao u nakani, da raz- 
gleda svoje stvari, podje u njegovu kuću, pa da pripravi 
krive ključe od vrata, jer prave su Hiempsalu uručivali; 
u ostalom, ako bude od potrebe, da će sam glavom s 
mnogo vojaka priteći. Numidjanin izvrši u kratko zapo- 
Vied, te uvede kao što bijaše napućen, noću: Jugurthine 
vojake. Kad su provalili u kuću, odiele se, pa traži kralja, 
ubijaj jedne u snu, druge na susretu; iztražuj sve kute, 
Tazbijaj ključanice; uzbuni sve krikom i vikom. Medjuto 
nadju Hiempsala, sakrivena u sobi njeke robinje, kamo se 
je bio s početka u strahu i nevješt mjestu utekao. Numidjani 
donesu, kako im je zapovjedjeno, njegovu glavu Jugurthi, 

13. U ostalom glas se o tolikom zločinu raznese po 
svoj Africi, strah obuze Adherbala i sve, koji su bili pod 
Micipsinom vladom: Numidjani se razdvoje, više njih pri- 
stane uz Adherbala, no bolji vojaci uz Jugurthu. Jugurtha 
dakle naoruža vojske koliko najviše može, njekoje gradove 
privali svojoj državi silom, druge s njihovom voljom, pa 


se pripravi, da zavlada cielom Numidijom. Premda je bio: 


Adherbal poslao u Rim poklisare, da izvieste senat o ubojstvu 
njegova brata i o njegovu položaju, uzdajuć se ipak u 
množtvo svojih vojnika, spremaše se na borbu. No kad je 
došlo do bitke, bude svladan i pobjegne iz bitke u svoju 
pokrajinu, a ođanle pohiti u Rim. Onda Jugurtha, izvedavši 
nakanu, te zavladavši cielom Numidijom, poče u miru Taz- 
mišljati o svojem činu, pa še stade bojati puka rimskoga, 
neuzdavajuć se proti njegovoj osveti u ništa drugo, nego 
u lakomost plemstva i u svoje novce. S toga pošalje po- 
slanike u Rim s mnogo zlata i srebra, te im zapovjedi, da 
najprije stare prijatelje obilno nadare, zatim da nove steku, 
napokon da nekasne mitom si pribaviti sve, što buđu mogli. 
Čim su poslanici stigli u Rim, i po kraljevoj zapoviedi 
njegovim prijateljem i drugim, kojih je ugled bio u ono 
vrieme jak u senatu, poslali sjajnih darova, dogodi se to- 
lika promjena, da je Jugurtha za najveću omrazu stekao 
ljubav i naklonost plemića. Ovi, podtaknuti' jedni nadom, 
drugi darovi, stanu pojedine senatore obilaziti i nagovarati, 
da se nebi prestrogo proti njemu postupalo. Kad su se po- 
dobro uzdavali: poslanici, onda se dan ureče i obje stranke 
u senat pripuste. Tada je Adherbal, kako smo dočuli, ovako 
govorio : , 

»Izabrani otci! Umirući zapovjedi mi moj otac Mi- 
cipsa, da sebe smatram samo kao upravljatelja kraljevine 
Numidije; u ostalom kraljevsko pravo i vlast da je u 
vaših ruku: ujedno neka nastojim, da budem i u miru i 
u ratu što više koristan puku rimskomu; da vas za rod- 
binu i svojtu držim: ako to učinim, da ću u vašem pri- 
jateljstvu imati vojsku, bogatstvo i podporu svoga pre- 
stolja. Ovaj otčev nauk kad sam hotio izvršiti, onda je 
Jugurtha, čovjek od svih, što ih zemlja nosi najopačiji, 

prezrev oblast vašu, mene, unuka Masinissina i već po 


.rodu saveznika i prijatelja puka rimskoga protjerao iz kra- 


ljevine i sa svih imanja. Ja bih, izabrani otci, kad mi je 
već bilo sudjeno, da u ovoliku nevolju padnem, volio, da 
mogu više porad. svojih zasluga, nego li porad zasluga 
djedova svojih u vas prositi pomoć; a osobito, da mi puk 
rimski duguje usluge, kojih nebih trebovao; onda, ako bi 
mi bile potrebne, da bih se njimi služio, kao da me idu. 
No buđuć da pravednost sama po sebi ima malo obrane, 
i buduć da nije bilo u mojoj ruci učiniti, kakav da bude 
Jugurtha: k vam sam se utekao, izabrani otci, kojim, što 
je za mene najžalostnije, moram biti prije nepriličan, nego 
li koristan, Drugi kraljevi ili su, svladani u ratu, od vas 
u prijateljstvo primljeni, ili su sami u svojih nesgodah 
vaš savez zaiskali; naša je pako porodica s pukom rimskim 
za karthažkoga ratovanja sklopila prijateljstvo, a u ono se 
je vrieme morala iskati više vjera, nego li sreća njegova: 
Zato .nemojte dopustiti, izabrani otci, da ja, njezin ogranak 
i unuk Masinissin, uzalud u vas pomoć prosim. Pa da 
i nemam nikakva razloga, da ju dobijem; osim žalostna 
udesa, što sam malo prije bio kralj, mogućan rodom, ugle- 


.dom i vojskom, a sada izmučen nevoljom i siromašan tudju 


pomoć očekujem: ipak dolikuje veličanstvu puka rimskoga, 
da odvrati krivicu i da netrpi, da ičija vlast opačinom 
raste. No mene su bacili iz one zemlje, koju je puk rimski 
dao mojim predjem, i odakle su mi otac i djed s vami 
protjerali Syphaxa i Karthažane. Vaš mi je dar otet, iza- 
brani otci, vi ste u krivici meni učinjenoj prezreni. Jao 
meni siromahu! Takovim li su, otče Micipsa, plodom uro- 
dila tvoja dobročinstva, da upravo onaj, koga si sa svojimi 
sinovi uzporedio i s njimi baštinikom prestolja učinio, tvomu 
Todu krvnik bude? Zar da naša obitelj nikad neodpočine ? 
Zar da se uviek prebijamo, u krvnom oružju, progonu? 
Dok su Karthažani bili mogućni, naravski svaku smo okrut- 
nost podnosili; dušmani nam bijahu s boka, vi prijatelji 
daleko, a sva nada u oružju. Pošto je ona kuga protjerana 
iz Afrike, veselo smo živjeli u miru, jer nismo imali nika- 
kova neprijatelja, osim ako biste nas vi na koga pozvali. 

Ali gle! gdje je iznenada Jugurtha, baneć se nepodnošivom 
drzovitošću i griešnom ohološću, i ubiv moga brata, a 
ujedno svoga rodjaka, najprije njegovu kraljevinu učinio 
plienom svoje opačine, pa zatim mene, nemogav me uloviti 
u jednaku zamku, dočim nisam pod vašom državnom za- 
štitom ništa manje očekivao, nego silu ili rat, kako vidite, 
iz domovine i od kuće prognao, siromahom. učinio i biedom 
pritisnuo, te sam svigdje sigurniji, nego u svojoj kraljevini 
Ja sam dosada mislio, izabrani otci, kao što sam svoga 
otca često čuo govoriti, da moraju oni, koji postojano goje 
vaše prijateljstvo, mnogo posla na se uzimati, ali da su 
zato od svih najsigurniji. Sto je porodica naša mogla, to 
je učinila, da vam bude u svakom ratu u pomoć; da pako 
mi budemo u miru sigurni, to je, izabrani otci, u vaših 
ruku. Otac nas je ostavio dva brata, za trećega je Jugurthu 
mislio, da će ga svojimi dobročinstvi za vieke sjediniti s 
nami. Jedan je od njih ubijen, a drugomu sam ja sam 
jedva izmaknuo iz kletih ruku. Što da uradim? ili kamo da 
se najprije nesrećan utečem? Svi su stupovi moga roda obo- 
reni: otac, kao“što je moralo biti, umro je od starosti; bratu 
je rodjak, komu je najmanje dolikovalo, po opačini ugrabio 
život; od ostalih mojih svojaka, prijatelja i rodjaka sva- 
koga je druga nevolja udavila: uhvaćeni od Jugurthe, nje- 
koji su na križ udareni, njekoji medju zvjeri bačeni; malo 
njih, kojim se je ostavio život, zatvoreni su u tamnice, 
gdje u žalosti i plaču probavljaju život teži od iste smrti. 
Da i imam sve što sam ili izgubio ili što mi je od po- 
voljna postalo protivno, ipak bih, da mi se iznenada 
što zla dogodi, vas sakupljeni otci, molio za pomoć; jer 
vam prama veličini vlasti dolikuje, da pazite na pravicu 
i na krivice svake ruke. Ali sada, prognan iz domovine i za- 
vičaja, samcat i potreban svih stvari za pristojan život, 
kamo da se utečem ili koga da zamolim? Narode li ili 
kraljeve, koji su svi našoj porodici porad vašega prija- 
teljstva kivni? Mogu li se ikamo krenuti, gdje nema mno- 
žine spomenika o neprijateljstvu mojih pradjedova? Ili 
može li nam se tko smilovati, koji je njekoč vaš neprija- 
telj bio? Napokon Masinissa nas je tako uputio, izabrani 

otci, da uz nikoga nepristajemo, nego li uz puk rimski, da 
nesklapamo nikakova nova družtva i saveza: da ćemo dosta 
velike podpore imati u vašem prijateljstvu; ako se toj 
državi iznevjeri sreća, da ćemo morati ujedno i mi pro- 
pasti. Po svojoj hrabrosti i volji bogova veliki ste i mo- 
gućni; sve vam je pogodno i poslušno; tim laglje možete 
osvetiti uvrede svojih saveznika. Toga se samo bojim, da 
nebi koga osebno prijateljstvo prama Jugurthi, koga kano 
prijatelja nepozna dobro, zavelo na stranputice; za njih 
čujem, da rade iz petnih žila, da vas pojedince obilaze i 
nagovaraju, da o nenazočnom, neiztraživši stvari, ništa. 
neodredite; da su moje rieči izmišljene, a bieg pretvoren, 
dočim sam mogao ostati u kraljevini. Kamo sreće, da 
vidim onoga, koji me 'je bezbožnom opačinom strmoglavio 
u ovu bieđu, gdje se isto tako pretvara, i da se napokon 
ili u vas ili u bezsmrtnih bogova porodi briga za čovje- 
čanske stvari. Onda će doista onaj, koji se jošte ponosi i 
diči svojimi opačinami, izmučen svimi nevoljami, primiti 
strogu kaznu za nezahvalnost prama našemu otcu, za uboj- 
stvo moga brata i za moje nevolje: Sada, predragi srdcu 
momu brate, premda ti je prerano, i to onaj, komu se je 
najmanje pristojalo, ugrabio život; sada mislim, da mi se 
treba više veseliti nego žalostiti s tvoje smrti. Jer umrvši 
Tiešio si se ne kraljevine, već biega, progonstva, siromaštva 
i svih zala, koja mene tište. No ja nesrećan, s otčinskoga 
prestolja u toliku biedu strmoglavljen, čudovište sam čo- 
vječanskoga udesa, neznajiući, što da radim: ili da osvetim 
tvoje krivice, sam potreban pomoći, ili da se brinem za 
kraljevinu, dočim isti moj život i smrt o tudjoj moći visi. Kamo 
sreće, da mi smrt častno završi nevolju, i da me pravom 
nepreziru, ako izmučen nevoljom popustim krivici. Sada niti 
me je volja živjeti, niti mogu umrieti bez sramote. Izabrani 
otci, tako vam samih sebe, tako vam djecei roditelja vaših, 
tako vam veličanstva puka rimskoga, pomozite meni siro- 
mahu, doskočite krivici, nemojte podnositi, da numidska kra- 
ljevina, koja je vaša, opačinom i krvlju naše porodice obamire.“ 
15. Kad je kralj dovršio govor, Jugurthini poslanici, 
uzdajući se više u mito nego u pravo, odgovore u kratko, 
Sallustij. 4 

da su Hiempsala porad njegove okrutnosti ubili Numi- 
djani, da je Adherbal sam zametnuo boj, pa kad je nad- 
vladan, da se tuži, što nije mogao učiniti krivice. Jugurtha 
moli senat, da ga nedrže drugim, nego što su ga u Nu- 
manciji spoznali, te da rieči neprijatelja neciene više od nje- 
govih čina. Zatim izadju obje stranke iz kurije. Senat stane 
namah viećati. Prijatelji poslanika, povrh toga velika čest ljudi, 
milošću zaveđdenih, uzmu Adherbalove rieči prezirati, Ju- 
gurthine vrline u zviezđde kovati, ugledom, Triečju, napokon 
svakim načinom borahu se za tudju opačinu i sramotno 
djelo, kao za svoju slavu. Nasuprot njekolicina njih, koji 
su radje imali poštenje i pravednost, nego bogatstvo, pred- 
lagahu, da se pomogne Adherbalu, a strogo osveti smrt 
Hiempsala; nu od svih je najviše radio Aemilij Scauro, 
čovjek plemenit, rađin, strančarski, željan moći, časti, blaga, 
u ostalom lukavo skrivajući mane svoje. Kađ je opazio, 
da je kraljevo mićenje na glas i na sramotu izašlo, bojeći 
se, što u takovoj stvari obično biva, da se gadnom drzo- 
vitosti nerazpali mržnja, uzpregne srdce od obične strasti. 

16. Pobiedi ipak u senatu ona stranka, koja je vo- 
ljela novac ili milost, nego pravicu. Stvori se odluka, da 
deset poslanika razdiele kraljevinu, što ju je Micipsa imao, 
medju Jugurthu i Adherbala. Glava toga poslaničtva bijaše 
L. Opimij, čovjek slavan i onda u senatu mogućan, što je 
kao konsul po ubojstvu C. Graccha i M. Fulvija Flacca, 
u pobjedi plemstva što žešće biesnio proti puku. Njega 
Jugurtha, premđa mu je u Rimu bio neprijatelj, vrlo liepo 
dočeka, pa ga dajući i obećavajući mnogo skloni, da koristi 
kraljevoj žrtvuje poštenje, vjeru, napokon sav svoj polo- 
žaj. Na ostale je poslanike istim putem udario, pa mnoge 
i prevario; njekolicini je samo bila draža vjera, nego novci. 
Pri diobi dadu onaj dio Numidije, što s Mauretanijom gra- 
niči i više zemalja i ljudi imade, Jugurthi; onaj drugi, što 
su ga više cienili, nego li je vriedio, koji je imao više 
luka i krasnijih sgrada, zapadne Adherbalu. 

17. Ovdje se čini shodno, da se u kratko opiše po- 
ložaj Afrike, i napomenu oni narodi, s kojimi smo ratovali 
ili prijateljevali. Ob onih mjestih i narodih, koje je sbog 

vrućine ili neprohodnosti, isto tako sbog pustara malo tko 
polazio, neću tako lasno što izvjestna pripovjediti; ostalo 
ću što kraće obaviti. Dieleći zemlju, mnogi meću Afriku 
u treći dio svieta, njeki kažu, da ima samo Asija i Europa, 
ali Afrika da je u Europi. Prama zapadu graniči ona s 
tiesnom našega mora i s Oceanom, a prama iztoku se ši- 
roko spušta, koji okoliš zovu stanovnici Catabathmom. More 
je biesno i bez luka, zemlja plodna žitom, prijatna marhi, 
nerodna drvljem, na nebu i na zemlji malo vode. Ljudska 
je pasmina zdrava tiela, okretna, neumorna u poslu; naj- 
više se njih od starosti raztvori, osim onih, koji poginu od 
mača ili zvjeradi; jer riedko kađ shrva koga bolest. Zato 
ima mnogo životinja grabežljive naravi. Kakovi su ljudi 
s početka u Africi stanovali, kakovi su se kasnije priselili, 
ili kako su medju sobom pomiešani, premda je to razli- 
čito od one priče, koja kod mnogih živi, hoću da što kraće 
navedem ono, što nam je prevedeno iz punskih knjiga, za 
koje se veli, da ih je Hiempsal pisao, i što stanovnici iste 
zemlje misle o toj stvari. U ostalom -za istinu te pripo- 
viesti neka jamče izvjestitelji. 

18. Afriku su s početka posjedovali Gaetuli i Libyjci, 
puk surov i ncugladjen, koji se je hranio divljačinom i 
travom, kao marha. Njimi nisu vladali niti običaji, niti 
zakoni, niti ičija vlast; nestalne skitalice ondje bi preno- 
ćili, gdje bi ih noć zatekla. Nu kad je u Hispaniji, kako 
Afrikanci misle, Hercul poginuo, vojska se njegova, sa- 
stavljena od raznih naroda, izgubivši vodju, i boreći se 
mnogi medjusobno za vojvodstvo, brzo razide. Od njih su 
Medi, Persijanci i Armenci, prevezavši se na brodovih u 
Afriku, zauzeli mjesta najbliža našemu moru. Nu Persi- 
janci više okolo Oceana, te su mjesto koliba imali izpre- 
vrnuta korita od brodova, jer niti je bilo u zemlji gra- 
diva, niti se je moglo od Ilispanaca kupiti ili zamieniti: 
široko more i tudji jezik priečio je trgovanje. Oni se uza- 
stopce po ženitbah pomiešaše s Gaetuli; pa buduć da su 
se tražeći polja svaki čas drugamo preseljivali, prozvaše 
sami sebe Nomadi. U ostalom i danas su sgrade numid- 
Skih seljaka, koje oni mapalia zovu, duguljaste, nakrivimi 

daskami pokrite, te koritom ođ brodova slične. Medi se 
pako i Armenci primakoše Libyjanom, jer su ovi stanovali 
blizu afričkoga mora, Gaetuli pako više pod suncem, ne da- 
leko od vrućega pojasa, te su rano imali gradova; jer su, 
budući tiesnom odieljeni od Hispanije, počeli medjusobno 
trgovati zamienjivanjem proizvoda. Ime su im  Libyjani 
malo po malo izkvarili, zovući ih u svom barbarskom  je- 
ziku mjesto Med4 Mauri. Nu moć se Persijanaca skoro 
učvrsti; kasnije pako puci po imenu Numidjani, izselivši se 
porad prenapučenosti iz svoje otčevine, posjedoše one oko- 
lice, koje graniče s Carthagom, ter se Numidijom zovu. 
Zatim su oba naroda, uzdajući se jedan u drugoga, bližnje 
puke što oružjem, što strahom pod svoju vlast skučili, ter 
si ime i slavu stekli, osobito oni, koji su bili prodrli do 
našega mora, jer su Libyjani manje ratoborni od Gaetula. 
Napokon su najveći dio dolnje Afrike zauzeli Numidjani ; 
svladani su se puci stopili s gospodari u narodu i imenu. 

19. Kasnije su Phoeničani, koje da umanje kod 
kuće mnogobrojno pučanstvo, koje od pohlepe za vla- 
danjem, pobunivši puk i druge novotare, na obali morskoj 
sagradili Hippo, Hađrumet, Leptu i druge gradove, koji 
su u kratko veoma povećani postali svojoj prađomovini 
što obranom, što uresom. Jer o Carthagi mislim, da je 
bolje šutjeti, nego malo kazati, jer vrieme opominje, da 
drugamo pohitim. Dakle kod pokrajine Catabathma, koja 
odvaja Aegypat od Afrike, prvi je duž mora grad Cyrena, 
naselbina Therska, zatim dvie Syrte, a medju njimi Lepta; 
zatim žrtvenici Philaena, mjesto, koje su prama Aegyptu 
Carthažani imali za granicu svoje države; zatim drugi 
punski gradovi. Ostala mjesta do Mauretanije jesu pod 
Numidjani; tik Hispanije stoje Mauri. Više Numidije, veli 
se, da stanuju Gaetuli, što u kolibah, što još suro- 
vije bez stalnih siela, za njimi da su Aethiopi, zatim kra- 
jevi izgoreni sunčanim žarom. Za rata dakle Jugurthina 
puk je rimski veći dio punskih gradova i pokrajina, koje 
su Carthažani u posljednje vrieme posjedovali, upravljao 
po svojih oblastnicih; a znamenit dio Gaetul4 i Numidjani 
do rieke Mulucche bili su pod Jugurthom; svim je Maurom 

gospodovao kralj Boccho, koji osim imena nije za puk 
rimski ništa znao, pak je i nam dosad i u ratu i u miru 
nepoznan bio. O Africi i o njezinih stanovnicih dosta je, 
koliko stvar zahtieva, rečeno. 

20. Kad su rimski poslanici, razdielivši kraljevinu, 
iz Afrike otišli, a Jugurtha vidio, da je pored svega svoga 
straha za opačinu stekao nagradu, vjerujući čvrsto u ono, 
što je od prijatelja kod Numancije čuo, da se u Rimu sve 
prodaje, pa i podtaknut obećavanjem onih, koje je malo 
prije bogato nadario, upravi misli u Adherbalovu kra- 
ljevinu. Sam je bio žestok, ratoboran; a onaj, na koga je 
ustajao, miran, neratoboran, blage ćudi, slabo štićen od 
zlostavljanja, više plašljiv. nego strašan. Zato iznenada na- 
pade Jugurtha na njegovu državu s velikom četom: mnogo 
svieta zarobi s marhom i ostalim plienom, popali kuće, 
nasrne na mnogo mjesta neprijateljski s konjaničtvom, za- 
tim se s tom cielom silom povrati u kraljevinu svoju, 
misleći, da će Ađherbal, ganut bolom, te krivice osvetiti 
oružjem, pa da će to biti uzrok ratu. Ali ovaj, što je 
mislio, da mu vojskom nije dorastao, i što se je više uz- 
davao u prijateljstvo puka rimskoga, nego u Numidjane, “ 
«posla poslanike k Jugurthi, da se potuže na krivice. Premda 
su ovi pogrdan odgovor donieli kući, odluči on ipak prije 
sve podnieti, nego rat zametnuti, jer mu je prijašnji poku- 
šaj zlo za rukom pošao. No tim se neumanjivaše lakomost 
Jugurthina, jer bješe već željom udario na cielu njegovu 
državu. Sad dakle poče ne kako prije s razbojničkom četom, 
nego s mnogobrojnom oružanom vojskom voditi rat, i javno 
težiti za vladom nad cielom Numidijom. U ostalom, kuda bi 
god prolazio, gradove bi i polja pustošio, plien robio, svoje 


.sve to većma hrabrio, a neprijatelje plašio. 


21. Kad je Adherbal vidio, da je već do toga došlo, 
da mu treba kraljevinu ili izgubiti ili oružjem održati, na- 
oruža prisiljen vojsku i podje Jugurthi u susret. Medjutim 
se obje vojske ne daleko od mora pokraj grada Cirte uta- 
boriše, no budući da se je već smrkavalo, boj se ne za- 
metnu. Ali kad je već noć većim dielom izmakla, dok je 
još sumračno bilo, na dano znamenje provale Jugurthini 

vojnici u neprijateljski tabor, te ih što pospane, što u oru- 
žanju razbiju i raztepu. Adherbal s malo konjanika pobježe 
u Cirtu, te da nebude množine rimskih gradjana, koji su 
Numidjane na potjeri uzbili od bedema, u jedan bi se dan 
bio rat međju dva kralja i zametnuo i svršio. Jugurtha dakle 
obsjednu grad, ter se pripravi, da ga bije krovovi, tornjevi 
i strojevi svake vrsti, hiteć osobito za to, da preteče po- 
slanike, za koje je čuo, da ih je Adherbal pred bitkom u 
Rim poslao. No čim senat dobije viest o njihovu boju, po- 
šalje tri mladića u Afriku, da posjete oba kralja, i da im 
po nalogu senata i puka rimskoga jave, da je njihova volja 
i mnienje, neka polože oružje, svoje razmirice neka rieše 
radje sudbenim putem, nego li ratom: tako da je častno 
i za Rim i za njih. 

22. Poslanici dodju žurno u Afriku, i to tim više, 
što se je u Rimu, kad su se na put spremali, bilo pročulo 
O svršenoj bitci i obsjednuću Cirte; no taj je glas bio još 
i blag. Kad je Jugurtha razumio rieči poslanika, odgovori, 
da njemu nije ništa veće ni. draže, nego ugled senata: da 
je od mladosti nastojao, da mu djela svi vrli ljudi odo- 
bravaju; vrlinom, a ne zloćom da se je dopao P. Scipionu, 
tomu glasovitomu mužu; radi istih svojstva, a ne što nije 
imao djece, da ga je Micipsa učinio subaštinikom svoga 
prestolja: u ostalom, čim je više toga dobro i hrabro uradio, 
da mu tim manje srdce podnosi krivicu; Adherbal da mu je 
iz prevare radio o glavi, kad je to saznao, da se je odupro 
njegovim izdajničkim osnovam ; puk rimski neće niti pravo 
niti dobro učiniti, ako mu uzkrati pravo narod4; napokon da 
će za sve stvari poslanike skoro poslati u Rim. Tako se obje 
stranke razidoše. S Adherbalom govoriti nebi im možno. 

23. Kad je Jugurtha mislio, da su poslanici otišli iz 
Afrike, i što nije mogao porad položaja na juriš osvojiti 
Cirte, opaše bedeme nasipom i jamom, sagradi tornjeve i 
učvrsti ih posadom; povrh toga stane danju i noću raditi, 
da grad ili silom ili prevarom osvoji, braniteljem bedema 
počne sada nagrađu obećavati, sada prietiti, a svoje na- 
govaranjem na hrabrost podticati: u kratko s naporom sve 
uredjivati. Kad je Adherbal uvidio, da mu je sve u veli- 

koj pogibelji, da je neprijatelj biesan, nade na pomoć da 
nema nikakve, a boj da se porad pomanjkanja potrebitih 
stvari nemože dulje voditi, izabra od onih, što su bili s 
njim pobjegli u Cirtu, dva najodvažnija vojaka, te ih obe- 
ćavanjem i tužbom na svoju.nesreću skloni, da se noću 
kroz neprijateljske utvrde do bližnjega mora prošuljaju, 
pak odanle u Rim odtisnu. 

24. Numidjani izvrše u malo dana zapovied: list se 
Adherbalov u senatu pročita; u njem je bilo ovo pisano: 

»Nije moja krivnja, što tako često poslanike s mol- 
bami k vam šaljem, izabrani otci, već me tjera sila Ju- 
gurthe, koga je obuzela takova želja ukinuti me sa života, 
da nemari ni za vas ni za bezsmrtne bogove, već voli 
moju krv, nego išto drugo. To je dakle peti mjesec, što 
mene, saveznika i prijatelja puka rimskoga, drži vojskom 
obsjednuta, te mi nepomažu niti dobročinstva moga otca 
Micipse, niti vaše odluke; da li me teže progoni mač ili 
glad, neznam pravo. — Više da pišem o Jugurthi, odgo-: 
vara me moj udes, pa sam i prije izkusio, da se malo 
vjeruje nesretnikom. Nu to uvidjam, da on teži za višim 
nječim, nego što sam ja, i da se nenada ujedno vašemu 
prijateljstvu i mojoj kraljevini. Što od toga dvoga za važ- 
nije drži, nije nikomu tajno. Jer u početku je ubio Iliem- 
psala, moga brata, zatim je mene protjerao iz otčinske kra- 
ljevine; nu ta se je krivica učinila nam, ne vam. Ali sad 
vašu kraljevinu vojskom drži; mene, koga ste vi postavili 
za vodju Numidjanom, zatvorena obsieda: koliko je cienio 
rieči vaših poslanika, pokazuju moje pogibelji. Sto ga može 
drugo upokoriti, nego sila vaša? Jer ja bih volio, da je i 
ovo, što pišem, i ono, na što sam se prije tužio u senatu, 
netemeljito, nego da mi moja nevolja pribavlja riečim 
vjeru. Nu kad sam se već zato rodio, da budem vidljiv 
dokaz Jugurthinih opačina, neprosim više, da se oslobodim 
smrti i nevolja, nego samo neprijateljeve vlasti i tjelesnih 
muka. Za numidsku kraljevinu, koja je vaša, odredite, kako 
vas je volja; mene, iztrgnite iz opakih ruku, tako vam 
veličanstva vlade, tako vam vjere prijateljstva, ako se još 
iole sjećate moga djeda Masinisse.“ 

25. Kad se je list pročitao, bijaše ih, koji su mislili,“ 


da treba vojsku u Afriku poslati i Adherbalu što prije 
pomoći; o Jugurthi, da se medjuto vieća, kad nije hotio 


da sluša poslanika. Ali oni isti kraljevi zaštitnici nastojahu 


iz petnih sila, da se neučini takova odluka. Tako je nad 
obćim dobrom, kako to u mnogih stvarih biva, pobjedu 
održala posebna korist. Pošalju se ipak u Afriku stariji 
plemići i koji su u visokih častih bili; medju njimi je bio 
M. Scauro, koga smo gori spomenuli, bivši konsul i onda 
glava senata. Ovi se, što je stvar bila mrzka, pa ujedno 
što su ih molili Numidjani, za tri dana ukrcaju, pristanu 
kod Utike i pošalju list Jugurthi, da čim prije dodje u 
pokrajinu, nje da je senat poslao k njemu. Začuv on, da 
su slavni muževi, za koje je čuo, da im je velik ugled u 
Rimu, došli oprieti se njegovoj namjeri, u početku se pre- 
pade, ter se stade kolebati izmedju straha i lakomosti : bojao 
se gnjeva senata, ako se nepokori poslanikom ; nasuprot 
ga je srdce, zasliepljeno lakomošću, vuklo na započetu opa- 
činu. Ali u lakomom - srdcu održa pobjedu opaka nakana. 
Zato opasav Cirtu vojskom, nastojaše sa svom snagom Pro- 
valiti u nju, uzdajući se ponajviše u to, da će, razdieliv 
neprijateljsku vojsku, ili silom ili prevarom naći priliku 
za pobjedu. Kad mu to nije pošlo za rukom, te nije mogao 
izvršiti nakane, da prije uhvati Adherbala, nego što bi se 
sastao s poslanici, s njekoliko se konjanika odputi u pokra- 
jinu, da otezanjem nerazpali Scaura, koga se je najviše 
bojao. I premđa su mu se u riečih senata javljale težke 
grožnje, što neće da prestane jurišati na Cirtu, poslanici se 
ipak, pošto se je mnogo rieči uzalud potrošilo, neobavivši 
ništa, kući povrate. 

26. Kad se je to pročulo u Cirti, Italijani, koji su 
svojom hrabrošću branili bedeme, u nadi, da će pređavši 
se radi veličine puka rimskoga mirno proći, svietuju Ad- 
herbalu, da sebe i grad predade Jugurthi; život samo da 
si od njega priuzdrži, za ostalo da će se senat brinuti. 
— Premda je on u sve više vjerovao, nego u Jugurthino 
poštenje, nu budući da su ga oni, ako bi se opirao, mogli 
i prisiliti: onako se predađe, kako su željeli Italijani. Ju- 

guitha najprije Adherbala na muke udari i ubije; zatim 
sve odrasle Numidjane i trgovce bez razlike, kako je tko 
s oružjem došao u susret, posieče. 

27. Kad je o tom pukao glas u Rimu, ter se u se- 
natu počelo viećati, onda su nastojali oni isti uslužni pri- 
jatelji kraljevi, da prekidanjem, često uplivom svojim, kad- 
što i prepirkami otegnu vrieme, te ublaže grozovitost čina. 
Pa da nije C. Memmij, imenovani tribun pučki, muž vatren 
i kivan na moć plemstva, dokazao puku rimskomu, kako 
se o tom radi, da se pomoću njekolicine strančar4 oprosti 
Jugurthi zločin: sva bi se zlovolja otezanjem viećanjA bila 
razslabila ; tako je mogućan bio kralj prijateljstvom i novcem. 
Ali buduć da se je senat, ćuteć svoju krivnju, bojao puka, 
budućim se konsulom po glasu Sempronijeva zakona za 
pokrajine odredi Numidija i Italija; za konsule se izaberu 
P. Scipion Nasica i L. Bestija; Calpurniju zapade Numi- 
đija, Scipionu Italija; zatim se stade kupiti vojska, koja da 
se prebaci u Afriku, i dozvole se novci i druge ratne potrebe. 

28. Ali Jugurtha, koji si je upilio u glavu, da je u 
Rimu sve podmitljivo, začuv te nenadane viesti, pošalje 
senatu kano poslanike sina i dva svoja uzdanika, ter kano 
što je bio naložio onim, koje je po ubojstvu Hiempsala 
poslao, tako naloži i ovim, da svakoga novcem zaokupe. 
Kad su se ovi približavali Rimu, Bestija upita senat, je li 
mu po volji, da se Jugurthini poslanici puste u grad; on 
odluči, ako nisu došli predat kraljevstva i njega samoga, da 
za prvih deset dana ostave Italiju. Tu odluku senata dade 
konsul javiti Numidjanom, i tako se oni, neopravivši ništa, 
povrate kući. Medjuto se ustroji vojska, a Calpurnij si izabra 
za legate plemiće strančare, kojih se je ugledom mislio 
zakloniti, ako bi što sakrivio. Medju ovimi bijaše Scauro, 
čiju smo narav i značaj gore spomenuli. Naš je naime 
konsul imao mnogo i duševnih i tjelesnih vrlina, al je svim 
snagu oduzimala lakomost; bio je trudoljuban, bistra uma, 
dosta oprezan, podobro vješt ratovanju, veoma siguran proti 
Pogibeljim i zasjedam. U ostalom legije se prevezu preko 
Italije u Rhegij, odanle u Siciliju, napokon iz Sicilije u 
Afriku. Čim je Calpurnij spremio hrane, provali s po- 

četka žestoko u Numidiju; boreć se zarobi mnogo ljudi i 
njekoliko gradova. 


29. Ali pošto ga je Jugurtha počeo, preko poslanika: 


mititi novcem, i dokazivati težkoću rata, koji mu je tre- 
balo voditi, srdce mu se, bolestno od lakomosti, lahko 
preokrene. U ostalom Scaura uzme za druga i punomoćnika 
u svih osnovah. Premda je ovaj s početka, kad je većina 
njegove stranke bila jur podmićena, vrlo žestoko pobijao 
kralja: silom se ipak novaca dade s puta dužnosti i po- 
štenja na žlo zavesti. Ali Jugurtha je hotio, da si najprije 
odgodu rata kupi. u nađi, da će međjuto izposlovati štogod u 
Rimu novcem ili prijateljstvom. — Nu predobiv Scaura za 
pomoćnika prevare, uzme gojiti veliku nađu, da će opet 
zadobiti mir, ter odluči sam glavom razpravljati s njim o 
svih uvjetih. U ostalom za jamstvo pošalje međjuto konsul 
kvestora Sextija u Jugurthin građ Vagu: to se učini na 
izliku, kano da će primiti žito, što je bio Calpurnij javno 
potražio od legata, jer je do predaje vladalo primirje. Zato 
dodje kralj, kako je bio odlučio, u tabor, i progovoriv 
pred bojnim viećem u kratko o mrzkosti svoga čina, i da 
mu se primi predaja, ostalo obavi tajno s Bestijom i Scau- 
rom; zatim se sutradan zaištu neuredno glasovi i primi 
njegova predaja. Ali kvestoru se predađe, kako se je tra- 
žilo pred viećem, trideset slonova, marha i mnogo konja 
s malo novaca. Calpurnij podje u Rim na izbor oblastnika. 
U Numidiji i u našoj vojsci vladaše mir. _ 

30. Pošto se razglasilo, što se u Africi uradilo, i 
kako se je kod toga postupalo, u Rimu se stanu na svih 
mjestih i sastancih pogovarati o konsulovu djelu. Gradjani 
na to jako zamrze, patriciji bijahu zabrinuti, neznajući pravo, 
bi li odobrili toliku opačinu, ili bi oborili konsulovu na- 
godbu; najviše ih je priečio mogućni ugled Scaura, za koga 
se govorilo, da je bio savjetnik i drug Bestijin, da ne- 
rade po istini i dužnosti. Ali C. Memmij, kojega smo slo- 
bodoumlje i mržnju plemićke moći gore spomenuli, poče 
za dvojenja i otezanja senata podpaljivati puk u sastancih 
na osvetu, opominjuć ga, da nezanemari države i slobode 
svoje; odkri mnoga obiestna i okrutna djela plemstva 

riečju iz petnih sila upre na svaki način podjarivati srdce 
puku. Nu buduć da je u ono doba rječitost Memmijeva 
bila u Rimu glasovita i mogućna, držim za shodno, da 
izmedju tolikih mu govora zabilježim ovdje jedan, a oso- 


. bito ću ono kazati, o čem je on po povratku Bestije go- 


vorio u pučkoj skupštini. Govor glasi ovako: 

31. ,Mnogo bi me toga odbijalo od vas, gradjani, 
da ljubav k domovini nenadvisuje sve ostalo, a to je: 
moć jedne stranke, vaša strpljivost. nikakva zakonitost; oso- 
bito pako, što neporočnost poradja više pogibelji, nego li 
časti. Jer ono me mrzi napomenuti, kako ste ovih petnaest 
godina bili igračkom obiesti njekolicine; kako su sramotno 
i neosvećeni poginuli vaši branitelji; kako vam je nemar- 
nošću i hladnokrvnošću oslabila stalnost, dočim se ni sada, 
kada su vaši neprijatelji u stisci, nedižete, već se i sada 
bojite onih, koje biste imali plašiti. Ali premda je to tako, 
srdce me ipak podtiče, da se oprem moći jedne stranke. 
Barem ću se poslužiti slobodom, koju sam baštinio od 
otca; ali hoću li to učiniti zaludu ili uspješno, to je u 
vaših ruku, gradjani! Nenagovaram vas, kako su često či- 
nili otci vaši, da se krivicam oružani opirete. Netreba sile, 
netreba strančarenja; samo ih postupanje njihovo mora 
strmoglaviti. Po ubojstvu Tiberija Graccha, za koga kažu, 
da se je hotio učiniti kraljem, poveđene su iztrage proti 
puku rimskomu. Po smaknuću “C. Graccha i M. Fulvija, 
ubijeni su u tamnici mnogi vašega staleža; oba puta nije 
proljevanja krvi obustavio zakon, već samovolja njihova. 
Ali neka je bila težnja za kraljevanjem, ako se puku 
povrate prava; što se god nemože kazniti bez gradjanske 
krvi, neka je pravom učinjeno. Prošlih ste godina s tihim 
gnjevom gledali, gdje se robi blagajna, gdje kraljevi i slo- 
bodni puci plaćaju danak njekolicini plemića, gdje oni uži- 
vaju i najveću slavu i najveće bogatstvo: pak im ipak nije 
bilo dosta, što su bez kazne počinili takova zločinstva ; 
zato su se napokon zakoni, prava veličanstva vašega, sve 
božansko i čovječansko izdalo neprijatelju. Ali oni, koji su 
to počinili, niti se stide, niti kaju, već stupaju pred vašima 
očima ponosno, veličajući se što svećeničtvom i konsulstvom, 

dio pako svojimi slavlji, kano da im je to dikom, a ne 
plienom. Robovi, novcem kupljeni, nepodnose krivična sil- 
ničtva gospodara svojih, vi gradjani, za vladanje rodjeni, 
hladnokrvno trpite robstvo. Ali tko su ovi, koji su posvo- 
jili vladu? Najveći zločinci, krvavih ruku, grozne lako- 
mosti, najveći krivci i ujedno najobjestniji ljudi, koji s vje- 
rom, dostojanstvom, najsvetijimi dužnostmi, napokon sa 
svačim poštenim i nepoštenim. trguju. Njekojim služi za 
obranu, što su poubijali tribune pučke, drugim, što su 
medju vami zametnuli krivične iztrage, većini, što su po- 
činili ubojstva. Tako čim je tko gore radio, tim je sigur- 
niji; mjesto da se sami boje sbog zločin4, plaše vas pla- 
šivice; njih je sve u jedno sastavila jednaka strast, jednaka 
mržnja, jednaki strah: ali to se međju dobrimi zove pri- 
jateljstvo, medju opakimi strančarenje. Da se vi tako bri- 
nete za slobodu, kako oni plamte za silničtvom: onda se 
doista niti domovina nebi, kako sada, pustošila, a i vaše 
bi časti zapale najvaljanijim, ne najsmjelijim ljudem. Predji 
vaši, da si prava steku i veličanstvo utemelje, dva se puta 
odicliše i oružani Aventin posjedoše, a vi da se za slobodu, 
koju ste od njih baštinili, iz svih sila neborite? i to tim 
žešće, što je veća sramota, stečeno izgubiti, nego ga nikako 
nesteći. Reći će tko: Dakle što misliš? Treba li da se kazne 
oni, koji su neprijatelju izdali domovinu? — Ne šakom, niti 
silom, jer bi manje dolikovalo vam, da to učinite, nego li 
njim, da podnesu; već parnicami i priznajom samoga Ju- 
guthe. Ako se ovaj sbilja preda, slušat će jamačno vaše 
zapovieđi ; ako li ih prezre, onda ćete dakako uvidjeti, kakav 
je to mirili predaja, po kojoj bi Jugurthi zapao oprost 
kazne za zločine, njekolicini što veće bogatstvo, a domo- 


vini šteta i sramota. Osim ako se niste možda još nasitili ' 


njihova silničtva, ili ako vam se manje dopadaju ova nego 
li ona vremena, kad su kraljevstva, pokrajine, zakoni, prava, 
sudovi, rat i mir, napokon sve božanske i čovječanske 
stvari bile u ruku njekolicine; a vi ste, to jest puk rimski, 
nesvladani od neprijatelja, gospodari svih naroda, bili za- 
dovoljni, da životarite; jer tko se je vas smio protiviti 
robstvu? Pak i sada bih ja, premda je po mojem mnienju 

najveća sramota za muža, neosvetiti se za nanesenu kri- 
vicu, mirno podnosio, da opraštate najvećim zločincem, što 
su ipak gradjani, kad se nebi milosrdje u propast izvrglo. 
Jer i njim — kako su bezobzirni — malo se vidi, da su 
bez kazne zlo počinili, ako im se zatim neoduzme prilika 
zlo tvoriti; a i vam će ostati vječna briga, kad uvidite, 
da vam je ili robovati ili slobodu oružanom silom čuvati. 
Jer kako da se uzdaš u vjeru ili slogu? Vladati žele oni, 
Vi pako slobodni biti; oni činiti, vi odbijati krivice; na- 
pokon sa saveznici vašimi postupaju oni kano s neprija- 
telji, a s neprijatelji kano sa saveznici. Može li kod tako 
raznih težnja obstati mir ili prijateljstvo? Zato vas molim 
i pozivam, da tolikoga zločina neostavite bez kazne. Nije 


. se porobila državna blagajna, niti su se silom oteli novci sa- 


veznikom; ovo premda je težko, drži se već ipak po 
običaju za ništa. Najljućemu je neprijatelju izdan ugled 
senata, izdano veličanstvo vaše: u miru i u ratu prodaje 
se obće dobro. Ako se to neiztraži, ako se nekazne krivci, 
što će nam preostati, nego da živimo poslušni onim, koji 
su to počinili? Jer bez kazne učiniti, što je koga volja, to 
znači kraljevati. Ovim vas nepozivam, gradjani, da radje 
gledate, kako vaši gradjani zlo, nego li kako dobro tvore, 
nego, da opraštajuć zločincem neupropastite dobrih. Povrh 
toga mnogo je shodnije u državi zaboraviti: zasluge nego 
li zločine; poštenjak samo popušta, ako ga zanemariš, ali 
zlotvor biva sve to gori. Osim toga, ako nema krivica, 
onda niti netreba često pomoći.“ Ik. 

32. To i drugo slično gustokrat predočujući, nagovori 
Memmij puk, da se L. Cassij, koji je onda bio pretor, po- 
šalje k Jugurthi, i da ga na vjeru države doveđe u Rim, 


.da se tim lašnje po izjavah kraljevih odkriju griesi Scaura 


i ostalih, koje su sbog mita hotjeli na sud zvati. Dok je 
ovo u Rimu bivalo, dotle su oni, koje je bio Bestija osta- 
vio u Numidiji za vodje vojsci, sliedeći primjer vojvode, 
počinili najsramotnijih opačina bez kraja i konca. Bijahu, 
koji su, podmićeni zlatom, predali Jugurthi slonove; drugi: 
su prodavali prebjege, a njeki su plienili mirne: tolika je 
lakomost kano pošast zavladala srdcem njihovim. Ali pošto 

je C. Memmij prodro sa svojim predlogom, a plemstvo 
se s toga uplašilo, Cassij odputova k Jugurthi, te ga za- 
plašena, i od griešne savjesti malodušna nagovori, kad se 
je već predao puku rimskomu, neka radje okusi milosrdje, 
nego li moć njegovu; povrh toga zada mu od svoje strane 
vjeru, što on nije manje cienio, nego li da mu se je sva 
država zavjerila: tako je bio onda Cassij na glasu. 

33. Tako dodje Jugurtha, proti pristojnosti kraljev- 
skoj, što. kukavnije odjeven, s Cassijem u Rim. Premda je 

on bio jaka duha, ipak obodren od svih onih, kojih je za- 

štitom ili pomoću bio počinio sve ono, što smo gore rekli, 
podmiti težkim novcem C. Baebija, tribuna pučkoga, da 
ga njegova bezsramnost brani od zakona i svih uvreda. 
Ali C. Memmij ureče skupštinu, te premda je puk bio tako 
kivan na kralja, da su njeki tražili, da se baci u tamnicu, 
njeki pako, da se po običaju predj4 neprijatelj na smrt 
osudi, ako neprokaže sukrivaca: povodeć se ipak više za 
dostojanstvom nego li za osvetom, stade utišavati nemir i 
blažiti srdca; napokon izjavi, da će zadata vjera države, koliko 
do njega stoji, neoskvrnuta ostati. Pošto je na to sve ušu- 
tjelo, izvedši Jugurthu, progovori; spomene njegove opa- 
čine u Rimu i Numidiji; dokaže zločine proti otcu i braći; 
premda puk rimski znade, tko mu je u tom pomagao i 
služio, voli ipak da to od njega javno saznade ; ako prizna 
istinu, da se može jako uzdati u vjeru i milost puka rim- 
skoga; ako li ju zašuti, da tim neće ništa koristiti svojim 
drugovom, već upropastiti i sebe i svoje nade. 

34. Kad je zatim Memmij dogovorio, a od Jugurthe 
se odgovor tražio, zapovjedi C. Baebij, tribun pučki, za 
koga smo gore spomenuli, da je bio podmićen, kralju da šuti; 
pa premda ga je množina svieta, koja je bila u skupštini, 
jako razpaljena, plašila vikom, šakami, često navalom i 
svačim drugim, na što srditost obično podtiče : nadvlada 
ipak bezstidnost. Tako puk izsmijan izadje iz skupštine; 
Jugurtha i Bestija i drugi, koje je uznemirivala ona iztraga, 
opet se ohrabre. 

35. Bijaše u ono doba u Rimu njeki 2 Numidjanin, po 
imenu Massiva, sin Gulussin, unuk Masinissin. Ovaj, što je 

u razmirici kraljeva bio ustao proti Jugurthi, bješe po pre- 
daji Cirte i ubojstvu Adherbala kano bjegunac došao iz 
Afrike. Njega nagovori Sp. Albin, koji je sliedeće godine 
poslije Bestije bio konsulom s Q. Minucijem Rufom, bu- 
dući da potiče od Masinissine loze, a Jugurthu je sbog 
opačina pritisnula omraza i strah, da od senata moli nu- 
midsku kraljevinu. Ratoborni je konsul volio, da se sve 
uzruja, nego li začami; njemu kano pokrajina zapade Nu- 
midija, Minuciju Macedonija. Kad jeo tom počeo Massiva 
nastojati, a Jugurtha nije imao dovoljne obrane u svojih 
prijateljih, jer ih je priečila što griešna savjest, što zao 


glas i strah, zapovjedi ovaj Bomilkaru, svojemu najvjerni- 


jemu drugu, da, kako je mnogo toga počinio, tako uz da- 
rove što. tajnije najmi ubojica za Massivu; ako li bi to 
slabo za rukom išlo, neka kako mu drago ubije Numidja- 
nina. Bomilcar izvede brzo zapovied kraljevu, te preko 
ljudi vještaka u tomu poslu primi uhoditi njegove puteve 
i izlaze, napokon sva shodna mjesta i vremena, pak mu u 
sgodno vrieme uhvati zasjedu. — Jedan dakle od onih, koji 
su bili najmljeni za ubojstvo, navali nješto nesmotreno na 
Massivu i posieče ga, al i on bude uhvaćen, pak uz nago- 
varanje mnogih, a osobito konsula Albina izpovjedi krivnju. 
Namah se tuži više po zahtjevu pravednosti i pravičnosti, 
nego li po pravu naroda, Bomilcar, drug njegov, koji bješe 
na vjeru svega naroda u Rim .došao. Premda je tako Ju- 
gurtha bio očevidni krivac tolikoga zločinstva, neođustane 
ipak prije protiviti se istini, nego što je uvidio, da je mrz- 
kost čina jača od prijatelja i novaca njegovih. Zato premda 
je bio kod prve sudbene razprave dao petdeset talaca iz- 
medju svojih prijatelja; mareć ipak više za kraljevstvo, 
nego li za taoce, odpravi tajno Bomilcara u “Numidđiju, 
bojeć se, da nebi ostalih podložnika osvojio strah poko- 
ravati se njemu, ako se onaj smakne. Pak i sam podje 
poslije malo dana onamo, pošto mu je senat zapovjedio, 
da ostavi Italiju. Sad se o njem pripovieda, da se je, 
izišav iz Rima, šuteć onamo ogledavao, pa napokon re- 
kao: ,Podkupljiva li grada, koji će brzo propasti, ako 
nadje kupca“ | 

36. Medjuto dađe Albin, pošto je rat opet buknuo, 
žurno u Afriku prevezti hrane, novaca i drugih vojnikom 
potrebnih stvari; pak i sam podje namah onamo, da prije 
novih izbora, što .nije bilo daleko, oružjem ili predajom, 
ili kojim god drugim načinom završi rat. Jugurtha pako 
nasuprot sve odgadjaj, navadjaj sad avaj, sad onaj razlog 
otezanju; obećavaj predaju, pak opet hini, da se bojiš, po- 
puštaj navalam, a malo zatim navaljuj sam, da tvoji ne- 
klonu duhom: tako je vodio za nos konsula, otežuć sada 
rat, sada pogodbu mira. Pak i bijaše ljudi, koji su mislili, 
da je Albin znao onda za nakanu kraljevu, te su držali, 


da se poslije tolike hitnje nije rat otegnuo toliko ljenošću, " 


koliko prevarom. Ali, pošto se je vrieme tako potratilo, a 
rok izbor4 približavao, podje Albin u Rim, ostaviv brata 
si Aula kano propretora u taboru. 

37. U ono su vrieme grozno potresali državom ne- 
miri, koje su tribuni u Rimu dizali. Tribuni pučki, P 
Lucull i L. Annij nastajavahu, da i uz protimbu svojih 
drugova i na dalje zadrže svoje časti; ta razpra zaprieči- 
vaše izbore svu godinu. Ta odgoda podtakne u Aulu, o 
kojem smo gore rekli, da su ga za propretora u taboru 
ostavili, nadu, da će ili rat završiti, ili od kralja vojskom 
zaplašena novaca iztisnuti. Zato pozva mjeseca siečnja vojsku 
iz zimovnik4 na bojno polje i žurno idući padne po 
ljutoj zimi pod grad Suthul, gdje je bilo blago kraljevo. 
To se mjesto nije doduše moglo sbog stroge zime i čvrsta 
mu položaja niti osvojiti niti obsiedati; jer se je okolo zida, 
podignuta na rubu od strma brda, bila na močvarnoj rav- 
nini od zimske vode načinila bara. Pored svega toga dade 
on ipak, ili na izliku da uplaši kralja, ili da, zasliepljen 
lakomošću, radi blaga osvoji grad, izvezti štiteće ' krovove, 
dignuti nasip i na brzu ruku pripravljati sve, čim bi se 
moglo pospješiti započeto djelo. ' .“ 

38. Ali Jugurtha, osvjedočiv se o sujetnosti i ne- 
spretnosti legatovoj, uze ga lukavo potvrdjivati u ludosti, 


i pošiljkati mu poslanike, da ga mole za milost; sam pako _ 


nagnu, kano da mu se uklanja, vodati vojsku po šumovitih 
predjelih i stranputicah. Napokon nagna Aula nadom nagodbe, 

da se podigne izpod Suthula, pa da ga, kano da uzmiče, 
goni u zabitne krajeve, tako da će se bolje sakriti izdaja. 
Medjutim pokuša vojsku njegovu po lukavih ljudih danju 
i noću zavoditi, stotnike i vodje konjaničke podmićivati, 
da jedni k njemu pribjegnu, drugi pako da na dani znak 
uzmaknu. Urediv to po volji, u gluho doba noći obkoli 
iznenada množinom . Numidjana tabor .Aulov. Rimski voj- 
nici, uplašeni neobičnom bukom, tko grabi oružje, tko pa- 
daj u skrovišta, ovaj hrabri zaplašene, a svi trči u strahu. 
sad amo sad tamo: neprijatelja sila, nebo noću i oblaci 
zastrto, pogibelj s obje strane: napokon nije se znalo, je 
li sigurnije bježati ili ostati. Od onih pako, koje smo malo 
prije podkupljene kazali, predje kralju jedna kohorta Ligura 
sa dvie čete konjanika i njekolicinom prostih vojnika, a 
stotnik prvoga manipula treće legije dade priliku neprija- 
teljem, da unidju bedemom, koji mu bješe za obranu povje- 
ren: tuda navale svi Numidjani. Naši nagnu sramotno bje- 
žati: — mnogi, bacivši oružje, posjednu bližnji brežuljak. 
Noć i plienjenje tabora zadrži neprijatelje, da se nisu kako 
valja okoristili pobjedom. Sutradan očitova Jugurtha na 
sastanku s Aulom: premda bi i njega samoga i stisnutu 
mu vojsku mogao uništiti gladom i mačem, da će ipak, 
obaziruć se na nestalnost sreće, dati, da prodju svi zdravi 
izpod jarma, ako s njim ugovor sklopi; povrh toga, da 
ima za deset dana otići iz Numidije. Premda su ti uvjeti 
bili težki i sramotni, ipak se, jer im je bila smrt pred 
očima, prama samovolji kraljevoj mir utanači. 

39. Ali kad se je to saznalo u Rimu, strah i žalost 
zahvati stanovnike: dio ih se sa žalošću zabrine za slavu 
države, dio, nevikao nestalnosti ratnoj, poboja se za slo- 
bodu, svi se pako razsrdnu na Aula, a osobito oni, koji 
su se često, odlikovali u ratu, što je s oružjem u ruci 
volio sramotom tražiti spas, nego li desnicom. Zato konsul 
Albin, bojeć se; da mu prestupak bratov neprouzroči 
mržnju, pak onda pogibelj, predloži senatu pitanje o tom 
ugovoru, al i uzme medjutim novačiti, pozove pomoćne 
vojske od saveznika i Latin4, riečju u svačem se pokaže 
poslenim. Senat odluči, kano što je bilo prikladno, da se 

Sallustij, 5 

bez njegove i puka zapovjedi nije nikakav mir smio uči- 
niti. Konsul, komu su tribuni pučki prepriečili, da ne- 
odvede sa sobom one vojske, koju bješe spremio, odputova 
za njekoliko dana u Afriku; jer je sva vojska po ugovoru 
iz Numidije izašla i u pokrajini zimovala. Došav onamo, 
premda je plamtio željom potjerati Jugurthu i ublažiti 
mržnju proti bratu; uputiv se ipak o duhu vojnika, koje 
bješe osim biega po razpustu stege izkvarila još razuzda- 
nost i razkoš: utvrđi se po okolnostih u mnienju, da mu 
nije ništa počinjati. 
40. Medjutim proglasi u Rimu C. Mamilij Limetan, 
tribun pučki, puku predlog, da se iztraga povede proti 
onim, koji su svjetovali Jugurthu, te je odnemario odluke 
senata, koji su kano poslanici ili vojvode od njega novaca 
uzeli, koji su slonove i .prebjege predali; isto tako i proti 
-onim, koji su o miru ili ratu s neprijateljem ugovore sklo- 
pili. Ovomu se predlogu nisu mogli javno opirati, i to jedni, 
što ih je savjest grizla, drugi pako, što su se bojali po- 
gibelji od mržnje stranaka, što bi se činilo, da tim ovo 
ili ono odobravaju; zato su nastojali, da mu tajno po Pri- 
jateljih, a osobito po Latinih i saveznicih talijanskih za- 
preka na put stave. Ali nebi vjerovao, kad ti se spomene, 
kako se je bio puk uzrujao, kako li je silovito tražio, da 
se primi predlog, i to više od mržnje na plemstvo, komu 
se je namjenjivao taj udarac, nego li od brige za državu: 
tolika je strast bila zavladala strankami. Dok su se dakle 
drugi panjili od straha, bješe M. Šcauro, za kojega smo 
gore kazali, da je bio legat Bestijin, učinio, te su u ve- 
selju puka i uzmaku njegovih privrženika, za trajućih još 
u gradu nemira, njega izabrali u iztražni odbor, za koji 
bjehu po Mamilijevu predlogu odredjena tri iztražitelja. 
. Iztraživalo se je strogo i silovito, po glasu i strasti puka: 
kako je često plemiće, tako je bila u ono dobai puk sreća 
zasliepila i obiestnim učinila. 
41. U ostalom neredi sa stranaka pučkih i plemićkih 


i potom sa svih pletaka, nastali su u Rimu prije malo 


godina od mira i obilja onih stvari, koje ljudi za najveće 
dobro drže. Jer prije razora Carthage podjeljivali su puk 

i senat rimski međju sobom mirno i bezstrastno upravu 
države; a gradjani se nisu medjusobno borili niti za slavu 
niti za gospodstvo: strah od neprijatelji uzdržavao je do- 
bar duh u državi. Ali čim je nestalo onoga straha iz sr- 
daca, zavladalo je dakako ono, što se rado spaja sa srećom 
razuzdanost i obiest. Tako je mir, koji si bjehu u nesreći 
poželjeli, urodio gorčijom i ljućom nevoljom, pošto su ga 
stekli. Jer plemstvo je u strasti počelo zlo upotrebljavati 
dostojanstvo svoje, puk pako slobodu: svatko k sebi vuci 
grabi, otimlji. Tako se je sve razdvojilo, a država u sre- 
dini raztrgla. U ostalom plemstvo je bilo stranačkom slo- 
gom jače, puk pako, razstavljen i razciepljen, nije mogao 
uza svu svoju mnogobrojnost razviti toliko snage. Po volji 
se je njekolicine upravljalo i u ratu i u miru; istim je 
bila u ruku blagajna, pokrajine, službe i prilike "za slavni 
i slavlja: puk je tištila vojnička služba i siromaštvo. Plien 
bi ratni vojvode s njekolicinom razgrabili; dočim su se 
roditelji, ili nejaka djeca vojnikd, kako je tko graničio s 
mogućnijim susjedom, tjerala iz selišta svojih. Tako s moću 
navali bez kraja i konca lakomost, koja sve oskvrni i opu- 
stoši, nedržeći ništa za častno i sveto, dok se nije sama 
strmoglavila. Jer čim se nadje medju plemstvom muževa 
koji su pravu slavu više cienili od nepravične moći uZ- 
buni se država, i nastane razdor gradjanski, sličan kome- 
šanju česti zemaljskih. ' 
.42. Jer pošto su Tiberij i Cajo Graccho, kojih su 
predji i u punskom i u drugih ratovih mnogo zemalja pri- 
valili državi, počeli oslobadjati puk i odkrivati opačine 
njekolicine: uzprotivi se krivo te zato uplašeno plemstvo 
sad pomoću saveznik i Latina, a kadšto sudjelovanjem 
viteza rimskih, koje bješe nada uže zadruge odtrgla od 
puka, predlogom Gracch4, te uz M. Fulvija Flacca ubiju 
na ograšju najprije Tiberija, a poslije malo godina i jedna- 
kim putem pošloga Caja, jednoga kano tribuna, a drugoga 
kano triumvira za ustrajanje naselbina. Priznati valja da 
Gracchi, pohlepni za pobjedom, nisu bili dosta umjereni ; 
premda je dobru probitačnije svladanu biti, nego krivičnim ' 
načinom nepravdu svladati. Tom se pobjedom samovoljno 

posluži plemstvo, pak množinu ljudi ukloni s puta koje 
ubojstvom, koje progonom, te se za budućnost učini više 
strašnim, nego li mogućnim ; a takov postupak upropašćuje 
obično i velike države, dočim jedni hoće da na svaki način 
druge svladaju, i svlađanim se preljuto osvete. Ali da po- 
djem o nastojanju stranaka i o duhu ciele države pojedince 
ili prama važnosti razpravljati, prije bi mi nestalo vre- 
mena, nego li gradiva; zato se vraćam k svomu predmetu. 
43. Poslije ugovora Aulova i sramotnoga biega naše 
vojske, bjehu Q. Metell i M. Silan, kano opredieljeni: kon- 
suli, medju sobom razdielili pokrajine: Numidija zapade 
Metellu, djelotvornu mužu, koji, premda je bio protivnik 
pučkoj stranci, bijaše ipak obće štovan i neporočna glasa, 
Čim nastupi službu, uvidi, da mu je sve ostalo upravljati 
s drugom, ali na rat, koji je bio naumio voditi, svrati sam 
svu svoju pozornost. Zato, neuzdajuć se u staru vojsku, 
primi novačiti, pomoć odasvud skupljati i pripravljati 
oružja za navalu i za obranu, zatim konja i druge ratne 


sprave; k tomu dosta hrane, napokon svega, česa obično: 


treba u ratu, koji je tako zamršen i koji mnogo sredstva 
zahtieva. U ostalom poslaše za promicanje toga poduzeća 
pomoći, i to saveznici i Latini po nalogu senata, a kraljevi 
dragovoljno; sva napokon država nastajavaše oko toga iz svih 
sila: Pošto je tako bilo sve po volji pripravljeno i prire- 
djeno, odtisne se on u Numidiju uz: veliku nadu gradjana, 
koje radi njegovih izvrstnosti, koje osobito, što ga nika- 
kovo blago nije moglo uzdrmati u načelih, i što je prije 
toga lakomošću oblastnika u Numidiji naša moć oslabila, 
a neprijateljska ojačala. 

44. Ali došav u Afriku, preda mu Sp. Albin pro- 
konsul vojsku tromu, neratobornu, neutvrdjenu niti za po- 
gibelji niti za napore, okretnijega jezika, nego li desnice, 
gdje plieni saveznike, a sama je zaplienjena od neprijatelja, 
bez posluha i stege. Tako se novomu vodji iz razpušte- 
nosti radjaše više brige, nego li iz mnogobrojne vojske 
podpore, ili utjehe i nade. Ali Metell, premda se bješe 
odgadjanjem obnove stegnulo vrieme ljetnoj vojni, i premda 
je mislio, da gradjani težko očekuju uspjeh, odluči, neza- 

metati prije rata, nego li po staroj vojnoj stezi prisili voj- 
nike podnositi trude ratne. Jer Albin, uplašen porazom 
brata Aula i vojske, bješe odlučio nemaknuti se iz pokra- 
jine, pa probavi s vojskom sve ono vrieme ljetne vojne, 
u koje je bio vojvodom, ponajviše u stalnom taboru, osim 
kad ga je kužan zrak ili nestašica paše prisilila, da se pre- 
mjesti. Ali niti su se tabori utvrdjivali, niti straže po 
vojničkom običaju porazmještale: svatko se je udaljivao od 
zastava, kako se je komu htjelo; živežari su se i vojnici 
skupa danju i noću klatili, zemlju na sve strane pustošili, 
ljetovnike osvajali, stoku i robove, tko više može, plienili, 
pak ih s trgovci za inostrano vino i druge slične stvari 
zamjenjivali; zatim su žito, što im je država davala, pro- 
davali, i kruha si od dana do dana kupovali, riečju, koje 
se god može reći ili izmisliti sramota, mlitavost i razuz- 
danost, toga je svega bilo u onoj vojsci, a i mnogo više toga. 
45. U tih težkih okolnostih pokaza se Metell, kano 
što jamačno znadem, isto tako velikim i razboritim, kako 
i pred neprijateljem: tolikom umjerenošću pogodi sređinu 
izmedju laskave blagosti i okrutne strogosti. Jer najprije 
zabranom ukloni podpore mlohavosti: da nitko neprođaje 
u taboru kruha ili drugoga kojega kuhanoga jela, da ži- 
vežari neidu za vojskom; da prosti vojnik nema u taboru 
ili u pohodu roba ili marvinčeta; i druge ograniči točno. 
Osim toga primi vojsku po stranputicah svaki dan iz tabora 
kretati, okole, kano da je blizu neprijatelj, nasipom i gra- 
bom utvrdjivati, straže gusto porazmještati, i sam ih s le- 
gati pregledati. U pohodu je bio sad kod prednje straže, 
sad kod stražnje, a često u središtu, da nitko neizadje iz 
reda, da uza zastave stupa čovjek do čovjeka, da vojnici 
nose sami hranu i oružje. Tako je u kratko vrieme utvrdio 
vojsku, više zaprečujući prestupke, nego li ih kazneći. 
; 46. Saznav medjuto Jugurtha po glasnicih, što je 
Metell radio, a osvjedočiv se u Rimu o nepodkupljivosti 
njegovoj, poče sdvajati, pa se tek onda skloni raditi ob 
iskrenoj predaji. Zato pošalje konsulu poslanike sa znakovi 
mira i pokore, da samo njemu i djeci mu život spase, a 
sve ostalo puku rimskomu predadu. Ali Metell je već po , 

prijašnjem izkustvu poznavao Numidjane pokoljenjem ne- ' 


vjernim, nestalnim i novotarija željnim. Zato zaokupi po- 
slanike pojedince, izpipa ih malo po malo, pa videć ih 
sklone njegovoj nakani, nagovori ih uz silna obećavanja, da mu 
Jugurthu osobito živa, ili, ako to nebi uspjelo, mrtva do- 
nesu: u ostalom naloži im javno, što imađu kralju po volji 
odgovoriti. Zatim provali sam za njekoliko dana s pri- 
pravnom i ratobornom vojskom dalje u Numidiju, gdje 
bijahu, proti svakoj ratnoj navadi, kolibe pune ljudi, a 
stoka i ratari na poljih; iz gradova i sela izilažahu mu 
na susret častnici kraljevi, pripravni dati žita i skrbiti za 
prenašanje hrane, napokon sve činiti, što im se naloži. Ali 
zato Metell nastavi isto tako, kano da je na domaku ne- 
prijatelj, sa zaklonjenom vojskom stupati i na daleko sve 
iztraživati, sluteći, da su oni znakovi predaje samo na iz- 
liku, a neprijatelj da ga gleda navesti na zasjede. Zato 
sam pristupi sa lahko oružanimi kohortami i s izabranom 
četom praćara i strielaca k prednjoj straži, otražnjoj bijaše 
zapovjednikom legat C. Marij s konjaničtvom; na oba 
"krila podieli konjaničtvo pomoćnika medju tribune legija 
i vodje kohorta, da pomiešani s njimi čarkaši uzbijaju ko- 
njaničtvo neprijateljsko , gdje bi im se god primaklo. Jer 
je Jugurtha bio tako lukav i tako vješt zemlji i ratovanju, 
da se nije pravo znalo, je li pogibeljniji prisutan ili od- 
sutan, u miru ili u ratu. 


47. Nedaleko od one ceste, kojom je Metell stupao, 


bio je grad numidski, s imenom Vaga, najglasovitije trgo- 
vište sve kraljevine, gdje je i stanovalo i trgovati običa- 
valo mnogo. ljudi talijanskoga podrietla. Tamo baci Metell 
posadu, i da prokušava duh stanovničtva, i, ako dopuste, 
da se okoristi prikladnošću mjesta; osim toga zapovjedi, 
da se sakupi žita i drugih za rat potrebnih stvari, nada- 
juć se, na što su ga i okolnosti upućivale, da će mu mno- 
žina trgovaca i pomagati vojsku dovažajući hranu, i ču- 
vati jur nabavljeno. Sred tih priprava uze Jugurtha još 
revnije pošiljati poslanike, da prose milost, i moliti mir: 
htjede sve Metellu predati, osim života svoga i djece svoje. 
I ove namami konsul kako i prijašnje na izdajstvo i posla 

ih kući; traženi mir niti uzkrati kralju, niti obeća, već za 
one odgode očekivaše, da se izpune obećanja poslanika. 

48. Jugurtha, sravniv rieči Metellove s njegovimi čini, 
i videć, da ga biju njegovim vlastitim oružjem, — jer u 
govoru mu se je mir javljao, a u stvoru je to strašan rat 
bio; da.mu je najveći grad u, neprijateljskih ruku, da mu 
neprijatelj uhodi zemlju, a  napastuje srdca podložnika, 
odluči, prisiljen težkimi okolnostmi, oružjem se boriti. Zato, 
izvjestiv se o putu neprijatelja, i od prikladnosti mjesta na- 
dajuć se pobjedi, spremi što više može vojske svake vrsti, 
pak po tajnih stranputicah preteče Metellovu vojsku. Bila 
je u onoj česti Numidije, koju je u diobi posio Adherbal, 
rieka, koja je izvirala na jugu, s imenom Muthul; odatle 
se u daljini do dvadeset tisuća koračaja' proteže u jedna- 
kom pravcu gora, pusta od naravi i neobradjena ćovječjom 
rukom; malone iz sredine dizao joj se je brežuljak, pro- 
težući se u nepreglednu daljinu, posut divljimi maslinami 
i mrčici i stabli drugih vrsti, koja rastu u suhoj i pjesko- 
vitoj zemlji. U sriedi je ravnica, pusta sbog nestašice vođe, 
osim mjesta blizu rieke, gdje je raslo šikarje i gdje su bo- 
ravila velika stada i mnogo ratara. 

49. Ono dakle brdašce, što je, kano što smo kazali, 
poprieko ležalo, posjede Jugurtha, razvedavši svoje bojne 
vrste; slonove i dio pješaka povjeri Bomilcaru, pak ga 
uputi, što da radi; sam pako s cielim konjaničtvom i iza- 
branimi pješaci bliže gori namjesti svoje. Zatim zaredi oko 
pojedinih odjela i satnija, pa nagovaraj i zaklinji, da sje- 
ćajući se dosađanje hrabrosti i pobjede obrane njega i 
kraljevstvo mu od lakomosti Rimljana; da im se je s 
onimi boriti, koje su prije svladali i pod jaram potjerali ; 
vodja da im se je promienio, ne pako odvažnost; on da. 
je svojim sve priredio, što se.je tražilo od vodje: uz- 
višenije mjesto,' da pripravni s nepripravnimi, a ne manjina 
s većinom, ili nevješti ratu sa izvježbanijimi do šaka dodju. 
Zato neka budu spremni i pozorni, da na dano znamenje 
navale na Rimljane; da će taj dan ili učvrstiti sve trude 
i pobjede, ili početak biti golemim nevoljam. Zatim uze 
pojedinim, kako je koga sbog junačkoga kojega čina odlikovao 

novcem ili čašću, napominjati svoja dobročinstva, i njih 
drugim za uzor pokazivati; napokon primi svakoga prama 
njegovoj ćudi obećavanjem, grožnjami i zaklinjanjem, riečju 
ovoga ovako, a drugoga drugojako podjarivati. Medjuto se 
Meteli, neznajući za neprijatelja, ukaže, silazeć s brda s 
vojskom. S početka nije pravo znao, što predočuje taj oso- 
biti prizor; jer su se medju šikarjem bili utaborili Numi- 
djani s konji, ter se, premda ih nizko stabarje nije moglo 
sasvim zakloniti, nije ipak pravo znalo, što je to, dočim 
su se i sami i bojni im znakovi što od guštare, što od 
lukavosti tek mazirali. Ali opaziv brzo, da je pao u za- 
sjede, obustavi malko vojsku. Sad promieni red četa i po- 
makne na desnom krilu, koje je bilo najbliže neprijatelju, 
vojsku u tri reda; medju manipuli porazmjesti praćare i 
strielce: cielo konjaničtvo postavi na krila; zatim opo- 
mene u kratko, kako je vrieme donosilo, vojnike, ter 
okrenuv čelo vojske, kako ju je bio uvrstio, povede ju na 
ravnicu. | 

50. Ali čim opazi, da su Numidjani mirni, i da ne- 
silaze s brdašca, bojeć se, da mu vojska u toj dobi go- 
dišta i sbog nestašice vode nepogine od žedje, pošalje na- 
pried k rieci legate Rutilija s lahkimi kohortami i dielom 
konjaničtva, da prije neprijatelja osvoji mjesta za tabor; 
jer je mislio, da će ga neprijatelji čestimi navalami i bit- 
kami s boka obustavljati na putu, i neuzdajući se u oružje, 
gledati da vojsku umorom i žedjom utamane. Zatim nagne 
sam, prama okolnostim i mjestu, kano što bješe sišao s 
brda, lagano stupati; Marija postavi za prvimi vrstami, 
sam pako stupi na čelo lievomu krilu konjanika, koji su 
se u pohodu promaknuli na prvo mjesto. Ali čim Jugurtha 
spazi, da je stražnja Metellova straža prešla mimo njegove 
prednje vojske, posjede pomoću malone dviju hiljada pje- 
šaka brdo ondje, kuda je bio Metell sišao, da se nebi pro- 
tivnici na uzmaku onamo utekli i poslije utvrdili. Zatim, 
davši iznenada znak boju, navali na neprijatelja. Numi- 
djani, tko sieci stražnje, tko navaljuj s lieva i desna; bjes- 
neći provaljuju i potiskuju, napokon na svih stranah pometu 
bojne vrste Rimljana. Od ovih su i oni, koji su se smjelijega 


73 


srdca opirali neprijatelju, draženi neizvjestnom borbom, 
iz daleka sada bili ranjavani, a sami niti su mogli ra- 
njavati, niti do šaka doći; jer se konjanici, već prije upućeni 
po Jugurthi, nisu, kada ih je god uprla tjerati rimska četa, 
sakupljali niti stajali čovjek do čovjeka, već su se ra- 
zilazili što dalje, jedan ovamo, drugi onamo. Tako brojem 
pretežniji, ako nisu mogli zaplašiti neprijatelja od proga- 
njanja, raztepene obkoljavahu odtraga i sa strana; ako se 
je pako moglo laglje pobjeći na brdo, nego li poljem, tada 
se numidski konji, vikli tomu, lahko izmicahu onuda iz- 
medju šikarja; naše pako obustavljaše neprohodno i ne- 
obično mjesto. 

SK U ostalom lice sve te borbe bijaše promjenljivo, 
neizviestno, grozno i plačno: razstavljeni od svojih, tko 
uzmiči, tko navaljuj; niti se je uz zastave stajalo, niti 
u ređu; gdje je koga zahvatila pogibelj, ondje se protivi 
i goni: navalno i obranbeno oružje, konji, ljudi, prijatelji 
i neprijatelji, sve je bilo izpremiešano; ništa se nije ra- 
dilo po osnovi i zapoviedi: svuda samo puki slučaj. I tako 
bješe prošao velik dio dana, a uspjeh još i onda neizviestan. 
Napokon, pošto su se svi umirili od truda i žege, videć 
-Metell, da Numidjani manje navaljuju, sakupi polagano na 
jednom mjestu vojnike, uredi opet vojsku i postavi četiri 
legijske kohorte proti pješačtvu neprijateljskomu, oni pako 
trudni legoše većim dielom po glavicah. Sada stade Metall 
moliti i nagovarati vojnike, neka neklonu duhom, i neka 
nedađu, da bježeći neprijatelji pobiede; oni da nemaju 
niti tabora, niti nikakve utvrde, kamo bi se uzmičući po- 
vukli; sve da stoji do oružja. Ali ni Jugurtha nestajaše 
medjutim prekrštenih ruku, već obilazi, nagovaraj, ponav- 
ljaj bitku i sam kušaj sve s izbor-vojnici: priskači svojim, 
napadaj na smetenoga neprijatelja, kad uzmiče, a zadržavaj 


“ boreć se iz daleka one, kojih je poznavao hrabrost. 


' 52. Tako se medjusobno borahu dvie glasovite vodje : 
osobno premci, ali uz nejednaka ratila; jer Metellu bijaše 
sgodna hrabrost vojnika, a nesgodno mjesto; Jugurthi pako 
sve drugo, osim vojnika, prikladno. Čim su napokon Rim- 
ljani uvidjeli, da nemogu uzmaknuti, a neprijatelj da neđaje 

prilike boju, danu je pako već pod večer bilo —: pro- 
vale, kako im bješe zapovjedjeno, uz protivni brežuljak. 
Numidjani se s mjesta potisnu, potuku i raztepu: malo ih 
pogine, a najviše njih zaštiti brzina i nepoznana neprija- 
telju okolica. Medjuto Bomilcar, komu je Jugurtha, kako 
smo gore kazali, bio povjerio upravu slonova i dio pje- 
šačtva, povede polagano svoje, čim mu je Rutilij mimo 
prošao, na ravno polje; pak, dočim je legat brzao k rieci, 


kamo je bio prije odpravljen, uvrsti on tiho, kako su okol-, 


nosti zahtievale, vojsku, pak i nepropusti uhoditi, što gdje 
neprijatelj radi. Dočuvši, da se je već utaborio Rutilij, i da 
je sasvim bezbrižan, pak i da se sve to više razlieže buka 
odanle, gdje se je Jugurtha borio, poboja se, da nebi le- 
gat, začuv to, svojim u nevolji priskočio, pak razširi vojsku, 
koju je bio, neuzdajući se u hrabrost vojnika, stegnuo, 
da tako zakrči put neprijatelju: tim se načinom pomaknu 
proti Rutilijevu taboru. 

53. Rimljani opaze nade velik oblak praha; jer 
je vidik bilo zaslonilo šikarom zaraslo polje. Najprije mi- 
šljahu, da vjetar raznosi suhu zemlju, ali opazivši da se 
nemienja, pače da se prama kretanju vojske sve to više 


primiče, dosjete se jadu, pa brzo pograbe oružje, i stanu: 


po zapoviedi pred tabor: zatim se, čim se približe, udari 
s obje strane uz gromovitu viku. Numidjani odolievahu, 
dok su se uzdavali u pomoć slonova; ali spazivši, gdje se 
ovi zapleću u grane stabarja, pak da njih tako odružuju i 
obkoljavaju, dadu se u bieg; više se njih, bacivši oružje, 
spase zaklonjeni brdom ili nastajućom jurve noću. Od slo- 
nova se četiri uhvate, a svi ostali, četrdeset po broju, ubiju. 
Ali premda su Rimljani bili od hoda, udaranja tabora i 
vojevanja umorni, a porad pobjede veseli, što je ipak Me- 
tell prekonade kasnio prispjeti, podju mu u redu i oprezno 
u susriet; jer lukavost Numidjana nedade biti tromu i mli- 
tavu. Sada nebuđući daleko jedan od drugoga, dignu s početka 
po tamnoj noći buku, kano da se približava neprijatelj, i 
zadađdu jedni drugim strah i trepet: pa skoro bi se bilo 
tom nesmotrenošću zlo dogodilo, da nisu razposlani s obje 
strane konjanici stvar razjasnili. Zato se mjesto straha porodi 

iznenada veselje, vojaci zovu radostno jedan drugoga po 
imenu, pripoviedaju i slušaju, što se je dogodilo; svatko 
uzvisuje do nebesa svoje hrabre čine. Jer ljudi su već ta- ' 
kovi: u pobjedi smiju se i plašivice hvastati; a nesreća 
obara i junaka. 

54. Metell ostade četiri dana u istom taboru: ranje- 
nike marljivo vida, nagradjuje po vojničkom običaju one, 
što su se odlikovali u bitkah, hvali i zahvaljuje svoj vojsci 
u skupu: nagovara ih, da i kod drugih stvari, koje da su 
lahke, istu odvažnost pokažu; za pobjedu da se je jur 
dosta borilo, ostali napori da će na plien smjerati. Ali 
medjuto razpošalje prebjega i drugih prikladnih ljudi, 
da razviđe, gdje je Jugurtha, što li snuje, ima li šaku 
ljudi, ili cielu vojsku, kako se svladan vlada. Ali on se 
je bio povukao u šumovita i od naravi utvrdjena mjesta i 
ondje kupio vojsku, brojem jaču, ali nespretnu i nerato- 
bornu, priklađdniju za ratarstvo i stočarstvo: nego li za 
bojne trude. To je zato bivalo, što osim kraljevskih ko- 
njanika nijedan Numidjanin neprati kralja na biegu, već 
se razilaze, kamo koga želja goni, pa to se nedrži za pre- 
stupak vojnički: takov je ondje običaj. Zato čim opazi 
Metell, da kralj još i sada prkosi, da se rat ponavlja, koji 
se, da nije njegove samovolje, nebi mogao voditi; povrh 
toga da ga čeka nejednaka borba s neprijatelji, pa da oni 
manje štetuju kano pobiedjenici, nego njegovi kano pobje- ' 
ditelji, odluči neratovati više niti u manjih, niti u velikih 
bitkah, nego na drugi način. Zato podje u najbogatije kra- 
jeve Numidije, opustoši polja, osvoji i zapali mnogo kula 
i gradova, što su bili ludo utvrdjeni ili bez posade; za- 
povjedi, da se sve, što je punoljetno, posieče, ostalo da 
bude plienom vojsci. Od toga straha predani su Rimlja- 
nom mnogi ljudi za taoce, podano i dosta žita i ostalih 
potrebnih stvari: gdje je god trebalo, metne se posada. 
To postupanje mnogo više plašaše kralja, nego poraz nje- 
govih; jer on, koji se je samo u bieg uzdavao, moraše 
tražiti Rimljane, i koji nije mogao braniti svojih mjesta, 
moraše se boriti na tudjih. Ali napokon osnuje osnovu, 
koja mu se je u onih okolnostih činila najbolja: zapovjedi, 

da najveći dio vojske čeka na istih mjestih, sam pako 
 podje za Metellom u potjeru s izabranimi konjanici, pa 
* stade noću na stranputicah sakriven iznenada napadati na 
tumarajuće Rimljane. Više njih padne bez obrane, mnogi 
budu uhvaćeni, nijedan nepobjegne zdrav; pa prije nego 
što se je moglo iz tabora priteći u pomoć, povuku se 
Numidjani po zapoviedi na obližnje brežuljke. 

55. Medjutim se u Rimu porodi neobično veselje, 
čim se pročuše Metellovi čini: kako se on i sam ponaša 
i vojsku po starodavnom običaju u zaptu drži, kako je i 
uz nesgodne položaje hrabrošću održao pobjedu, kako u 
neprijateljskoj zemlji osvaja, i kako je Jugurthu, ohola s 
Aulove mlohavosti, prisilio, da u pustarah ili biegu traži 
spas. Zato odredi senat, da se za toli srećan uspjeh bez- 
smrtnim bogovom čine svetkovine; grad, uplašen prije i 
zabrinut za uspjeh rata, postade tada veseo, a ime se Me- 
tellovo veoma slavi. Zato upre tim marljivije o pobjedi 
raditi, i na svaki način napredovati; ali se i čuvaše, da 
nenagazi gdje nepripravan na neprijatelja, pak se i sjećaše, 
da za slavom sliedi zavist. Tako je, što je bio više slavljen, 
postajao sve to više zabrinut, te poslije zasjede Jugur- 
thine nije dopuštao, da mu razštrkana vojska plieni; gdje 
je trebalo žita ili krme, kohorte su ih sa svim konjanič- 
tvom zaštićivale; jednim je dielom vojske sam upravljao, 
ostalimi pako Marij; ali polja su se više vatrom nego li 
plienom pustošila. Na dva su mjesta, ne daleko jedan od 
drugoga, tabor udarali; gdje je trebalo navaliti, ondje su 
se svi skupljali, inače su razstavljeni radili, da biegi 
strah što dalje razšire. U isto se je vrieme povlačio Ju- 
gurtha za njim po brežuljcih i tražio vrieme i mjesto za 
borbu; kad bi dočuo, kuda će neprijatelj doći, pokvarivao 
bi krmu i vrela, kojih je malo bilo; sada bi se pomilao 
Metellu, a kadšto Mariju, na stražnju bi stražu nava- 
ljivao, pak umah na brežuljke uzmicao; sad bi ovim, sad 
drugim prietio; niti je bitke zametao, niti u miru ostav- 
ljao, već je samo zapriečivao neprijatelju nakanu, 

56. Videć rimski vojvoda, da ga neprijatelj draži i 
muči, a neće da zametne bitke: odluči udariti na Zamu, 

znameniti grad i najjaču tvrdju u onoj strani, gdje je bila, - 
u nadi, da će Jugurtha, što su i okolnosti zahtievale, svojim 

u nevolji priskočiti, pa da će se ondje bitka učiniti. Ali 

on, upućen po prebjezih o pripravah, preteče žurno 

Metella, i uze nagovarati gradjane, da brane bedeme, 
pak im za obranu ostavi prebjega, jer su ti ljudi, što. 
nesmiju krenuti vjerom, bili najpouzdaniji u svoj kraljevoj 

vojsci; osim toga im obeća, da će im u sgodno vrieme s 

vojskom priskočiti. Urediv to tako, povuče se u što dalja 

skrovišta, i saznade malo zatim, da su Marija s malo 

kohorta s puta poslali po žita u Siccu, a taj je grad bio 

prvi poslije poraza odpao od kralja. Onamo udari noću s 

izabranim konjaničtvom, pa zatekav na vratih izlazeće jur 

Rimljane, zametne s njimi bitku; ujedno stane krepkim 

glasom nagovarati Sičane, da straga zakrile kohorte; da 

im tu sreća daje priliku za slavno djelo; ako to učine, da 

će on za tim na prestolju, oni pako u slobodi bez straha 

provoditi život. Pak da se nije Marij požurio uzbiti navalu 

i izmaknuti iz grada, jamačno bi se svi. ili barem veći dio 

Sičana, bili vjerom preokrenuli: tako se nestalno vladaju 

Numidjani. Ali vojnici se Jugurthini, samo časak ustavljeni 

od kralja, razbjegnu, izgubivši malo svojih, čim neprijatelj 

poče jačom silom navaljivati. 

.. 57. Marij pade pod Zamu. Taj grad, što je na rav- 
nini ležao, bijaše više od utvrda, nego li od naravi za- 
štićen, pun svih potrebnih stvari, dobro providjen oružjem 
i vojskom, Zato Metell, urediv sve prama potrebam  vre- 
mena i mjesta, obkoli vojskom bedeme sa svih strana; le- 
gatom naznači, gdje da tko zapovieda. Zatim se na dano 
znamenje podigne odasvud jednoglasno urnebeska vika. To 
neuplaši Numidjana: ljuti i pripravni ostanu mirno svi na 
mjestu, Bitka se započme. Rimljani se bore svaki prema 
svojoj osobini, jedni iz daleka taneti ili kamenjem; drugi 
pristupaju i kušaju sada podkopati zid, sada prisloniti ljestve : 
žele doći do šaka. Nasuprot valjaju gradjani na najbližnje 
kamenje, i bacaju kolje, koplja, zatim bukteće luči nama- 
zane smolom i sumporom. Ali ni onih, koji su daleko 
ostali, nezaštićivaše strah dovoljno ; jer najviše njih ranjavahu 

.striele, bacane iz strojeva ili iz .Tuke ž ista pogibelj, ali 
nejednaka slava zapadaše i hrabrim i plašljivim. 

58. Dok se je kod. Zame tako borilo, Jugurtha na- 
vali iznenada velikom silom na tabor neprijateljski, pa 
budući da je posada bila bezbrižna, ter se svemu prije 
nadala nego li bitci, provali on kroz vrata. Naši, iznenada 
uplašeni, nastoje si svaki na svoj način pomoći: jedni bježe, 
drugi hvataju za oružje: mnogo ih bude: ranjeno, ili po- 
sječeno. U ostalom nije ih od sve množine bilo više od 
četrdeset, koji, sjećajući se imena rimskoga, stupaju čovjek 
do čovjeka, i zauzmu nad svimi nješto uzvišenije mjesto; 
pa se odanle nisu dali niti s najvećim naporom protjerati, 
već su striele iz daleka na njih bacane, vraćali, i tako 
kao manjina većinu bolje pogadjali. Ako li bi se Numi- 
djani približili, onda bi se istom hrabro borili, pa ih 0so- 
bito snažno sjekli, napokon razbili it bieg nagnali. Ali 
kad se je Metell najljuće borio, čuje medđjuto odtraga viku 
neprijateljsku , pak okrenuv konja opazi, da se k njemu 
bježi, što je naznačivalo, da su to njegovi zemljaci, Zato 
pošalje brzo cielo konjaničtvo k taboru, pa namah za tim 
C. Marija s kohortami savezničkimi; te ga plačuć kune 
prijateljstvom i domovinom, neka neda, da sramota ostane 
na pobjednoj vojsci, i da neprijatelj nekažnjen izmakne. 
On izvrši u kratko vrieme naloge. Jugurtha pako, zaprie- 
čen utvrdami tabora, povuče se, kad su mu jedne preko 
nasipa strmoglavljivali, a drugi mu u tjesnacu brzajući 
jedan u drugoga zapinjali, u utvrdjena mjesta, izgubiv 
mnogo vojnika. Metell, neizvedši svoje nakane, vrati se, 
kada se je suton uhvatio, u tabor s vojskom. a. 

59. Sutradan, prije nego se izašlo jurišat, zapovjedi, 
da se cielo konjaničtvo namjesti pred taborom na onoj 
strani, odakle je imao kralj doći; povjeri tribunom komu 
vrata, komu bližnja mjesta; zatim sam podje građu, pa, 
“kako jučer, navali na bedeme. Medjutim bane Jugurtha iz 
zasjede iznenada na naše. Koji su bili najbliže namješteni, 
smetu se, malko uplašeni, ali ostali brzo priskoče. Numi- 
djani nebi bili mogli duže odolievati, da nije njihovo pje- 
šačtvo, pomiešano s konjaničtvom, prolilo mnogo naše krvi 

u sukobu; poduprti pješačtvom, nisu oni, kano što se u 
konjaničkoj bitci sbiva, navaljivali, pak uzmicali; već su 
s konji natrčali na konje, u našu se vojsku zapleli, te ju 
pomeli, pa bi bili pomoću lahkoga pješačtva malone pobili 
neprijatelja. Y 

60. U isto se je vrieme s velikom žestinom i kod 
Zame borilo: gdje je legat ili tribun zapoviedao, ondje se 
je što žešće tuklo; nitko se nije uzdavao toliko jedan u 
drugoga, koliko sam u sebe; a i posada se je gradska 
jednako vladala: na svih mjestih navala ili obrana; svatko 
više želi drugoga raniti, nego li. sebe zakloniti: vika po- 
miešana s nagovori, veseljem i jadikovanjem; uza to se zve- 
ket oružja do neba čuje, a striele amo tamo lete. Ali oni, 
koji su bedeme branili, gledahu, čim je neprijatelj slabije. 
navaljivao, vrlo pazljivo konjaničku bitku: mogao si ih 
vidjeti, kako se je kad mienjala Jugurthina sreća, sad ve- 
sele, sad zabrinute, pa kao da bi ih njihovi mogli bud 
vidjeti bud čuti, tko opominjaj, tko podtiči, ili maši rukom, 
ili se nagiblji tielom; amo su se i tamo kretali, kao da 
se uklanjaju strielam, ili ih bacaju. Saznav to Marij, — 
on je bo ondje zapoviedao, — mnavlaš se poče slabije bo- 
Titi, i slabu nađu hiniti, pače i pusti, da Numidjani mirno 
gledaju, kako im se kralj bori. Dok su oni tako s neobič- 
nim zanosom gledali svoje, Marij navali s velikom silom 
iznenada na bedeme, pa su se već bili vojnici po ljestvah 
malone na vrh popeli, kada se obsjedjenici slete i stanu 
bacati kamenje, vatru, pak i drugo strjelivo. Naši se s po- 


četka opru, ali pošto se je slomilo njekoliko ljestava, strmo- 


glave se oni, koji su na njih stajali; ostali uzmaknu, kako 
je tko mogao, malo njih neoštećeni, velik dio težko ra- 
njeni; napokon noć prekine borbu s obje strane. 

61. Metell, videć, da mu je sav napor uzalud, te da 
se grad nemože osvojiti, a i Jugurtha neće da zametne 


bitke, osim iz zasjede ili na sgodnom mjestu, pače da i 


ljeto izmiče, digne se izpod Zame, pa baci posadu u one 
gradove, koji su bili k njemu prešli, a dosta su bili po- 
ložajem ili bedemom utvrdjeni; ostalu vojsku porazmjesti, 
da zimuje po onoj strani rimske pokrajine, koja je bila 

najbliža Numidiji. Toga vremena nesprovede on, kako >A 
drugi običavali, u miru i razkošju, već budući da je ra 
slabo uspievao oružjem, odluči kralju preko njegovih Ka 
jatelja mreže plesti i njihovim se vjerolomstvom pra o 
oružja služiti. Zato zaokupi uz silna obećavanja diro oč 
koji je bio s Jugurthom u Rimu, pak se LE e, | > 
talaca, što je bio ubio Massivu, tajno uklonio sudu, i , 
je po velikom prijateljstvu imao najviše prilika, pre 
kralja. Toga čovjeka skloni najprije, da k njemu : je 
potaji na razgovor; zatim, davši mu tvrdu vjeru, ako S 
Jugurthu budi živa budi mrtva izruči, da će mu E I 
Život pokloniti i sav imetak vratiti, lahko mi . 
midjanina, koji se je uz prirodjenu nevjernost tako a 
jao, da bi, ako se mir učini s Penis njega po kojem 
jeti mira mogli na smrt osuditi. 
ga Ovaj odi čim je bilo sgodno, Jugurthu, raz- 
tužena i sa svojega udesa razplakana, pa ga uze “ooo 
njati i plačuć zaklinjati, da se jedared počme skrbiti . 
sebe, djecu i mnogo zaslužni narod numidski: da zo . 
bitkah potučeni, zemlja opustošena, mnogo pe ž # 
zarobljeno, što poubito, blago državno umaljeno; hi j 
već često kušana i sreća i hrabrost vojnika: neka se čuva, 
ako bude on otezao, da si Numidjani sami aje aos 
Ovimi i sličnimi riečmi skloni kralja na predaju. Pošalju 
se k vojvodi poslanici, da će Jugurtha izvršiti, ita vi 
zapovjedi, a da njemu uza vjeru bez nikakve pogod aa 
daje sebe i kraljevinu svoju. Metell pozove namah => id : 
senatorskoga roda iz zimovnika, pa od njih i na 1, oje 
je za sposobne držao, sastavi bojno vieće. > siva 
običaju predja, po odluci vieća zaište od Jugurt e Pp po 
slanicih 200.000 funti srebra, sve slonove i njekoliko o. 
i oružja. Pošto se je to bez otezanja izvelo, zapovjedi, đ 
se svi prebjezi vezani dovedu. Njih se velik dio, po mia 
viedi, dovede, a malo njih bješe, kada se je poče a kaj ia 
o predaji, otišlo u Mauretaniju kralju peron . a 
Jugurthu, lišena tako oružja, vojske i blaga, rea“ : a. : 
u Tisidij, da primi zapoviedi, poče se opet predomišljati I 
kod griešne savjesti kazne bojati. Provedši napokon mnog 

dana u neodlučnosti, premda je od zlovolje sa svoje ne- 
sreće sve za probitačnije od rata držao, a kadšto sam 
sobom razmišljavao, kako je težko pasti s prestolja u pod- 
ložnost, uze, premda je uzalud izgubio toliko znatnih ra- 
tila, opet ratovati. I senat u Rimu dosudi u sjednici o po- 
krajinah opet Metellu Numidiju. ' 
63. Kada je u isto vrieme C. Marij u Utici slučajno 
prinosio žrtve u zahvalnost bogovom, reče mu svećenik, 
da mu se naviešta sjajna i čudnovata budućnost, zato neka 
svoje nakane, uzdajuć se u bogove, izvrši, neka sreću što 
češće kuša, pa da će mu sve za rukom poći. Ali njega 
već odavna mučaše neobična pohlepa za konsulovanjem. Da 
se popne do te časti, pomagahu ga dovoljno, osim staro- 
davnosti obiteljske, sva druga svojstva: radinost, poštenje, 
temeljito poznavanje vojničtva i silan ratni duh; povrh toga 
bijaše jednostavan u domaćem životu, nepristupan razkošju 
i bogatstvu, i samo slave željan. U ostalom rodio se je u 
Arpinu, i ondje odhranjivao kroz sve vrieme djetinstva; 
ali čim mu je doba dopustila, da se primi vojničtva, vježbao 
se je u vojnovanju, ne pako u grčkoj rječitosti, niti u 
gradskoj ugladjenosti. Tako mu je nepokvareni duh u kratko 
dozrio u plemenitih poslovih. Kada je dakle prvi put molio 
od puka čast vojničkoga tribuna, izabraše ga, premda ga 
mnogi nisu osobno poznavali, kano dobra znanca po činih, 
svi tribusi. Zatim se poslije te časti popinjaše na sve to 
više, pa se u tih državnih službah uviek tako vladaše, da 
su ga držali vrednijim veće, nego što ju je uprav obnašao. 
Ali ipak nesmjede taj donda toliki muž, — jer kasnije ga 
slavohleplje strmoglavi, — tražiti konsulstva. Još je uviek 
njeke časti puk, a konsulstvo je plemstvo medju sobom iz 
ruke u ruku predavalo, od novajlija nije bio nitko tako 
glasovit i toli sjajnimi čini proslavljen, da ga nebi bili 
držali one časti nevriedna i kano okaljana. 

64. Videć dakle Marij, da svećenikove rieči uprav 
onamo smjeraju, na što ga je želja nukala, zamoli dopust 
od Metella, da se. podje nadtjecati. Premda se je ovaj odli- 
kovao hrabrošću, slavom i drugimi svojstvi, koja si pošten 
čovjek ima željeti, srdce mu ipak bijaše prezirno i oholo, 

Sallustij, 6 

obične mane plemstva. Zato zapanjiv se s neobične molbe, 
uze se s početka čuditi njegovoj nakani, i opominjati ga 
tobože kano prijatelja, da se neprima toli pogubne osnove, 
i da se neuznosi preko svoga stališa; da nemoraju svi sve 
željeti, da se je njemu zadovoljiti svojim stanjem, na- 
pokon neka se čuva, od puka rimskoga tražiti ono, što mu 
se zakonom. krati. Pošto je to i drugo slično izrekao, a 
srdce se Marijevo nije skloniti dalo, odgovori, da će mu iz- 
puniti prošnju, čim bude od državnih poslova mogao. A 
i kad bi ga ovaj kasnije često to isto molio, veli se. da 
bi mu rekao, neka se nežuri otići; da će se on dosta rano 
s njegovim sinom nadtjecati za konsulstvo. Ovaj, u dva- 
desetoj po prilici godini svoga života, vojevaše u ono doba 
pod otčevima očima. To razpali jako Marija i za čast, za 
kojom. je hlepio, i osobito proti Metellu. Tako se dađe po- 
hlepom i osvetom, timi najgorimi savjetnici, u svem vo- 
diti: Činjaše i govoraše bez obzira svašta, samo da omili, 
te poče više nego prije razpuštati stegu vojnika, kojim je 
preko zime bio na čelu, i pred trgovci, kojih je bila ve- 
lika množina u: Utici, omrazno ujedno i hvastavo govoriti 
“o ratu: ako mu se odstupi polovica vojske, da će za nje- 
'koliko dana Jugurthu u okovih dovesti; vojvoda da navlaš 
zateže, što se taj tašti i poput kralja oholi čovjek odviše 
nasladjuje vojvodstvom. Njim se sve to tim istinitije činjaše, 
išto im se dugotrajnim ratom poremetio imetak, pa i srdcu, 
željnu čega, ništa dosta brzo nebiva, 

65. Osim toga bijaše u našoj vojsci njeki Numidja- 
nin, imenom Gauda, sin Mastanabalov, a unuk  Masi- 
nissin, koga bješe Micipsa oporukom  učinjo drugim 
baštinikom , bolešljiv pa zato i nješto tupoglav. Umoliv 
ovaj Metella, neka mu dopusti, da svoju stolicu na kra- 
ljevsku primakne k njegovoj, i da mu za počastnu stražu 
dade četu konjanika, uzkrati mu on oboje: čast zato, što 
se ona samo onim izkazuje, koje bi puk rimski priznavao 
za kraljeve, a stražu zato, što bi za nje bilo sramotno, da 

.se vitezovi rimski kano pratioci predadu Numidjaninu. 
Tim razžalošćen, zaokupi ga Marij i nagovori, da se s njego- 
vom pomoću osveti za tu vojvodinu sramotu. Toga od bolesti 

slaboumnoga čovjeka uzvisi laskavimi riečmi: da je on 
kralj, premogućan čovjek, unuk Masinissin: ako se Jugurtha 
zarobi ili smakne, da će on bez otezanja zadobiti kraljevstvo 
numidsko; to se može jako brzo dogoditi, ako se on kano 
konsul pošalje za vojvodu u tom ratu. Zato skloni što sam, 
što pako nada mira, i njega i vitezove rimske i vojnike i 
trgovce, da u Rim svojim znancem oštro pišu o ratu a 
proti Metellu, Marija pako da zaištu za vojvodu. Tako je 
za njega mnogo ljudi što odličnijimi preporukami tražilo 
konsulovanje, a puk je uisto doba, pošto je bilo plemstvo 
zakonom. Mamilijevim poraženo, uznosio novajlije. Tako je 
Mariju sve za rukom išlo. ' 

66. Medjutim Jugurtha, zabaciv misao o predaji, po- 
novi rat, pa stade s velikom marljivošću sve pripravljati 
i pospješivati, vojsku skupljati, gradove, koji su bili od- 
pali od njega, strahom ili obećavanjem darova na svoju 
stranu sklanjati i sgodna mjesta utvrdjivati; zatim dađe 
svakojako oružje i drugo, što je bio u nadi mira žrtvo- 
vao, budi iznova praviti, budi prikupljati; napokon uze 
rimske robove mamiti, pače i istu posadu podmićivati: 
riečju ništa nepropusti nekušano i netaknuto, već sve po- 
kuša. Zato se u Vazi, kamo je bio Metell s početka za 
ugovaranja s Jugurthom bacio posadu, ponizno umoljeni 
od kralja a i odprije mu privrženi, urote međju sobom 
najugledniji gradjani; jer kako svjetina običava skoro svuda, 
tako su osobito Numidjani bili nestalni, buntovni i svadljivi, 
promjena željni, miru i ređu protivni. Cim se međju sobom 
o svem dogovore, ureknu za pobunu treći dan, što se je kano 
svetac slavio po svoj Africi, te se čovjek mogao više 
nadati igram i razkošju, nego li strahu i trepetu. Na ure- 
čeno vrieme pozovu oni u različite kuće stotnike i tribune 
vojničke, pače i istoga gradskoga zapovjednika T. Turpi- 


lija Silana, pa ih sve, osim Turpilija, kod gostbe posjeku; 


zatim navale na vojnike, koji su se dakako na takov dan 

neoružani i bez vodja skitali. Za isto prione i svjetina, što 

napućena od plemstva, što pako podtaknuta željom za ta- 

kovimi prizori: ljudi, koji neznajući ni za čine ni za osnovu, 

samom se bukom i bunom dosta nasladjuju. : 
* 

67. Vojnici rimski, od nenadanoga straha neodlučni, 
i neznajući, što bi najprije učinili, nagnu bježati kuli grad- 
skoj, gdje su im bili bojni znaci i štitovi; jedna ih je 
straža neprijateljska, i vrata jur odprije zatvorena, zapre- 
čivala u biegu; k tomu su se i žene i djeca nabacivala 
na nje s krovova od kuća kamenjem i drugim, čega je 
ondje bilo. Tako se niti mogaše izbjegavati dvostrana po- 
gibelj, niti mogahu najhrabriji junaci odolievati najkukav- 
nijoj svjetini; pošteni se i nepošteni, srčani i plašljivi ljudi 
na isti način neosvećeni posieku. U toj golemoj nevolji titeče 
od svih Italijana jedan jedini, Turpilij, premda su i Nu- 
midjani bjesnili i grad odasvud zatvoren bio. Da li se je 
to tako dogodilo od milosrdja njegova kućegazde, ili po 
ugovoru, ili slučajno, nisam mogao dovoljno saznati; sva- 
kako se čini, da je bio opak i nepošten čovjek, što mu je 
u tolikoj nesreći bio miliji sramotan život od poštena glasa. 

68. Pošto je Metell dobio viest o dogodjajih, koji su 
se u Vazi sbili, ukloni se za kratko vrieme ljuto razevie- 
ljen pogledu ljudskomu; ali zatim, čim se uz žalost i raz- 
srdi, s osobitom brigom pohiti osvetit uvredu. Zato iz- 
vede oko zapada sunca i legiju, s kojom je zimovao, i što 
više može lahko oružanih konjanika numidskih, te padne 
sutradan oko treće ure ti njeku dolinu, obkoljenu nizkimi 
brežuljci. Kad su se tu vojnici, umoreni od dugoga puta, 
uztručavali slušati svaku zapovied, predoči im, da grad 
Vaga nije više od tisuću koraka daleko; da im mora biti 
čast, mirno podnieti ostale trude, dočim imaju osvetiti hrabre 


ali ujedno nesrećne sugrađjane; osim toga obeća im obilje 


pliena. Ohrabriv ih tako, zapovjedi, da konjanici u prednjoj 
straži porazdaleko, pješaci pako što uže stupaju, i bojne 
znake sakriju. : 

69. Važani, opazivši, da se prema njim kreće vojska, 
misleći s početka, kako su to i okolnosti donosile, da je 
to Metell, zatvoriše vrata; ali viđeći, da se nepustoše polja, 
pače da su oni, koji su bili u prednjoj straži, numidski 
konjanici, pomisliše opet, da je to Jugurtha, pa mu s velikim 
veseljem izadju na susret. Ali konjanici i pješaci na dano 
iznenada znamenje, tko sieci narod, koji je vrvio iz građa, 

tko hiti k vratima, njeki zauzimaj tornjeve: osveta i nada 
pliena nadjača umornost. Tako se Važani samo dva dana 
radovahu s izdajstva: sav veliki i bogati grad pade žrtvom 
što osvete što plienjenja. Turpilija, koji je bio, kako smo 
gore kazali, kano zapovjednik gradski jedini od svih utekao, 


.dovedoše na zapovied Metellovu pred vojnički sud, pa 


pošto se nije mogao dovoljno obraniti, zaglavi osudjen i 
šiban; bijaše bo rodom iz Lacija. 

70. U isto vrieme postade Bomilcar, po čijem se na+ 
govaranju bio Jugurthia sklonio na predaju, kasnije od 
straha zabačenu, sumnjiv kralju, pa buduć da je i on na 
njega sumnjao, uze o prevratu roditi, praviti pletke na 
njegovu propast i mučiti se danju i noću oko te osnove. 
Osnovav tako svekoliko, sdruži se s Nabdalsom, čovjekom 
odlična roda, vrlo bogatim, i kod svojih zemljaka vidjenim 
i paženim. Ovaj običavaše zapoviedati jednoj od kraljeve 
odieljenoj četi, obavljati sve, što je Jugurthi umorenu i 
od važnijih stvari zaokupljenu preostajalo. Odatle mu po- 
teče slava i bogatstvo. Zato po dogovoru ureknu obojica 
dan za izveđenje osnove; za ostalo odluče, da će, kako 
budu već okolnosti donosile, prigodom odrediti. Nabdalsa 
podje k vojsci, s kojom je.po zapovjedi stajao medju rim- 
skimi zimovnici, da neprijatelji nepustoše nekažnjeni polja. 
Pošto ovaj, tronut veličinom zločinstva, nije na rok prispio, 
a strah je priečio poduzeće, pošalje mu Bomilcar, i željan 
izvršiti nakanu i zabrinut, da mu uplašeni ortak, zabaciv 
staru nepoprime novu osnovu, po vjernih ljudih pismo. U 
tom se pismu tuži na nemuževnost i mlohavost njegovu, 
i zaklinje ga bogovi, u kojih+je ime prisegao, da nagrade 
Metellove neobrne na svoju nesreću; Jugurthi se približuje 
propast; u ostalom sada se samo o tom radi, ima li po- 
ginuti od svoje ili Metellove hrabrosti; zato neka sam sobom 
razmisli, voli li nagradu ili muku. j 

71. Kada je ovaj list prispio, ležaše slučajno Nab- 
dalsa, umoren tjelesn:m naporom, na svojoj postelji. Pro- 
učiv tu Bomilcarove rieči, osvoji ga najprije briga, pak 
onda, kako to kod zabrinuta srdca biva, i san. Imaše pako 
za poslovodju njekoga Numidjanina, vjerna i draga čovjeka, 

koji znaše za sve njegove osnove, osim za najnoviju. Pošto 
je ovaj čuo, da je list stigao, misleć, da po navadi treba 
tu njegova posla ili savjeta, stupi u čador, uzme i pročita, 
dok je on spavao, list, koji je on bio, nesmotreno metnuo 
na pođušnicu, te saznav za urotu, pohiti kralju. Pošto se 
je malo kasnije probudio Nabdalsa, nenašav lista, a saznav 
sve, kako se je dogodilo, pokuša najprije potjerati tužitelja, 
ali pošto mu je to uzaludno bilo, podje sam k Jugurthi, 
da ga ublaži, i očitova mu, što se je sam pripravljao uči- 
niti, u tom da ga je nevjernost sluge pretekla; plačuć za- 
klinje ga u ime prijateljstva i svojih dojakošnjih vjernih 
čina, da sumnje takova zločinstva nebaci na njega, 

72. Na to kralj, premda je drugačije u srdcu ćutio, 
blago odgovori. Davši smaknuti Bomilcara:i mnogo drugih, 
koje je poznavao kano sukrivce izdajstva, uguši ljutost, da 
se od toga zamršaja neporodi kakva buna. Od onoga vre- 
mena neprodje Jugurthi ni dan ni noć mirna; neuzdavaše 
se odonda posve niti u mjesto, niti u ikojega čovjeka, niti 
u vrieme; podanika se jednako bojaše, kano i neprijatelja ; 
svuda bi se ogledavao, sa svakoga štropota drhtao; pre- 
noćivao bi sad ovdje sad ondje, često i proti kraljevskoj 


pristojnosti; trgnuv se često iza sna, pograbio bi oružje i. 


dizao viku: strah ga tako gonjaše, kano da je poludio. 
73. Zato Metell, saznav od prebjega za Bomilcarov 
udes i odkritu urotu, stade opet žurno sve, kano za nov 
rat, spremati. Marija, koji mu je dosadjivao radi svoga od- 
lazka, odpusti kući, osobito što ga je kano čovjeka zlo- 
voljna i srdita držao sebi slabo prikladnim. Kada su seu 
Rimu razglasili listovi, što su o Metellu i Mariju poslani, 
puk primi s radošću viesti ob obojici. Vojvodi je plemen- 
ština, koja mu je prije služila za ures, postala sada uzro- 
kom mržnje; a onaj je drugi s nizka roda još većma omi- 
lio. U ostalom vodila ih je pri obojici više stranačka strast, 
nego li vrline ili mane njihove. Povrh toga upru bun- 
tovni oblastnici puk buniti, Metella u svih sastancih zaglav- 
nimi opačinami potvarati, a hrabrost Marijevu pretjerano 
slaviti. Napokon se puk tako razpali, da su svi rukotvorci 
i poljodjelci, kojim je imetak i veresija visila o radnji, 

zanemarivši svoj posao, stali polaziti Marija. i njegovoj 
slavi žrtvovati svoju potrebu. Pošto se je plemstvo tako 
zaplašilo, konsulstvo se poslije dugo vremena podieli no- 
vajliji, pa kad je kasnije tribun pučki Manlij Mancin upi- 
tao puk, koga želi imati vodjom u ratu proti Jugurthi, 
mnogo glasova zaiska Marija. Senat bješe malo prije Me- 
tellu dosudio Numidiju; to se sada osujeti. Ka 
14. U isto je vrieme :Jugurtha, izgubiv prijatelje, 
kojih je najviše sam ubio, a ostali su od straha koje Rim- 
ljanom, koje kralju Bocchu prebjegli, živio neodlučan i 
neodvažan, što se rat nije mogao bez pomagača voditi, a 
sam je za pogibeljno držao, kušati vjeru novih, kod tolike 
nevjere starih prijatelja. Nijedna mu se naredba, niti ode 
luka ili čovjek nedopađaše više dosta; svaki dan mienjaše 
i put i vojvode; sada se odpućivaše proti neprijatelju, kad- 
što u samoće; često se uzdavaše u bieg, a malo kasnije u 
oružje; neznadjaše pravo, bi li se manje oslanjao na bra- 
brost ili na vjeru; kamo bi se god okrenuo, sve mu bi- 
jaše protivno. Al u toj se neodlučnosti iznenada pokaza 
Metell s vojskom. Jugurtha pripravi Numidjane i uredi, 
kako mu je vrieme dopuštalo; zatim se boj zametne. Na 
kojoj je strani kralj bio u bitci, ondje se je donjekle bo- 
rilo: sve ostale njegove vojnike potuku u prvom stikobu 
i raztepu: Rimljani zapliene njekoliko zastava 1 oružja, ali 
malo neprijatelja; jer Numidjane su malone u svih bitkah 
više obranile noge, nego li oružje. o H 
15. Od onoga se biega poče Jugurtha još slabije uz- 
davati u svoju sreću, te s prebjezi i dielom konjaničtva 
zaputi u samoće, napokon dodje u Thalu: to je bio grad 
velik i bogat, gdje je imao najviše blaga, i gdje su mu 
se mladjahni sinovi sjajno odhranjivali. Saznav to Metell, 
premda je znao, da medju Thalom i bližnjom riekom ima 
u prostoru od petdeset milja izgorjela pustara; nadajuć se 
ipak završiti ratovanje, ako taj grad osvoji: upre da sve 
težkoče nadjača, i istu narav svlada, Zato zapovjedi, da se 
svoj marhi skine prtljaga, osim žita na deset dana; u osta- 


lom da se oprti samo mješinami i drugim za vodu Ppri- 


kladnim posudjem. Osim toga sakupi po, selib, čim je više 

mogao pitome marhe, pa ju oprti sudovi svake vrsti, 0S0- 


bito drvenimi, što je pokupljeno po kolibah numidskih. 
K tomu naloži susjedom, koji su se poslije kraljeva biega 
predali Metellu, da svatko nosi, što više može, vode, pa 
im naznači dan i mjesto, gdje da se sastanu. Sam oprti 
marhu vodom iz rieke, koja je bila, kako smo kazali, po- 
kraj grada. Tako spremljen podje k Thali. Kada zatim 
dodje na ono mjesto, kamo je pozvao Numidjane, i kad se 
je tabor udario i učvrstio: kažu, da je iznenada pala tako 
silna kiša, da je već te bilo preko dosta vojsci; a hrane 
inu se je preko nade privezlo; jer su Numidjani, kako to 


većinom čine ljudi, koji su istom svladani, postali revniji., 


U ostalom vojnici smatrahu kišu više s nabožne strane, pa 
to ih jako ohrabri, misleći, da se bezsmrtni bogovi za 
nje brinu. Zatim sutradan padnu, preko Jugurthine nađe, 
pod Thalu. Gradjani, koji su prije mislili, da ih dovoljno 
štite neprohodna mjesta, uplašeni velikim i neobičnim pod- 
hvatom, upru jednakom se revnošću spremati: isto učine 
i naši. 

76. Ali kralj, osvjedočen, da nema više ništa, čega 
nebi Metell mogao učiniti; dočim je djelatnošću sve: na- 
valno i obranbeno oružje, mjesta, vremena, napokon istu 
svevladnu narav svladao: pobjegne noću iz grada s djecom 
i s velikim dielom novaca. Poslije toga nije se već na ni- 
jednom mjestu desio više od jednoga dana ili jedne noći, 


već se je izgovarao, da radi posala hiti, a u istinu bojao , 


se izdaje, kojoj se je mislio. hitnjom oteti; jer da se 
takove osnove snuju u bezposlici i sgodi. Ali videć Meteli, 
da su gradjani spremni na boj, a grad da na čvrstom 
mjestu štite utvrde, obkoli zidove nasipom i grabom. Zatim 
zapovjedi, da se prama položaju na najprikladnijih mjestih 


namjeste krovi, podigne nasip, a na nasipu učvrste tor- ' 


njevi, za obranu poslu i poslenikom. Tomu navale gra- 
djani spremati uztuk: riečju, s-obje se strane učini, što se 
je moglo. Napokon osvoje Rimljani, umoreni prije dugim 
poslom i bitkami, nakon četrdeset dana: od njihova dolazka, 
grad, ali samo grad; jer plien su bili prebjezi uništili. Viđeći 
ovi, dase zid bije ovnovi, i da im nema pomoći, sgrnu 


uy 

zlato i srebro i druge dragocjenosti u kraljevsku palaču; 
ondje se prejedu i opiju, pak i ono i sgradu i sebe spale, 
i tako dragovoljno podnesu kaznu, koje su se prije kano 
pobiedjenici od neprijatelja bojali. 

77. U isto vrieme, kada se je osvojila Thala, bjehu 
došli poslanici iz grada Lepta Metellu, moleći, da onamo 


Pošalje posadu i zapovjednika; jer da ondje neki Hamil- 


car, čovjek plemenita roda i buntovan, radi o pPrevratu, 
a da ga nemogu obuzdati niti zapoviedi oblastnik4 niti 
zakoni; ako li toga brzo neučini, da će njihovo blagostanje, 
i oni sami, rimski saveznici, pasti u veliku pogibelj. — 
Lepćani naime bjehu namah s početka Jugurthina rata po- 
slali poslanike konsulu Bestiji, a kasnije u Rim, da mole 
za prijateljstvo i savez; pa kada su to zadobili, ostaše 
vazda privrženi i vjerni; pače bi sve, što bi im Bestija, Albin 
i Metell naložili, revno izvršili. S toga lahko stekoše od 
vodje, što su molili, te se onamo poslaše četiri kohorte 
Ligur4 i zapovjednik C. Annij. 

78. Onaj su grad sagradili Siđonjani, koji su, kako 
se pripovieda, sbog gradjanskih razmirica dobrodili u ona 
mjesta; u ostalom Ježi taj grad medju dvie Syrte, kojim 
je to ime nadjenuto prama naravi njihovoj. Jer dva imaju 
zaljeva malone na kraju Afrike, nejednake veličine, ali 
jednake naravi; tik kraja vrlo su duboki, drugdje, kako 
gdje: sad su duboki, a sad plitki. Kad naraste more, pa ga 
počnu. uzbunjivati vjetrovi, valovi vuku sa sobom kal, 
Piesak i goleme stiene, pa tako se s vjetrovi mienja i 
lice mjesta. Syrte se zovu, što onako vuku.* Tomu se je“ 
gradu samo jezik promienio ženitbami s Numidjani; od 
zakon4 pako i običaja ostalo je najviše sidonskoga ; pa to su 
tim laglje zadržali, što nisu živjeli pod kraljevskom vladom. 
Medju njimi i napučenom Numidijom bijaše mnogo pustara. 

79. Ali kad su nas poslovi Lepćana doveli u ove 
Pokrajine, neće biti s gorega, navesti slavan i divan čin 
dvojice Carthažana; na to nas mjesto sjeća. U vrieme, kada 
su Carthažani vladali većim dielom Afrike, bili su Cyre- 
njani veliki i moćni. Zemljište je medju njima bilo pjesko- 


* dupe = vući, 

vito, jednoliko; niti je bilo rieke, niti brda, kojim bi im 
se razlučivala zemljišta; pa to ih je podticalo na velike i 
dugotrajne bojeve. Pošto su si medju sobom i legije i bro- 
dovlja često potukli i raztepli, pak i jedni druge prilično 
oslabili, poboje se, da tko drugi nenavali na iztrošene po- 
bjednike i pobiedjenike, ter se za primirja obvežu, da na 
urečeni dan podju od kuće poslanici s obje strane, pa gdje 
se sretnu, ondje da bude zajednička medja obojemu puku. 
Zato se iz Carthage pošalju dva brata, po imenu Philaeni, 
koji se dignu rano putovati; Cyrenjani kasnije krenu. Je 
li se to dogodilo od mlitavosti ili slučajno, nisam mogao 
pravo saznati. U ostalom običaje po onih mjestih nevrieme 
zatrajati, kako i na moru. Jer kada se na ravnih i ne- 
zaraslih predjelih porodi vjetar i digne s tala piesak: onda 
ga silovito nosi, te on obično usta i oči napuni; tako se' 
putniku pogled zaprieči i put otegne. Videći Cyrenjani, da 
su prilično zaostali, te da ih, što su pokvarili posao, kod 
kuće čeka kazna: stanu grditi Carthažane, da su se prije 
vremena digli od kuće, pa tako zamrse posao, voleći sve 


. učiniti, nego li se vratiti svlađani. Nu kada su Punci tra- 


žili drugi, ali samo pravični predlog, ostave Grci Cartha- 
žanom izbor, da se ili ovi ovdje, gdje zahtievaju medjaš, 
živi zakopaju, ili da će oni uz isti uvjet poći tako daleko, 
dokle imi se bude svidjelo. Philaeni, primivši uvjet, žrtvuju 
i sebe i život domovini: tako budu živi zasipani, Cartha- 
žani su na onom mijestu digli. braći Philaenom žrtvenike, 


a kod kuće im izkazivali druge časti. Sada se vraćam k / 


stvari. Sou 
80. Jugurtha, izgubiv Thalu, mišljaše, da mu nije 
ništa dosta sigurno od Metella; zato zaputiv kroz velike 
pustare sa malo svojih vojnika, dodje Gaetulom, ljudem 
divljim i surovim, koji u ono vrieme nisu ni znali za 
rimsko ime. Njih skupi množinu na jednom mjestu, pa ih 
pomalo privađi u redu ići, uz zastave biti, zapovjedi slu- 
šati, i druge vojničke stvari obavljati. Osim toga skloni 
velikimi darovi i još većim obećavanjem pratnju kralja 
Boccha na svoju stranu, pa njihovom pomoću zaokupiv 
kralja, nagna ga, da zametne rat s Rimljani. To zato podje 

tim laglje i uspješnije za rukom, što je B Č 
ovoga rata poslao u Rim poslanike, i zoi goin 
prijateljstvo ; pak premda bi to bilo vrlo sgodno u za doš 
četom ratu, njekolicina to ipak preprieči, zasliepljeni dila« 
mošću, kojom su običavali sve, poštenje i sramotu, pro- 
davati. Osim toga bješe se jur prije kći Bocchova dan 
za Jugurthu. Do takova saveza doduše malo drže .Numi- 
djani i Mauri ; jer svatko može prama imetku imati što 
više. žada, pa njeki ih imaju deset, drugi više, a kraljevi 
najviše. Tako se ljubav podieli medju mnoge ; sijeku : 
pa: ea esa sve se jednako malo ciene ša a 
. ŠI. Dakle vojske se sastanu na mjestu jici po- 
voljnu. Zavjerivši se ondje medjusobno, ra iaai 
prn srdce Bocchu: da su Rimljani krivični, bezkrajne 
akomosti, obćeniti neprijatelji svih; oni da imadu jednaki 
povod ratu s Bocchom, koji imaju s njim i s dmpaki m 
rodi, to jest pohlepu za vladanjem; njim da su sva kra- 
. mrzka, Sada je on neprijatelj Rimljanom prije su 
ili Carthažani, zatim kralj Perse, napokon će biti svi 
koji im se budu činili mogućniji od drugih. Poslije: tih i ; 
drugih sličnih govora odrede vojnu na grad Cirtu, što je 
Metell ondje spravio plien, zarobljenike i prtljagu Tako 
mišljaše Jugurtha, da će, ili osvojiv grad, trud si na la- 
titi, ili ako Rimljani dodju svojim u pomoć kakb na 
Podgern “e ona je bio lukav, samo je o tom revno ra- 
< u z : PEEK 
žedna ača: koe žabe mir, da nebi otežuć drugo 
jA 82. Vojvoda, saznav za savez kraljeva, nij 
niti, kako je svladav Jugurthu često olečkvaki oi raka 
mjestu zametao bitke; već ne daleko od Cirte u utvrdje- 
.. stedi dočeka kraljeve, držeć za probitačnije, da prije 
Koi še< i e u kojih mu je novi neprijatelj pristupio, pak 
Prnkna ii 2 mjestu započne boj. Medjutim sazna iz 
oi seat 0 pm da je pokrajina Numidija podieljena 
_ sE jer da je postao: konsulom, to bješe jur prije 
0. le ga viesti više uzdrmaše, nego što je bilo pravo i 
pošteno, pa nemogaše niti odoljeti suzam, niti obuzdati 
jezika; taj drugimi svojstvi toli slavni muž preveć se ne- 

muževno poda žalosti. To odbijahu njeki na oholost, drugi. 
pako na plemenito srdce, razdraženo klevetami, mnogi na 
to, što mu se stečena jur pobjeda izmiče iz ruku. Mi pako 
znamo vjerodostojno, da ga je više mučila odlika Marija, 
nego uvreda njemu nanesena, te nebi bio toli težko podno- 
sio, da se je oteta mu pokrajina podielila drugomu, a ne 
Mariju. ' 

83. S toga, prepriečen tom žalošću, pak išto mu se 
je činilo ludo, oko tudje stvari uz svoju pogibelj nastojati, 
posla poslanike Bocchu, da ga pozovu, neka bez uzroka 
nebude neprijatelj puku rimskomu; sad ima dobru sgodu 
sklopiti savez i prijateljstvo, što je. koristnije od rata; ako 
se i može uzdati u svoju vojsku, neka nezamjeni sigurno 
za nesigurno; svaki se rat lahko zametne, ali vrlo težko 
obustavi; nije u njegovoj moći početak i dočetak rata; po- 
četi ga može: svatko, i plašivica, ali dočeti, kad se pobje- 
ditelju svidi. Neka se brine za sebe i za kraljevstvo 
svoje, ter svoje cvatuće sreće neka nezaplete s Jugurthinom 
skrajnom nesrećom. Na to odgovori kralj dosta uljudno, 
da on želi mir, ali se smiluje nesreći Jugurthinoj; ako se 
ovomu ista prilika dade, da će se u svem nagoditi. Opet 
posla vojvoda poslanike s primjetbami proti Bocchovim 
zahtjevom; on nješto primi, drugo odbije. Tako se je čestim 
pošiljanjem i vraćanjem poslanika s obje strane trošilo 
vrieme, a rat se je po Metellovoj želji bez ratovanja od- 
gadjao. 

84. Ali Marij, pošto je, kako smo gore kazali, bio uz 
najvruće želje puka izabran za konsula, i pošto mu je 
puk Numidiju dosudio za pokrajinu, poče, bivši jur prije 
razjaren na plemstvo, sad snažno i brabro nanj navalji- 
vati; napadaše sad pojedine, sad sve zajedno; govorkaše, 
da je konsulstvo stekao kano ratni plien u pobjedi nađ 
njimi stečenoj, i mnogo još toga za njega hvalisava, a za 
nje uvriedljiva. Medjutim upre najviše oko toga nastojati, 
što mu je bilo za rat potrebno: zaište, da se popune legije, 
pozove pomoćnu vojsku od narod4, kraljevA i saveznika, 
digne iz Lacija sve hrabre junake, od kojih je većinu po- 
znavao po vojničkom službovanju, a manjinu po glasu, te 


par 

podtakne nagovaranjem i stare vojnike, da s njim podju. 
Senat, premda mu je bio protivan, nesmjede odbiti ni- 
jednoga zahtjeva, pače rado dozvoli, da se popuni vojska ; 
jer se je mislilo, i da je i puk protivan ratu, i da će 
Mariju nestati ili ratnih potreba ili privrženosti puka. Ali 
tomu su se uzalud nadali, tolika je strast bila mnoge obu- 
zela poći s Marijem. Svatko si je umišljao, da će se plie- 
nom obogatiti, i pobjedonosan kući povratiti, i mnogo još 
toga; a Marij ih je nagovaranjem još većma uznio u toj 
nadi. Jer kad mu se je sve dozvolilo, što je zahtievao, i 
kad je hotio novake birati, sazva narod u skupštinu, da 
ga podtakne, i da po navadi udari na plemstvo, pak onda 
ovako progovori: 
85. ,Znadem, Quiriti, da se veći dio ljudi nevlada 
jednako, kad moli od vas vojvodstvo, i kad ga zado- 
bije i obavlja: najprije su posleni, smjerni i čedni, zatim 
u lienosti i obiesti živu. Ali ja protivno mislim; jer što 
je važnija sva država od konsulstva ili pretorstva, to 
većom brižljivošću treba njom upravljati, nego li ove 
časti tražiti. Povrh toga znadem, kako sam važan nalog po 
vašoj. vrlo cienjenoj naklonosti preuzeo. Treba mi i rat spre- 
mati i ujedno novac štediti, siliti u vojničku službu one 
kojih nebih hotio uvriediti, doma i vani sve obskrbljivati, 
sve to činiti sred zavidnik4, opornik4 i strančar4:; to je, 
Quiriti, teže, nego što biste mislili. Povrh toga, ako drugi 
pogrieše u čem, za obranu im služi staro plemstvo, ju- 
načka djela predja, moć njihovih rodjaka i svojaka, mno- 
žina štićenika: ja se uzdajem sam u sebe, pa to stanje 
moram braniti zaslugami i neporočnošću ; jer drugo je ne- 
pouzdano. Uvidjam i to, gradjani, da su svačije oči na 
mene okrenute, da me pravedni i dobri podupiru, jer 
što dobro učinim, to državi na korist služi; plemstvo 
pako traži priliku, da me napada, zato mi je jače nasto- 
jati, da se i vi neulovite, i njim da se osnove pomrse. 
Tako sam se od svoga djetinjstva sve do sada vladao, da 
sam priviknuo svakomu trudu i pogibelji. Što sam prije 
očitovane mi naklonosti vaše bez dobitka radio, to da po 
stečenoj nagradi zanemarim, nije: mi nakana, Quiriti! Težko 

je onim uimjeriti se u vlasti, koji su se, moleći ju, gradili kano 
poštenjaci; meni, koji sam sav život sproveo u najplemenitoj 
radnji, već se je po navadi u krv pretvorilo, da dobro rađim. 

Naložili ste mi, da vodim rat proti Jugurthi, pa to 
su vrlo težko podnieli plemići. Molim vas, promislite 
sami sobom, ne bi li bolje bilo, to promieniti, da za ovaj 
ili onaj posao pošaljete iz onoga kola plemića čovjeka 
stare obitelji, koji se ponosi mnogimi slikami predja, ali koji 
nije nikad bio u ratu; naravski tako, da u tako važnoj stvari, 


posve neizkusan, neodlučan i nagao uzme koga iz puka za . 


učitelja u svojoj službi. Tako se ponajviše i sbiva, da si 
onaj traži drugoga za vojvođu, kojemu ste vi povjerili voj- 
vodstvo. Tako poznam ljudi, Quiriti, koji su tekar onda 
počeli učiti djela predja i knjige Grkd o vojničtvu, kad su 
postali konsuli. Naopakih li ljudi! Istina, da je upravljati, 
po vremenu kasnije, nego li postati, ali je po samoj stvari 
i potrebi prije. Prispodobite sada, Quiriti, s njihovom oho- 
lošću mene novajliju. Što oni običavaju čuti ili čitati, to 
sam ja što vidio, što radio; što su oni iz knjiga, to sam 
ja vojujuć naučio. Sada sudite vi, jesu li djela vrednija 
od rieči. Oni preziru mene kano novajliju, ja nje kano udob- 
njake: meni se prigovara stališ, njim sramotna djela. Istina, 
da smo svi po naravi jedni te isti, ali čim je tko hrabriji, 
tim je i odličniji Pak kad bi se mogli zapitati predji 
Albina i Bestije, koga bi voljeli za sina, mene ili nje, što 
mislite, nebi li odgovorili, da bi najvoljeli što valjaniju 


djecu? Ako mene pravom preziru, neka čine isto i predjem - 


svojim, koji su, poput mene po zaslugah postali plemići. 
Zavide mojoj časti: dakle neka zavide i trudu, neporočnosti 
i pogibeljim mojim, jer sam po. ovom ono stekao. Ali ovi 
ohološću pokvareni ljudi tako živu, kao da preziru vaše 
časti, a traže ih, kao da su pošteno živjeli. Doista, na krivom 
su putu oni, koji posve protivne stvari jednako traže, slast 
s nerada i. nagradu za zasluge. Ali još nješto: ako pred 
vami ili u senatu progovore, u govoru slave ponajviše 
svoje predje; misle, da će spominjanjem njihovih junačkih 
djela sami više sievati. Uprav protivno ; jer čim je slavniji 
bio život onih, tim je sramotnija tupost ovih. Pa sbilja, 

tako i jest; slava predja služi potomkom kano svjetlost, te 
im neostavlja niti dobra niti zla u tami To je, izpovie- 
dam, čega meni nedostaje, Quiriti; ali zato, što je. mnogo 
dičnije, ja smijem o svojih djelih govoriti. Sada vidite, 
kako su nepravedni, Sto si oni od tudjih zasluga nepra- 
vedno prisvajaju, toga meni od mojih nedopuštaju, tobože, 
što nemam slika djedovskih, i što je moje plemstvo mlado ; ali 
je slavnije takovo steći, nego li poniziti baštinjeno. 

ji Znadem doduše, ako mi budu već htjeli odgovoriti, da 
će im govor biti i vrlo rječit i uredjen ; ali budući da oni, uza 
sav što očevidniji dokaz vaše privrženosti, posvuda mene i vas, 
obasipavaju grdnjami, nisam .hotio šutjeti, da: mi nebi tko 
umjerenost odbio na griešnu savjest. Jer što se mene tiče, 
nemože me, po mojem najdubljem osvjedočenju, nikakov 
govor uvriediti, jer ako je istinit, mora o meni dobro ka- 
zati, neistinit se pako ušutkuje životom i vladanjem mojim 
Ali buduć da se: napadaju vaše naredbe, kojim ste mi po- 
vjerili najveću čast i najvažniji posao, zato opet i opet 
promislite, treba li vam se zato kajati. Da ih oprav- 
dam, nemogu pokazati niti slika, niti slavlja, ili konsulo- 
vanja. mojih predja; ali ako uztreba, mogu pokazati koplja 
vojničkih uresa, kitna oružja i drugih ratnih darova po- 
vrh toga rana na prsiju. To su moje slike, to plemstvo 
neostavljeno baštinom, kano što je to njim ostavljeno; već 
što .sam ja sam stekao težkimi trudi i pogibeljmi. Nisu 
umjetno sastavljene rieči moje; za to slabo marim ; zasluge 
se same sobom dovoljno pokazuju: njim treba umjetnosti 
da sramotne čine pokriju govorom. Niti grčkih knjiga nisam 
proučio; slabo sam imao volje, da ih proučim, jer one 


nisu učiteljem ništa koristile za hrabrost. Ali sam naučio 


ono, što. je mnogo koristnije državi: neprijatelja obarati, 
na straži nepomično stajati, ničega se nebojati, osim sra- 
motna glasa; studen i vrućinu jednako trpjeti; na tlih spa- 


vati, u isto vrieme glad i napor podnositi. Takovim na- 


ukom hoću ja da podtičem vojnike, neću da od njih sve 
to točno tražim, a sebi da ugadjam, ili svoju slavu njiho- 
vim naporom kupim. To je obće koristno, to domorodno 
vojvodstvo. Jer, dok sam razmaženo živiš, vojsku kaznami 

siliti na službu, to znači gospodovati, a ne vojvođovati. 
Tako i slično radeći praotci vaši proslavili su i sebe i 
državu. Na ove se oslanja plemstvo, te premda se samo 
nepovodi za njihovim životom, prezire nas takmace njihove ; 
pa traže od vas sve časti, ne po zasluzi, već poput duga. 
U ostalom jako se varaju ovi obiestni ljudi. Predji su im 
ostavili sve, što se je dalo: bogatstvo, svoje slike i slavnu 
svoju uspomenu; krieposti im nisu ostavili, pak i nisu 
mogli: samo se ona niti daje za dar niti prima. Vele. da 
sam skup i surov, jer neznam dobro prirediti sjajne gostbe, 
a nemam niti kakova glumca, niti kuhara, koji bi me više 
stajao nego ravnatelj dobara. To rado priznajem, Quiriti! 
Jer sam i od otca svoga i od drugih štovanih muževa to čuo, 
nakit da dolikuje ženam, a trud muževom, pa da svaki 
valjani čovjek treba da ima više slave nego li bogatstva ; 
oružje da mu je nakitom, a ne pokućtvo. Dobro dakle, 
neka uviek rade, što im godi, što ciene; neka ljube, loču: 
gdje su mladost proživjeli, neka i starost probave, u gost- 
bah, služeći trbuhu i najgadnijemu udu tiela; pot, prašinu 
i drugo slično neka nam ostave, kojim je to ugodnije, nego 
gostbe. Ali to nije tako. Jer kad se ti gadni ljudi osra- 
mote svakojakom sramotom, nastoje da poštenjakom otmu 
nagradu. Tako na najkrivičniji način nenanose razuzdanost 
i lienost, ta najgora svojstva, nikakve štete onim, soja, ih 
goje, ali nedužnoj državi služe na propast. 

Sada, pošto sam im tako odgovorio, kako moja narav, 
ne njihova sramotna djela zahtievaju, hoću da nješto progo- 
vorim ob obćem dobru. Pije svega glede Numidije neklonite 
duhom, Quiriti! Jer što je dosele štitilo Jugurthu, sve ste 
uklonili: lakomost ili nerazboritost vodja. Zato vi, koji ste 
u najboljih godinah za vojničku službu, sdružite svoje napore 
s mojim, i priskočite državi; nikoga neka nenapadne strah 
budi s nesreće drugih, budi s obiesti vodja. Ja ću vam sam 
i u pohodu i u bitci biti savjetnikom i drugom u pogibeljih, 
ter ću sebe i vas u svih stvarih za jednake držati. Pak i 
sbilja, pomoću bogova, sve je već zrelo: pobjeda, plien, 
slava. Sve to da i jest dvojbeno ili daleko, svim se ipak 
valjanim državnikom pristoji, da pomognu državi. Jer 

plašljivošću nije nitko postao bezsmrtnim, i nijedan otac 
nije poželio djeci, da uviek žive, već da valjano i pošteno 
život proborave. Još više bih vam kazao, Quiriti! kad. bi 
rieči mogle plašivice podiaknuti na hrabrost, a za odvažne 
mislim, da sam dosta govorio.“ 

86. Videć Marij, da je ovakovim govorom obodrio 
srdce puku, brzo natovari brodove zairom, blagajnom, 
oružjem i drugimi potrebnimi stvarmi, i zapovjedi legatu 
A. Manliju, da se s njimi odtisne. Sam pako poče nova- 


Šiti, ne po običaju predja4, niti po razredih, već kako je 


tko poželio, najviše onih, koji su se samo brojili. To, 
vele njeki, da je učinjeno, što nije bilo bogatijih, a drugi, 


što je konsul težio za privrženošću puka, što su ga ljudi 


te struke slavili i uzvišivali, a čovjeku, koji moć traži, naj- 
siromašniji je najpovoljniji; takovu bo niti svojina nezadaje 
nikakve brige, jer nema ništa, pa mu se sve, što je ko- 
ristno, čini pošteno. Tako odplovi Marij u Afriku s nješto 
većim brojem, nego što je bilo odlučeno, pak za njekoliko 
dana pristane u Utici. Vojsku mu preda legat P. Rutilij; 
jer Metell se bješe uklonio izpred očiju Marijevih, da ne- 
vidi, što čuti nije mu moglo srdce podnieti. 

87. Popuniv konsul legije i kohorte pomoćne vojske, 
podje na plodno i plienom bogato polje: što je ondje 
oteto, pokloni vojnikom. Zatim navali na dvorove i gra- 
dove, slabo branjene od naravi i od vojnik4, i zametne 
amo tamo mnoge nevažne bitke. Medjuto su novi vojnici 
bez straha stajali u bitci, i gledali, kako se oni, koji bježe, love 
i ubijaju, kako je najhrabriji vojnik najsigurniji, i kako 
se oružjem brani sloboda, domovina, roditelji i sve ostalo, 
a stiče slava i bogatstvo. Tako se sdružiše u kratko vrieme 
novi i stari vojnici, a hrabrošću se svi izjednačiše. Ali kad 
kraljevi dočuju za dolazak Marija, povuku se na razna 
težko pristupna: mjesta. Tako se bješe svidjelo Jugurthi, 
koji se je nadao, da će se moći udariti na razštrkane ne- 


“prijatelje, a Rimljani, kako obično biva, da će u sigur- 


nosti slobodniji i razuzdaniji biti. 
88. Metell, pošav medjuto u Rim, dočekan bi preko 
svoje nade što većim veseljem, po utišanoj omrazi jednako 
Sadlustij, 7 

drag i puku i patricijem. Nu Marij stade neumorno i raz- 
borito paziti na stanje i svojih i neprijatelja, spozna, što 
je obojim koristno ili protivno; uhadjaše kretanja kraljeva, 
preteče nakane i zasjede njihove; nedađe, da bude kod 
njega što nemarno, ili kod njih što sigurno. Zato često na- 
vali u pohodu i na Gaetule i na Jugurthu, koji su plie- 
nili saveznike naše, pak ih razbije, pače i samoga kralja do 
nogu porazi blizu grada Cirte. Al uvidjev, da je to samo 
slavno, ali neodlučno za svršetak rata, odluči obkoliti poje- 
dine gradove, koji su bili vrlo važni, da po posadah i po- 
ložaju budu neprijateljem na korist, a njemu na štetu. 
Tako je mislio, da će Jugurtha, ako to dopusti, ili izgu- 
biti utvrde ili zametnuti bitku. Jer Boccho bješe često po- 


slao. k njemu poslanike, da on želi prijateljstvo naroda. 


rimskoga; zato neka se neboji od njega nikakova odpora. 
Je li on to hinio, da iznenada tim jači udarac zada, ili je 
prama nestalnosti svojoj običavao zamjenjivati rat mirom, 
to se nezna dovoljno. j 

* 89. Ali konsul udari, kako bješe odlučio, na gradove 
i utvrdjene dvorove, odvrati ih od neprijatelja koje silom, 
koje plašnjom, ili obmanjujuć ih nagradami. S početka nije 
radio ništa odlučna, nadajuć se, da će Jugurtha, da obrani 
svoje, do šaka doći. Ali dočuv, kako je on daleko, kako 
radi oko drugih stvari, pomisli, da je vrieme, da što ve- 
ćega i težega pokuša. Nasred golemih pustara stajaše grad 
velik i moćan, po imenu Capsa, koji, kažu, da je utemeljio 
libyjski Hercule. Njegovi stanovnici nisu Jugurthi plaćali 
danka, već su stajali pod blagom vladom, pa su ik 'zato 
i držali za najvjernije mu podanike; od neprijatelja su ih 
branile ne samo utvrde i oružane posade, nego i mnogo 
više nepristupni položaj. Jer osim okolica gradskih, sve je 
drugo bilo pusto, neobradjeno, potrebno vode, pogibeljno 
sa zmija, koje su, poput svih zvieri, tim opasnije, čim su 
gladnije; povrh toga zmije, koje su po samoj naravi po- 
gubne, više se razbjesne od žedje, nego od ičega drugoga. 
Taj grad osvojiti, bješe Marija obuzela što veća želja, jer 
se je i grad činio za rat prikladan i posao težak. I Metell 
bješe s osobitom slavom osvojio grad Thalu, isto tako 

položenu i utvrdjenu, osim što je blizu Thale ne daleko od 
bedema bilo njekoliko vrela; Capsani su pako imali samo 
jedino vrelo tekuće vode, i to u gradu, u ostalom su se 


 kišnicom služili. To se je ondje, a i u svoj Africi, koja | 


je sbog daljine od mora divlja, tim laglje podnosilo, što 
su se Numidjani. obično hranili mliekom i divljačju, a nisu 
tražili niti soli, niti drugih dražila želudca; hranili su se 
samo od glada i žedje, ne za slast i razkoš. 

90. Pošto je tako konsul sve razpitao, odvaži se, uz- 
:dajuć se, mislim, u bogove; jer tolikim težkoćam nemo- 
gaše sa svojim razborom dovoljno doskočiti, osobito što mu - 
je i nestašica žita. prietila; jer Numidjani više goje paš- 
njake za marhu nego li njive, pa su i sve, što je urodilo, 


.po kraljevoj zapoviedi snieli u tvrdjave, a polje je u ono 


doba bilo osušeno i bez žita, jer je bilo podkraj ljeta. 
Zato ipak uredi konsul prama okolnostim, dosta razborito, 
svoje stvari. Zapovjedi konjanikom pomoćne vojske, da svu 
marhu, što je prijašnjih dana zaplienjena, odtjeraju; a Man- 
liju naloži, da s lahko oružanimi kohortami padne pod 
grad Laru, gdje je bio smjestio i blagajnu i zairu, i obeća 
mu, da će i sam plieneć za njekoliko dana onamo doći. 
Sakriv tako svoju nakanu, podje k rieci Tanaju. 

91. U ostalom u pohodu dieljaše svakoga dana jed- 
nako marhu medju vojsku, po centurijah i turmah, i na- 
stojaše, da se od koža čine mjesi; tim htjede, da ublaži 
nestašicu žita, i da bez znanja svih pripremi, što mu je 
imalo skoro biti potrebno; kad su napokon poslije šest 
dana došli do rieke, bješe jur načinjeno veoma mnogo mje- 
hova. Ondje udari tabor lahke utvrde i zapovjedi vojni- 
kom, da se nahrane, pa da budu pripravni za polazak o 
zapadu sunca; svu prtljagu da skinu, pa i sebe i tegleću 
marhu samo vodom naprte. Zatim, kad mu se je činilo 
sgodno. vrieme, dignu tabor, pa pošto je svu noć putovao, 
stade; isto učini i sliedeće noći. Zatim treće noći dodje 
mnogo prije zore u bregovitu okolicu, daleko od Capse 
ne više od dvie tisuće koračaja; i sjede što tajnije čekat 
s cielom vojskom. Ali kad je svanulo, a mnogi Numidjani, 


.nebojeći se nikakvih navala izašli iz građa, zapovjedi, da 

cielo konjaničtvo i s njimi najbrži pješaci potrče prama 
Capsi i obsjednu vrata: za njimi se sam požuri u bojnom 
redu, pak i nedozvoli vojnikom plieniti. Opazivši to gra-. 
. djani, zabune se i strašno uplaše, nenadana nevolja i k tomu 
dio gradjana izvan građa u neprijateljskih ruku prisili ih, 
te se predađu. U ostalom grad se zapali, odrasli se Nu- 
midjani ubiju, a svi drugi prodadu: plien se medju voj- 
nike podieli. Taj čin, premda je bio proti ratnomu pravu, 
nije učinjen ipak od lakomosti niti od griešne nakane kon- 
sula; već zato, što je položaj bio Jugurthi prikladan, nam 
težko pristupan, a oni su ljudi bili nestalni i već prije ne- 
vjerni, te se nisu mogli niti đobročinstvom niti plašnjom: 
obuzdati. 

92. Pošto je Marij bez ikakva svoga gubitka izveo 
tako znatni čin, počeše ga, već prije velika i slavna, još 
više veličati i slaviti. Sve, pak i što nije bilo dobro pro- 
mišljeno, već se slučajno sbilo, upisuje mu se u zaslugu; 
vojnici blago vladani, a ujedno i obogatjeli, kuju ga u 
zviezde, Numidjani ga se kano više nego smrtna čovjeka 
boje; napokon svi, saveznici i neprijatelji, misle, ili da je 
proročanskoga duha, ili da ga bogovi u svem upućuju. Ali 
konsul, pošto mu je ono pošlo za rukom, podje i proti 
drugim gradovom; malo ih uz odpor Numidjana osvoji, 
više pako sbog nevolje Capsana ostavljenih razori vatrom: 
svuda stoji jauk i pokolj. Pošto je napokon osvojio 
mnogo mjesta, i to ponajviše bez krvi svoje vojske, 
započe drugo, ne tako pogibeljno, kako pod Capsom, ali 
ne manje težko djelo. Jer nedaleko od rieke Mulucche, koja 
je dielila kraljevinu Jugurthinu od Bocchove, bilo je na 
ravnom drugčije predjelu kamenito brdo, dosta prostrano 
za tvrdju srednje ruke, neizmjerno visoko, kamo je vodila 
samo jedna preuzka staza; jer je sve naokolo bilo od na- 
ravi strmo, kano da je bilo umjetno i s namjerom sagra- 
djeno. To mjesto, što je u njem bilo blago kraljevo, na- 
vali Marij s velikim naporom osvojiti. Ali se to obavi 
više slučajno, nego li po osnovi. Jer tvrdja je imala dosta 
vojnik4 i oružja, mnogo žita i vrelo vode; položaj nepri- 
kladan za nasipe, tornjeve i druge obsadne sprave; staza 


101 


za posadu veoma uzka i s obje strane strma. Krovovi ob- 
sadni s velikom su se pogibelju uzalud vukli; jer kad bi 
ih malo pomaknuli, razorili bi ih obsjedjenici vatrom i 
kamenjem; vojnici nisu mogli sbog strmine niti pred ob- 
sadnimi spravami stajati, niti pod krovovi bez pogibelji 
raditi; najhrabriji padoše ili biše ranjeni, druge sve to više 
strah osvoji. 

: 93. Ali potrošiv Marij mnogo dana i truda, stade 
tjeskobno u duši svojoj razmišljati, bi li od nakane, što je 
bila zaludu, odustao, ili bi čekao srećnu sgodu, koja mu 
se je često pridesivala. Dočim je ovo mnogo dana i mnogo 
noći živo razmišljao, sluči se, da je njeki Ligurac, prost 
vojnik od pomoćnih kohorta, išao iz tabora po vodu, pa 
ne daleko od boka tvrdje, koji je bio za vojujućimi, opa- 
zio puževa, koji su medju klisurami puzili: beruć on amo 
tamo jednoga po jednoga, pa zatim sve više, dodje revno 
pobiruć sve do vrha brdu. Našav ondje sve pusto, pro-- 
mjeni od želje, nješto velika izvesti, kako je to obično duhu 
ljudskomu, svoju nakanu. Bio je na onom mjestu slučajno 
narastao medju kamenjem velik hrast, sdola nješto prignut, 
zatim zavit, pak u vis uzdignut, kamo narav sve rašće 
goni. Naslanjajuć se Ligurac sad na grane, sad na stršeće 
kamenje, pope se na zaravanak tvrdje; jer su se onda svi 
Numidjani živo borili. Razvidjev sve, za što je mislio, da 
će skoro biti koristno, sidje istim putem, ne bez pozornosti, 
kano što se je popeo, nego sve iztražujući i ogledavajući. 
Zato podje s mjesta Mariju, izviesti ga, kako se je dogodilo, 
i stane ga nagovarati, da s one strane, kuda je on uzišao, 
udari na tvrdju, i ponudi sebe za vodju na putu i u po- 
gibelji. Marij pošalje s Ligurcem njekoliko prisutnika, da 
mu razsuđe ponudu; ovi opišu, svaki prama svojoj naravi, 
da je težko ili lahko. Ali to obodri ponješto konsula. Zato 
izabere od čete trubljaša i rogaša petoricu najokretnijih i 
S njimi za obranu njekoliko vojnika i četiri stotnika ; svim 
zapovjedi, da slušaju Ligurca, i za taj posao odredi su- 
trašnji dan. 

94. Cim se je dakle činilo, da je po nalogu nadošlo 
vrieme, spremiv i urediv sve, zaputi onamo Ligurac. U > 

ostalom promiene oni, koji su se imali popeti, po naputku 
vodje oružje i odielo, i podju gologlavi i bosonogi, da 
laglje i vide i hodaju po kamenju; na ramenih im mačevi 
i štitovi; ali ovi na numidsku od kože, da budu i laglji 
i tiši, ako kamo zapnu. Ligurac podje napried, zaveže za 
klisure i korienje, ako je koje od starosti bilo golo, konopa, 
po kojih da se vojnici dignu te laglje popnu; kadšto pri- 
diže one, koji su se sbog neobična puta plašili, rukom; a 
gdje se je bilo malko teže popinjati, pošalje ih pojedince 
neoružane pred sebe, a on podje za njimi s njihovim oružjem ; 
gdje se je popinjanje činilo opasno, sam bi prvi kušao, te bi 
često uzilazeć i silazeć istim putem, pak zalazeć naglo na 
stranu podticao ostale na smjelost. Izmučivši se jako toli 
dugim putem, dodju napokon do tvrdje. puste s one strane, 
što su se svi, kako i drugih dana, borili s neprijateljem. 
Saznav Marij preko glasnika, što je učinio Ligurac, podtaknu, 
premda se je sav dan krepko borio s Numidjani, pravo 
vojnike, pak izašav sam izpod krovova, zapovjedi, da voj- 
nici sa štitovi nad sobom popodju, i ujedno neprijatelje s 
daleka plaše strojevi, strielami i praćami. Ali Numidjani, 
koji su bili jur prije često prolomili pak i sažgali krovove 
Rimljana, nebrane se više gradskimi utvrdami, već pred 
zidom obilaze danju i noću, psuju Rimljane, potvaraju Ma- 
rija bezumnošću, priete našim vojnikom, da će ih Jugurtha 


zarobiti: od sreće prkose. Dok se tako svi, i Rimljani i 


neprijatelji, napeto bore, i s velikom se silom cboji, oni 
za slavu i gospodstvo, a ovi za spas otimaju: zatrubi, se 
iznenada straga: s početka pobjegnu žene i djeca, koji su 
bili izašli gledat; zatim, kako je tko najbliži bedemu, na- 
pokon svi oružani i neoružani. Kad se je to sbilo, Rimljani 
uprješe sve to žešće navaljivati, obarati, i veći dio samo 
ranjavati, zatim gazeći po truplih mrtvaca, željni slave, 
udariše boreći se na bedem, a nitko se od svih nezadrža 
plieneći. Tako popravi slučajno Marij svoju drzovitost, 
ter mu pogrješka čak i slavom urodi. 

95. U ostalom, dok se to radi, dodje u tabor kvestor 
L. Sulla s mnogobrojnim konjaničtvom; da ove sakupi u 
Laciju i od saveznik4, bjehu ga u Rimu ostavili. Ali budući 


*- 

da nas je sgoda naniela na spomen tako slavna muža, 
shodno se čini, da nješto u kratko kažemo o. naravi i 
obrazbi njegovoj; jer drugdje nećemo spominjati Sullinih 
odnošaja, pak mi se i čini, da. je L. Sisenna, koji je naj- 
bolje i najmarljivije od svih povjestnika opisao njegova 
djela, premalo slobodđoumno o njih: govorio. Sulla dakle 
bijaše plemić patricijskoga koljena, iz obitelji skoro pro- 
pale od lienosti predja. On bijaše vrlo temeljito izučen 
jednako i u grčkoj i u latinskoj knjizi, veoma obsežna 
duha, pohlepan za nasladami, ali pohlepniji za slavom ; 
ljubljaše razkošan i miran život, ali ga razkoš nikad neod- 
vrati od posla, osim što bi se za ženu bio mogao pošte- 
nije brinuti. Bijaše rječit, lukav i pristupan prijateljstvu ; 
u prividnom obavljanju posala bijaše neopisivo dubokouman, 
darežljiv u mnogih stvarih, osobito novcem. Tomu čovjeku, 
najsretnijemu od svih ljudi, nije prije njegove pobjede u gra- 
djanskom ratu sreća nikad nadvisila radinosti, te su mnogi 
dvoumili, je li bio hrabriji ili srećniji; jer o tom, što je 
kasnije uradio, šutim, više li od stida, ili me mrzi, neznam. 

96. Kad je dakle Sulla, kako smo gore kazali, došao 
s konjaničtvom u Afriku i'u tabor Marijev, premda je bio 
prije bez iskustva i znanja u ratovanju, postade ipak u 
kratko vrieme od svih najvještiji. Povrh toga prijazno ob- 
ćaše s vojnici, mnogim bi na prošnju, a drugim po svojem 
nagonu činio prijateljstva, sam ih nerado primaše, pak bi 
ih brže vraćao, nego posudjene novce; on pako netražaše 
od nikoga povratka, već bi radje oko toga nastojao, da 
ima što više dužnika; šaljivo i osbiljno obćaše s najneznat- 
nijimi ljudi. Kod utvrdjivanja, u pohodu i kod straža bi- 
jaše vrlo često prisutan, a medjuto nije, što običava činiti 
griešno slavohleplje, opadao dobar glas budi konsula budi 
drugoga poštenjaka; samo nije puštao, da ga tko nadkrili 
niti razboritošću, niti hrabrošću, pače sam je mnoge nad- 
visivao. Tim postupkom i vrlinami postade u kratko lju- 
bimcem Marija i vojnika. 

97. Ali čim Jugurtha izgubi i grad Capsu i druga 
utvrdjena i zanj koristna mjesta, a ujedno i mnogo novaca: 
pošalje k Bocchu poslanike, da što prije dovede vojsku u 

Numidiju, jer da je vrieme zametnuti bitku. Ali dočuv, da 
on oteže i neodlučan razmišlja razloge za rat ili za mir, 
opet mu kako i prije podmiti dvoranike novcem, a i sa- 
mim Maurom obeća treći dio Numidije, ako se ili Rimljani 
protjeraju iz Afrike, ili rat bez gubitka njegovih pokrajina 
dovrši. Tom nagradom primamljen Boccho priskoči s ve- 
likom silom Jugurthi. Sdruživši tako obje vojske, udare 
na Marija, kad se je već u zimovnike vraćao, a od dana 
jedva još deseti dio preostao, nadajući se, da će im noć, 
koja se je jur približavala, biti na obranu, ako ih svla- 
daju; ako li sami svladaju, da im neće biti na zapreku, 
dočim su poznavali okolice; za Rimljane da će nasuprot 
oboje biti u tmini teže. Zato čim je konsul od mnogih 
sirana začuo za dolazak neprijatelja, bijaše već i sam ne- 
prijatelj na domaku; pa prije nego li se je mogla budi 


urediti vojska, budi skupiti prtljaga, napokon prije nego li - 


se je mogao dati ikakov znak ili zapovied, strče se na naše 
maurski i gaetulski konjanici, ne u bojnom redu, ili kako- 
vim ratnim načinom, već četimice, kako su se slučajno sja- 
tili. Premda je sve naše nenadana navala u strah utjerala, 
sjećajući se ipak svoje hrabrosti, ili grabe za oružje, ili 
druge grabeće brane od neprijatelja: dio uzjahuj konje, su- 
sretaj neprijatelja: borba bijaše sličnija razbojstvu, nego Ji 
bitci; bez vojničkih znakova, bez bojnoga reda, konjanici 


izpremiešani s pješaci, ovdje obaraj, ondje sjeci, mnogi, “ 


koji su se najžešće borili s neprijatelji, budu straga zakri- 
ljeni; niti hrabrost niti oružje nemože nikoga dosta bra- 
niti, jer neprijatelji navaljuju i u većem broju i sa svih 
strana. Napokon se stari rimski vojnici i uprav s toga vješti 
ratovanju, sastave. ako su se koji slučajno gdje sastali, u 
krugove, pa tako sa svih strana zaštićeni ujedno i uredjeni 
suzbijaju navale neprijatelja. 

98. Pa ni u tako težkom stanju neuplaši se Marij, niti 
neklonu više nego li prije duhom, već uze sa svojom če- 
tom, koju je sastavio više od najhrabrijih nego li od naj- 
Privrženijih vojnika, amo tamo obilaziti; ovdje pomaži 
svoje u pogibelji, ondje navaljuj na neprijatelja, gdje se u 
najgušćih vrstah opire: osobnim sudjelovanjem upravljaše 

vojnike, jer u obćenitoj zabuni nemogaše zapoviedati. Već 
je bio dan na izmaku, ali barbari neće ništa da popuste, 
nego u nadi, da će im noć pomoći, upru, kano što bjehu 
kraljevi zapoviedili, još žešće navaljivati. Onda Marij stvori 
prama okolnostim odluku, pa da steče svojim mjesta za 
uzmak, posjedne dva medju sobom obližnja brežuljka; na 
jednom, preuzkom za tabor, bilo je jako vrelo vođe, a drugi 
je bio prikladan za obranu, jer je bio s veće strane visok 
i strm, te je malo utvrde trebao. U ostalom Sulli zapo- 
vjedi, da s konjanici svu noć sprovede oko vode: sam 
pako, dočim je jednaka zabuna vladala kod neprijatelja, 
sakupi polagano u jedno svoje razpršene vojnike, pa sve 
skupa povede žurnim korakom uz brežuljak. Tako se kralji, 
prisiljeni mjestnom težkoćom, zaplaše od daljne bitke, ali 
nedopuste svojim, da se dalje raziđu, već obkolivši oba 
brežuljka četami, na razdaleko se utabore. Zapalivši zatim 
na više mjesta vatru, sprovedu barbari po svojem obi- 
čaju veći dio noći veseleći se, podvikujući i vičući ; isti 
vodje bijahu prkosni, pa što nisu pobjegli, banjahu se kano 
pobjednici. Sve su ovo mogli Rimljani iz tmine sa viših 
mjesta vidjeti; pak ih je to jako bodrilo. = 

99. Ali najviše obodri Marija nesmotrenost neprija- 
telja, zato zapovjedi, da bude što veća tišina, a nedopusti, 
da noćne straže, kako se je običavalo, daju znak trubljami. 
Ali čim je počelo svitati, a umorne je neprijatelje malo 
prije osvojio san, zapovjedi, da straže, zatim trubljaši ko- 
horta, turma i legija iznenada svi ujedno zatrube, a voj- 
nici da dignu viku i provale na vrata. Mauri i Gaetuli, 
prenuvši se naglo na taj nepoznani i strahoviti rogobor, 
nemogahu niti pobjeći, niti oružja pograbiti, niti išto uči- 
niti ili prirediti; tako uz kriku, viku, dočim nije nitko po- 
magao, a naši su navaljivali, zavlada svimi strah i trepet 


kano mahnitost njeka. Napokon svi budu razbiti i razte- 


peni, mnogo oružja i bojnih znakova zaplienjeno; više ih 
je ubijeno u onoj, nego u svih prošlih bitkah; jer san i 
neobičan strah zaustavi bježanje. 

100. Zatim krenu Marij, kako bješe počeo, u zimovnike, 


«za koje si sbog dovažanja hrane odabra primorske gradove, 

Ali zato nepostade pobjedom nemaran, ili obiestan, već 
stupaše kano da je neprijatelju pred očima u četverokutu. 
Sulla idjaše s konjaničtvom na desnom krilu, a na lievom 
A. Manlij sa praćari i strielci Povrh toga vodjaše ovaj i 
kohorte Liguraca: u prednjoj i stražnjoj straži namjesti tri- 
bune s lahko oružanimi manipuli: bjegunci, najmanje cie- 
njeni a najvještiji okolicam pažahu na kretanja neprijatelja. 
Ujedno se je konsul, kano da nije nitko za: to opredieljen, 
za sve brinuo; bio je kod svakoga sam glavom: hvali, 
kori žalostne. Sam oružan i spreman tražio je isto i od 
vojnika. S jednakom smotrenošću, kojom je stupao, učvršći- 
vaše tabore, za straže kod vrata namješćivaše kohorte po- 
jedinih legija, a pred taborom pomoćne konjanike; povrh 
toga postavljaše druge na bedemu kod utvrda; sam pre- 
gledavaše straže noćne, ne toliko, kano da se nebi uzda- 
vao, da će se učiniti, što je zapovjedio, nego da, izjedna- 
čiv vodju s vojnici, budu oni u poslu voljniji. Tako je 
Marij i u ono i u drugo vrieme Jugurthina rata obuzda- 
vao vojsku više ponosom nego 1li kaznami. To su mnogi 
govorili da biva od težnje za privrženošću; a jedan dio, 
da to biva, što je od mladosti priviknuo trudu, ter je i 
njega i drugo, što ostali zovu nevoljom, za slast držao. 
Svakako se je javna služba isto tako dobro i častno obav- 
ljala, kako i pod najstrožimi vojvodami. 

101. Tako se napokon poslije četiri dana pokažu ne 
daleko od grada Cirte uhode, hiteći ujedno sa svih strana; 
po tom se razabere, da je neprijatelj blizu. Ali budući da 
su se sa raznih strana, jedan odavle, drugi odanle vraćali, 
pa ipak svi isto javljali: konsul neodlučan, kako da uredi 
vojsku, nepromieni ništa u redu, već na sve pripravan, 
čekaše ondje. Tako se Jugurtha prevari u nadi. On bješe 
na četiri diela razdielio vojsku, misleć, da će od svih 
svakako .njeki zaći neprijatelju za ledja. Medjuto Sulla, 
koga je neprijatelj najprije stigao, obodriv svoje, navali s 
jednim dielom, momak do momka i konj do konja, na 
Maure: drugi pako, ostavši na mjestu, zakrivahu svoja tje- 
lesa od striela bacanih iz daleka, i obarahu, ako bi im 
tko došao pod ruke. Dok su se onako borili konjanici, 

navali 'Boccho na stražnju vojsku Rimljana s pješaci, koje 
mu bješe sin Volux doveo, i koji, zadržavši se na putu, 
nebijahu u prošloj bitci. Tada se je Marij borio u prvom 
redu, jer je ondje bio Jugurtha s glavnom vojskom. Cim 
Numidjanin začuje za dolazak Bocchov, potajno se s malom 
pratnjom okrene prama pješakom, i ondje progovori. la- 
tinski — bješe bo taj jezik pod Numancijom naučio — : 
da se naši uzalud bore, da je on svojom rukom malo prije 
ubio Marija, ter stane ujedno pokazivati krvlju omašćeni 
mač, koji bješe okrvavio u bitci, ubiv dosta snažno jednoga 
od naših pješaka. Cuvši to vojnici, prepanu se više od 
grozovite pripoviesti, nego li od vjerojatne viesti; ujedno 
se barbarom ohrabri srdce, te žešće navale na uplaše- 
noga neprijatelja. Ovi malo da nisu pobjegli, kad ali Sulla, 
razbiv one, proti kojim je pošao, u povratku udari s boka 
na Maure. Boccho namah uzmaknu. Al hoteć Jugurtha uz- 
držati svoje i sačuvati jur malone stečenu pobjedu, obkole 
ga konjanici; ali mu, pošto je sve s lieva i desna posječeno 
bilo, podje za rukom, ter se sam sred neprijateljskih striela 
protuče i uteče. Medjutim Marij, razbiv konjanike, priskoči 
u pomoć svojim, za koje je čuo, da jur bježe. Napokon se 
neprijatelji svuda poraze. Tad se pokaže strašan vidik na 
širokom polju: goni, bježi, ubijaj, zarobljuj; konji i konja- 
nici pobacani; mnogi, dopadnuvši rana, nemogahu niti po- 
bjeći, niti mirni biti: sad se diži, sad opet padaj: napokon 
se šve, dokle je oko sizalo, pokrije strielami, oružjem, trupli, 
a sred toga zemlja krvlju natopljena. 

102. Poslije toga časa dodje konsul, nedvojbeni jur 
pobjeditelj, u grad Cirtu, kamo bješe s početka zaputio. 
Poslije pet dana, odkada su se barbari opet. nesretno 
borili, dodju onamo poslanici od Boccha, koji u kraljevo 
ime zamole Marija, da dva najuzdanija čovjeka pošalje k 
njemu, jer da se hoće s njimi dogovarati, što bi njemu i 
puku rimskomu koristno bilo. On pošalje odmah L. Sullu i 
A. Manlija. Ovi, premda su pozvani polazili, odluče ipak prvi 
progovoriti kralju, da ga, ako bi bio protivne misli, sklone, 
ili ako bi bio željan mira, još više na to podtaknu. Zato 
Sulla, koji je rječitošću a ne dobom nadvisivao, Manlija, 

progovori u kratko ovako: ,Kralju Boccho, veoma nam je 
drago, što su tebe, tolikoga muža, bogovi sklonili, da napo- 
kon uzvoliš mir nego li rat, i da se toli plemenit muž 
neokaljaš družeć se s Jugurthom, tim najgorim čovjekom, 
i ujedno, da nas rješiš gorke nužde, da jednako progonimo 
tebe zabludjeloga, kao i njega osobitoga zlotvora. Uza to 
se je puku rimskomu jur od početka svidjelo, tražiti radje 


prijatelja, nego li robova, i čini mu se probitačnije, zapo- > 


viedati dragovoljnim, nego li prisiljenim podanikom. Za 
tebe pako nema prečega prijateljstva od našega, prvo, jer 
smo daleko, pa zato ima što manje vriedjanja, a jednaka 
dobrohotnost, kano da smo blizu; zatim, jer podložnik4 
imamo dosta, a prijatelja nije nikad dosta bilo niti nam, 
niti ikomu drugomu. Kamo sreće, da si tako namah s po- 
četka mislio; tim bi bio jamačno dosele mnogo više dobra 
stekao, nego li si zla pretrpio. Ali kad već u čovječan- 
skih sgodah ponajviše sreća vlada, kojoj se je uprav 
svidjelo učiniti/ da poćutiš i silu i milost našu, zato sada, 
kad ti ona dopušta, pohiti, nastavi raditi, kako si započeo. 
Mnogo imaš prilika, te možeš vrlo lahko pogrješke izpra- 
viti uslugami. Napokon ovo si duboko usadi u srdce, da 
puka rimskoga nije nikad nitko nadkrilio u dobročinstvih ; 
jer što on u ratu može, to sam dobro znadeš.“ — Na to 
odgovori kralj prijazno i dobrohotno, reče ujedno nješto i 
za obranu svoje krivnje: da nije od neprijateljstva pograbio 
oružje, već da obrani kraljevstvo, jer da je onaj dio Nu- 
midije, iz koje je bio protjerao Jugurthu, po ratnom pravu 
postao njegovim, te nije mogao trpjeti, da ju Marij hara; 
Povrh toga da je bio poslao u Rim poslanike, ali da su 
mu uzkratili prijateljstvo. U ostalom da prošlost mimo- 
lazi, sada će pako, ako mu bude od Marija prosto, posla- 


nike poslati senatu. Premda mu se je to dozvolilo, dađe 


se ipak barbar pregovoriti od prijatelja, koje je Jugurtha, 
saznav za poslanstvo Sulle i Marija, podmitio darovi, bojeć 
se onoga, o čem se je radilo. 

103. Namjestiv medjuto Marij vojsku u zimovnicih, 
digne se s lahko oružanimi kohortami i dielom konjaničtva 
u pustare, da obsjedne kraljevski dvor, kamo je Jugurtha 

sve prebjegle vojnike postavio za posadu. Onda opet Boccho, 


budi razmišljavajuć, što mu se je u dvie bitke dogodilo, 
budi opomenut od drugih prijatelja, kojih nije bio Jugurtha 
podmitio, izabere iz svega broja svojih pouzdanika petoricu, 
koji su bili i prokušane vjernosti i izvrstna uma. Ovim 
zapovjedi, da idu kano poslanici k Mariju, pa zatim, ako 
on hoće i u Rim, davši im vlast, da stvari urede, i 
svakako rat utalože. Oni urane put rimskih zimovnika, ali . 
obkolivši ih zatim na putu i oplienivši gaetulski razboj- 
nici, pobjegnu u strahu i bez poslaničkih znakova k Sulli, 
koga bješe konsul, iduć na vojnu, za propretora ostavio. 
On ih dočeka, ne kano nepouzdane neprijatelje, kako su 
zaslužili, nego častno i gostoljubno, sbog čega su barbari 
i glas o lakomosti Rimljana za lažljiv, i Sullu sbog da- 
režljivosti prama njim za prijatelja držali. Jer je podmi- 
ćivanje bilo još uviek mnogim nepoznato: darežljivim 
nisu smatrali nikoga, koga nisu držali jednako voljnim dari- 
vati; svaki se je dar smatrao kano plod dobra srdca. Tu 
priobće oni kvestoru naloge Bocchove, moleć ga ujedno, 
da im bude i zaštitnik i savjetnik: stanu govorom veličati 
vojsku, poštenje i moć svoga kralja, i drugo, što su mi- 
slili, da bi moglo biti budi koristno budi preporučno. Pošto 
ih je Sulla, obećav im svekoliko, poučio, kako da pred 
Marijem i senatom govore, čekahu ondje po prilici još 
40 dana. 

104. Postignuv Marij svoj cilj i vrativ se u Cirtu, 
začuje za dolazak poslanika, te dade zvati i nje i Sullu, pa 
i L. Billiena pretora iz Utike, napokon sa svih strana sve 
senatorskoga reda: s njimi razvidi Bocchove naloge. Kon- 
sul dozvoli poslanikom poći u Rim, a medjuto se primirje 
zaište. Sulla i većina njih podupirahu prošnju; njekoji 
učine objestniji predlog, to bijahu ljudi bez znanja ljudske 
sudbine, koja se promjenljiva i nestalna, uviek na zlo 
mienja. U ostalom Mauri, izposlovavši svekoliko, podju u 
Rim njih trojica s Cn. Octavijem Rusonom, koji je bio kano 
kvestor vojničku plaću donio u Afriku: dvojica se vrate 
“kralju. Od njih je Boccho s radošću čuo i ostalo i osobito 
dobrohotno i milostivo postupanje Sullino. U Rimu še po- 

slanikom, pošto su molili za oproštenje, što je kralj zave- 
veden Jugurthinom zlobom pogriešio, i pošto su prijatelj- 
stvo i savez rimski zaiskali, ovako odgovori: ,,Senat i puk. 
rimski običaje se sjećati i usluga i uvreda; u ostalom. 
oprašta Bocchu krivnju, jer se kaje; u prijateljstvo će 
se i u savez primiti, kad zasluži.“ 

105. Pročuvši se to, zamoli Boccho listom Marija, da 
mu pošalje Sullu, da se po njegovu sudu urede zajednički 
poslovi. On se pošalje s pratnjom od konjanika i pješaka, 
pak i od balearskih praćara: povrh toga podju i strielci. 
i peliganska kohorta s lahkim oružjem, da se put po- 
spješi, pak i tim su se oružjem mogli braniti kako i dru- 
gim od oružja neprijateljskoga, što je i. ovo bilo lahko. A1 
na putu pokaže im se napokon petoga dana Volux, sin 


Bocchov, i to iznenada na širokom polju samo sa tisućom. 


konjanika, koji, tumarajuć amo tamo bez reda, pobude iu 
Sulli i svih drugih mnienje, da ih ima više, nego što ih 
je u istinu bilo, i strah od neprijateljskih nakana. Zato se 


svaki spremaj, striele i oružje pregledaj: boje se prilično, 


ali se još više nadaju, jer oni stajahu kano pobjeditelji proti 
onim, koje su često svladali. Medjuto se napried pošalju 
konjanici, da uhođe, ali oni jave, da je sve, kako je i bilo, 
mirno. 

106. Približiv se Volux, okrene se kvestoru, i reče, 


da ga je otac Boccho poslao njim na susret i ujedno za. 
obranu. Zatim idjahu i taj i drugi dan bez straha skupa. “ 
Kad su tako udarili tabor, a danu je bilo pod večer, do- 


trči iznenada Maurac smetena lica preplašen k Sulli, veleć, 


da su mu uhode prokazale, da Jugurtha nije daleko, ujedno. 
ga stane moliti i nagovarati, neka noću s njim u potaji. 


pobjegne. On odgovori ponosno, da se neboji toliko puta 
potučenoga neprijatelja; da se dovoljno uzda u hrabrost 


svojih; makar mu prietila i očevidna propast, da će radje: 
ostati, nego izdav one, koje je vodio, sramotnim biegom. 


spasiti nestalni život, koji može malo kasnije od bolesti iz- 


gubiti. U ostalom, umoljen od njega, da noću idu, primi. 


taj savjet i namah zapovjedi vojnikom, da poobjeduju i u 


taboru što više oganja nalože, zatim o prvoj noćnoj straži. 

tiho zapute. Kad su svi. bili od noćnoga puta trudni; a 
Sulla o izhodu sunca udarao tabor, jave mu maurski ko- 
njanici, da se je Jugurtha po prilici dvie tisuće koračaja 
pred njimi utaborio. Kad .se je to pročulo, onda: se istom 
naši strašno uplaše, misleći, da ih je Volux izdao i u za- 
sjede utjerao; i bilo ih je, koji su mislili, da mu se silo- 
vito osvete, ter mu tolike krivnje bez kazne nepuste. 
107. Premda je Sulla bio istoga mnienja, obrani ipak 
Maura, da na nj nenavale; pak obodri svoje, neka se hrabro 
drže, da se je prije često sa malo odvažnih vojnika proti 
množini uspješno borilo; što se budu manje čuvali u bitci, 
da će tim sigurniji biti; jer nikomu, koji je ruke naoružao, 
nije častno, da u bezoružanih nogu pomoć traži, ter u ve- 
likom strahu nezaštićena i sliepa pleća neprijatelju dađe. Zatim 
sazvav velikoga Jupitra, da bude svjedokom opačine i ne- 
vjere Bocchove, zapovjedi Voluxu, što je o nevjeri radio, 
da ostavi tabor. On mu se stane plačuć moliti, da toga 
nevjeruje, da nije tu ništa učinjeno iz sasjede, već luka- 
vošću Jugurthe, koji je uhodeć uvrebao njegove pute; u 
ostalom buđuć da Jugurtha nema velike vojske, a nada i 
moć njegova visi o volji otca njegova, misli, da on neće 
ništa javno smjeti učiniti, dok bude sam sin kano svjedok 
nazočan; zato da mu se najshodnije čini, proći otvoreno 
kroz sredinu njegova tabora; on da će, ili poslav napried, 
ili ondje ostaviv svoje Maure, sam sa Sullom poći. Taj se 
predlog, kano što u takvih okolnostih biva, primi, pak i 
odmah krenu, ter što su iznenada stigli, prodju mirno, 
dočim se Jugurtha skanjivao i otezao. Poslije njekoliko 
dana stignu, kamo bjehu pošli, ' 
108. Ondje je s Bocchom mnogo i pouzdano obćio 
njeki Numidjanin, s imenom Aspar. Njega bješe Jugurtha, 
čuvši, da je Sulla pozvan, poslao, da ugovara i lukavo 
uhodi namjere Bocchove; osim njega življaše ondje i Dabar, 
sin Massugrađin, koljena Masinissina, u ostalom po materi 
nejednaka roda — jer otca mu rodi suložnica —, a Mauru 
sbog mnogih umnih darova drag i mio. Boccho je za ovoga 
po izkustvu odavna znao, da je odan Rimljanom, zato ga 
s mjesta pošalje k Sulli s viešću, da je pripravan učiniti, 

što bi puk rimski iskao; sam neka odredi za dogovor dan, 
mjesto i vrieme; da se drži nepromienjeno svega, što je 
s njim ugovorio; Jugurthina poslanika neka se neboji, on 
da je pripušten samo, da se tim slobodnije obave zajed- 
nički poslovi; jer proti njegovim pletkam da se nije dalo drug- 
čije braniti. Ali ja izviestno znadem, da je Boccho više od 
punske nevjernosti, nego iz razloga, što je navadjao, i Rim- 
ljane i Numidjane zadržavao nadom mira, ter je običavao 
mnogo sam sa sobom promišljati, bi li Jugurthu izdao Rim- 
ljanom, ili njemu Sullu: želja ga je proti nam, a strah za 
nas svjetovao. .. 
109. Sulla mu dakle odgovori, da će malo govoriti 
“pred Asparom; ostalo u potaji, ili pred nijednim, ili pred 
vrlo malo svjedoka; ujedno dade naputak, što da mu se od- 
govori. Kad su se, kano što je Sulla želio, sastali, reče, da 
ga je poslao konsul, neka ga pita, da li želi mir ili rat. 
Onda mu kralj po naputku reče, neka dodje poslije deset 
dana; da dosele nije još ništa odlučio, nego će onda odgo- 
voriti. Zatim se oba raziđu u svoj tabor. Ali kad je bilo 
kasno u noći, Boccho pozva tajno Sullu; oba primaknu 
samo vjerne tumače, povrh toga kano posrednika Dabara, 
muža neporočna i obojici povoljna. S mjesta progovori sada 
kralj ovako: . ' 
110. ,Nikad nisam mislio, da će se sbiti, da ću, ja naj- 

veći kralj i ovih zemalja, i u obće svih, koje poznam, kra- 
ljeva, prostomu čovjeku biti dužan zahvalnost. I tako mi 
bogova, Sulla, prije nego sam tebe poznao, priskočio sam 
u pomoć mnogim na njihovu prošnju, a drugim sam sobom, 
netrebajuć nikoga. Sto mi se je to stegnulo, meni je drago, 
dočim to drugi obično težko podnose; neka mi sei jest 
dogodio taj ugodni slučaj, da sam jednom uztrebao tvoga 
prijateljstva, od koga nije ništa draže srdcu momu. To 
možeš odmah sam izkusiti; oružja, vojnika, novaca, napokon 
svega, što ti se prohtije, uzmi, upotrebljavaj, i dok živiš, 
budi uvjeren, da ti nisam nikad vratio ljubavi; ona će 
kod mene uviek ostati ciela; napokon ništa nećeš s mojim 
znanjem uzalud poželjeti. Jer za kralja je, kako ja mnijem, 
manje sramotno, svladanu biti oružjem, nego li plemenitošću, 

U ostalom glede vaše države, kojoj si ovamo za zastup- 
nika poslan, čuj u kratko ovo: Rata niti sam vodio, niti 
ikad hotio voditi s pukom rimskim; zemlju sam svoju 
proti oružanikom oružjem branio. To puštam, kad vam se 
tako mili; vodite, kako hoćete, rat s Jugurthom. Ja niti ću 
rieku Mulucchu, koja je bila medju menom i Micipsom, 
prekoračiti, niti Jugurthi dopustiti, da preko nje amo 
dodje; zaišteš li osim toga još što, što se slaže s mojom 
i vašom čašću, nećeš neuslišan odavle poći.“ 

111. Na to odgovori Sulla, glede sebe kratko i čedno, a 
o miru i zajedničkih poslovih razloži obširno. Napokon izjavi 
kralju, što kralj obećava, da toga neće senat i puk rimski, 
koji je oružjem bio jači, sa zahvalnošću uzeti; treba uči- 
niti nješto, po čem će se vidjeti, da se je više brinuo za 
nje, nego li za sebe. Uprav to mu je lahko uraditi, dočim 
ima u ruku Jugurthu, koga ako izda Rimljanom, onda će 
se dogoditi, da će najviše njemu biti zahvalni: prijateljstvo, 
savez, dio Numidije, koji sada ište, samo će mu sobom za- 
pasti. S početka se je uztezao kralj: rodbinstvo, svojta, 
povrh toga savez da su zapreke; k tomu se boji, da ne- 
vjerom neodvrati od sebe srdca zemljaka, kojim je i Ju- 
gurtha mio i Rimljani mrzki. Ali pošto je Sulla češće na- 
valjivao, stade popuštati i obeća, da će sve po Sullinoj 
volji učiniti. U ostalom, da prividno utanače što o miru, 
za kojim je Numidjanin, utrudjen ratom, čeznuo, odluče, 
što im se učini shodno. Osnovavši tako pletku, razidu se. 

112. Ali sutradan pozove kralj Aspara, poslanika , 
Jugurthina, i reče mu, da je preko Dabara od Sulle sa- 
znao, da se rat može uz uvjete prekinuti, zato neka traži 
naputak svoga kralja. On dodje veseo u tabor Jugurthin. 
Zatim se, dobiv od njega o svem naputaka, brzo vrati Bocchu 
poslije osam dana, i javi mu, da Jugurtha pristaje na sve, 
što se zahtieva; ali da se slabo uzda u Marija, uzalud se 
je i prije sklapao mir s rimskimi vojvodami. U ostalom, 
ako Boccho želi obojici pomoći i mir zajamčiti, neka na- 
stoji, da se svi skupa sastanu na dogovor, kano da rađe 
o miru; pak ondje da mu izda Sullu. Kada bi tako slavna > 
muža dobio u ruke, onda bi se po nalogu senata ili puka 

rimskoga sklopila nagodba, jer nebi žrtvovali plemenita 
čovjeka, koji nije od plašljivosti, već u državnoj službi pao 
u ruke neprijatelju. 

113. Dugo razmišljavaše to Maur sam sobom, napo- 
kon obeća. U ostalom nismo saznali izviestno, je li on ote- 
zao od prevare ili od sbilje; ali kraljevska je volja obično 
kako nestalna, tako strastna, često sama sebi protivna. 
Pošto se je ureklo vrieme i mjesto, da se sastanu sbog 
ugovaranja mira, Boccho progovori sad Sulli, sad posla- 
nikom Jugurthinim, postupaše milostivo, obeća obojim isto. 
Ovi bijahu i veseli i nade puni. Ali noći one, koja je bila 
u oči dana, urečena za dogovor, pozove Maur svoje pri- 
jatelje, ali promieniv misao, odpusti ih namah, pa se kaže, 
da se je dugo sam sa sobom borio, mienjajuć se i s vana i 
s nutra, što je i uz šutnju izdalo tajne njegova srdca. Ali 
napokon dade ipak pozvati Sullu, te po njegovu naputku 
uzme praviti zasjedu Numidjaninu. Kad je zatim dan ogra- 
nuo, te mu se dojavilo, da Jugurtha nije daleko: popne 
se sa malo prijatelja i s našim kvestorom, kano da mu 
za čast u susret ide, na brežuljak, koji su zasjednici mogli 
najlaglje vidjeti. Onamo pristupi i Numidjanin s većim 
dielom svojih prijatelja, bez oružja, kako je urečeno; pa 
na dani znak udare na nj s mjesta zasjednici, zajedno sa 
svih strana. Druge posjeku. Jugurthu predađu vezana Sulli, 
a on ga odvede k Mariju. 


114. U isto vrieme ratovahu nesretno proti Gal- 


lom naše vojvode, Q. Caepion i Cn. Manlij, zato sva 
Italija zadrhta od straha. Odonda sve do naše uspomene 
bijahu Rimljani toga mnienja, da je sve ostalo lahko nji- 
hovoj hrabrosti, a s Galli da se bore za spas, ne za slavu. 
Ali pošto se je javilo, da je rat u Numidiji dovršen, da 
Jugurthu vezana u Rim vode: imenuju Marija odsutna kon- 
sulom i odrede mu pokrajinom Galliju. On je kano konsul 
1. sicčnja s velikom slavom slavio svoje slavlje! U ono je 
vrieme nada i moć države u njem bila. 

37. Puškin: Evgenij Onjegin. Preveo Zvan Trnski. (Zab. 
kpj e AEVNI: I) onosto ovak kaze KR ," > 15 

38. Cantu: Zdrav razum i pošteno srdee. , Preradio 
Ivan Despot ........a« no ovdi Kete s daka 1.560 

Izdanja god. 1881. . 

39. Šulek: Lučba za svakoga. (Poučn. knj. VIII) ..... for. 2.— 

40. Duruy: Poviest grčka. “Preveo i popunio Petar To- 
mić. (Svjetske poviesti knj. IL) ......aaa ea aaa * 4250. 

14. Jurković: Sabrane pripoviesti. II. svezak, (Zab. knj. 
LI DOL) A nA Zi e oe A 2  sn " — 75 

42 Miler: Cvieta i mak Tragedija. (Zab. knjižnica - 

DIV di Vje e ka SEK oj A A a —.50 


43. Šenoa: Izabrane pjesme. S uvodom Fr. Markovića. e 1.80 


Prievođi grčkih i rimskih klasika. Izdaje , Matica Hrvatska.“ 


1. Homer: Odysseja. Preveo, uvod napisao i tumač do- 
dao 7. Maretić, Za članove ,Matiee“ ...... for. 1.— 
Knjižarska cjena ...,...... n 150 
2. Sallustij: Knjiga o Catilininoj uroti i o Jugurthinom 
Pam Preveo i uvodom popratio Ađ. Veber. 
Za članove »Matice“ .... Tor, —,40 
Knjižarska Giena ...... aa » —.60 
— > 
DaF- Ostale nakladom , Matice“ izašle knjige, kao i one, koje sw 
ovdje zviegdicom (*) označene, već sw rasprodane, te se ne- 
mogu dobiti, 
Razpačanje knjiga , Matičinih“ povjereno je sveučilištnoj 
knjižari Franje Župana (Albrecht i Fledler) u Zagrebu. 


— ——_— 


Tisak K., Albrechta u Zagrebu. 


da 3 5 
Naieladom »Matice Hrvatske“ izišle su sliedeće 
knjige : 
1. Vraz Stanko. Djela. Pet svezaka .......0 00 ea 000 for. '4.— 
2, Osvetnici: I. Obrenov .... 0. aaa kaaa Mk BH , >20 
III. Boj turski i ernogorski BON I GR aos s 4 — 40 
3. *Mesić: Život Nikole Šubića Zrinskoga .........- . 1 
4, Tisućnica slovjenskih apoštola.,..........a..0o pedro 
5. *Šenoa: Antologija pjesničtva hrvatskoga i srbskoga, 2. — 
6. — , 0 poetici (posebni otisak uvoda k antologiji) . —20 
7. *Verne Jules: Put na mjesec i okolo mjeseca... , 120 
8. * — «— Put oko zemlje za 80 dana. ....... , ol 
9. *Anđersen: Izabrane priče .........a.aacaakaae ,. —80 
Izdanja god. 19877. 
10. *Bernardin de Saint - Pierre: Pavao i Virginija 
(Zabavna knjižnica 1)... u dag u Ee e for. —25 
11. “Sand George: Nahod Franjo (Zab. knj. IL—lIL) . —50 
12. *Kraszewski: Djesnik i svjet (Zab knj. IV.—VI.) — 75 
13. Pfieger-Moravski: Iz maloga svieta (Zab. knjiž- 
nica VIKI): 227,0 i e O dO Pak 
14. *Klaić: Prirodni zemljopis Hrvatske (Poučna knj. 1), 8 — 
Izdanja god. 1878. 
15. “Jurković: Dramatička djela, sv. I. (Zab. knjižnica 
KIR—XIIL) ovaa eek sak zoo kak Zea for. —:50 
16. “Irving: Izabrane crtice I. (Zab. knjižnica XIV)... 4 — 2 
17. #Tomić: Komedije, sv. I. (Zab. knj: XV.=XVIL)., , Tb 
18. *Kišpatić: Slike iz rudstva. (Poučn, knj. IL)... . 150 
19. *Ozajkowski: Kirdžali. Podunavska pripoviest. (Za-; ; 
bavna knjižniea XVIIL—XX.) ...000 a boa =>. 08 
20. *Anđersen: Improvizator. Roman. (Zab. knj. XXL 
do ENIV JI reli sa raški Nape ek no od 
21. “Šenoa: Diogenes. Histor: pripoviest XVIII. vieka. 
(Zabavna. knjižnica XXV.—XXYII).....<..> PA Ko 
22. *Klaić: Bosna. Prvi dio: Zemljopis. ek knj. 111.) 150 
28. “Kukuljević: Julijo Klovio,....005e aaa aaa eeo 150 
Izdanja god. 18792. 
24. *Fenelon: Zgode 'Telemaka. (Zab. knjižn. XXIX. do 
NKEKITIJEra I Deia bok ke I Bi for. 1.— 
25. *Jurković: Dramatička djela, svezak Il. (Zah. knj. s 
NIVES X RA. hen si Bo do PIR ARV a? 2 —00 


